**ПРОТОКОЛ ОТ ЧЕТИРИДЕСЕТ И ШЕСТОТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 16 март 2023 година, начало 09:00 часа**

От общо 51 общински съветници присъстваха 48. Отсъстваха Веселин Велчев, Д-р Теодора Константинова и Акад. Христо Белоев. Заседанието беше открито и ръководено от Иво Пазарджиев – Председател на Общински съвет – Русе.

 **Г-н Иво Пазарджиев:** Моля общинските съветници да заемат местата си. Уважаеми колеги, стартираме проверка на кворума. Четиридесет и двама общински съветници са се регистрирали по електронна система. Имаме необходимия кворум да започнем нашата работа. Откривам четиридесет и шестото редовно заседание на Общински съвет – Русе. Уважаеми дами и господа, напусна ни видна русенска личност Арх. Цвети Русинов. Той беше главен архитект на Община Русе в първите години след промените. Впоследствие в мандата 2007-2011, 2011-2015 година беше общински съветник. Човек с изключително ярка гражданска позиция и обществени ангажименти, изключително много реализирани проекти от негова страна. Моля с едноминутно мълчание да почетем паметта му (едноминутно мълчание в памет на Арх. Цвети Русинов). Благодаря. Започваме с нашата работа. Съгласно нашия Правилник, обявявам, че има промени в групите общински съветници. Получено е уведомление от господин Илиян Илиев, който уведомява, че съгласно чл.38, ал.2 от нашия Правилник напуска групата на ГЕРБ и ще работи като независим общински съветник. На основание чл.106, ал.1, обявявам постъпилите питания за настоящата сесия. Питане от общинският съветник господин Косю Станев във връзка с реализираната програма „Културен чек“ с писмен и устен отговор. Питане от общинският съветник Станимир Станчев във връзка с ремонт на хангарите на Гребната база в с. Николово, с писмен и устен отговор. Питане от общинският съветник Нора Стоянова във връзка с извършени сделки за продажба по Закона за общинската собственост. Тя ми заяви, че иска само устен отговор, така че… Само писмен, извинявам се, отговор, така че й връчвам писмения отговор. Всички останали питания ще бъдат връчени отговорите след завършване на процедурата по чл.108. Уважаеми колеги, съгласно така и до някъде имаме и така традиция след „Водния цикъл“, който се реализира в град Русе, на тази сесия е поканен господин Драгомир Друмев от ВиК, който при ваше желание да даде информация за етапа от реализацията на проекта, както и да му бъдат зададени въпроси от общински съветници, ако има такова желание. Аз предлагам преди първа точка да дадем думата на господин Друмев, след което да се даде възможност на съветниците да поставят въпроси. Както и също предлагам изказването на господин Мариян Димитров, който виждам, че е в залата да бъде непосредствено преди това, за да има възможност и той да зададе въпроси на които да получи отговори от господин Друмев. Има още едно питане по отношение на ВиК цикъла от госпожа Даниела Ялъмова, която обаче не я виждам в залата. Така че моето предложение е това. Има внесено друго предложение за извънредна точка, но аз ще дам думата на вносителят по дневния ред да си го мотивира. По дневния ред, колеги? Госпожа Наталия Кръстева като вносител на извънредна точка ще направи предложение.

 **Г-жа Наталия Кръстева:** Уважаеми колеги, на предходната сесия го направихме като изказване от името на група. Подчертавам, че и този път съобразно Правилника за дейността на общинския съвет, вчера в рамките до обяд, формален вносител на предложението съм аз. Изцяло се поддържа от групата на ГЕРБ в местния парламент и тъй като на предходната сесия то не беше надлежно внесено, този път сме го направили с проект за решение, с което се обръщаме към всички наши колеги с апел да го подкрепят да влезе в дневния ред и по този начин Община Русе по подобие на много други български общини да задели необходимите средства от общинския бюджет, с които да подпомогнем нашите съседи. Независимо, че мина доста дълго време, аз предполагах, че общината сама ще направи такова предложение. Затова го правим ние. Пак казвам, тук не става дума за апел към всеки един от нас. Всеки един от нас е направил своя дан. Предния път имаше доста разисквания. Този път конкретно става дума да ни подкрепите точката да влезе в дневния ред с проект за решение, с което сумата от 10 000 лева да бъде дарена по посочената банкова сметка на сайта на Посолството на Република Турция в България.

 **Г-н Иво Пазарджиев:** Благодаря. Обратно мнение за господин Иван Иванов.

**Г-н Иван Костадинов Иванов:** Уважаеми господин Председател, уважаеми господин Кмете, уважаеми колеги общински съветници, дами и господа. Аз съм против включването на такава точка в дневния ред със следните мотиви. Когато има някакво нещастие някъде всеки сам преценява да направи своя собствен принос. Както знаете, миналия път имаше поставена кутия и който е преценил е внесъл там пари. Разбрах, че част от колегите са се отказали и са направили дарение възнаграждението си за миналата сесия за подпомагане на хората, които са пострадали от това природно бедствие. Не приемам обаче в желанието си да помогнем, ние да разпределим парите на русенци в тази посока. Вярно е, че общинският съвет решава как се харчи общинския бюджет. Но това са пари, които основно са формирани от местните данъци и такси…

**Г-н Иво Пазарджиев:** Ориентирайте се към приключване.

**Г-н Иван Костадинов Иванов:** …, които русенци са платили. Смятам, че от общинския бюджет парите на русенци трябва да остават за русенци. Благодаря.

**Г-н Иво Пазарджиев:** Благодаря на господин Иванов. Други предложения по дневния ред? Преди първа точка. Заявено е. По дневния ред не виждам други предложения. Добре, гласуваме предложенията по реда на постъпването им. Първото е преди първа точка да изслушаме господин Драгомир Друмев и съответно господин Мариян Димитров преди него да си направи изказването. Заповядайте. Господин Станчев, казвам го, за да се запише в протокола, от място прави уместна бележка, че на госпожа Ялъмова изказването също е в тази посока, но понеже не я виждам в залата, заради това не... Добре, да й дадем думата по време на точката, ако все пак дойде. Добре колеги, гласуваме предложението за изслушване на господин Друмев от ВиК.

**КВОРУМ – 47. С 40 гласа „за“, 0 „против“ и 7 „въздържали се“ се прие предложението.**

**Г-н Иво Пазарджиев:** Гласуваме предложението на госпожа Наталия Кръстева за извънредната точка с Входящ номер 246, относно парично дарение за пострадалите от опустошителното земетресение в Република Турция да влезе като последна точка, ми каза тя.

**КВОРУМ – 46. С 20 гласа „за“, 5 „против“ и 21 „въздържали се“ не се прие предложението.**

**Г-н Иво Пазарджиев:** Гласуваме дневния ред като цяло.

**КВОРУМ – 48. С 35 гласа „за“, 0 „против“ и 13 „въздържали се“ се прие следния проект за**

**ДНЕВЕН РЕД:**

1. К.л.№ 1176 Годишен доклад за наблюдение на изпълнението през периода 2021-2022 г. на Плана за интегрирано развитие на Община Русе за периода 2021-2027 г.
2. К.л.№ 1186 Утвърждаване управител на „Медицински център 1 – Русе“ ЕООД след проведен конкурс
3. К.л.№ 1187 Провеждане на редовно присъствено заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД гр. Русе, насрочено за 23.03.2023 г. (четвъртък) от 11,00 часа и резервна дата за заседанието на 26.04.2023 г. (сряда)
4. К.л.№ 1188 Съгласие за продажба на общински недвижим имот, представляващ придаваем терен по улична регулация, с площ от 3,4 кв.м., приобщен към УПИ XII-552 в кв. 184 по плана на кв. „Средна кула“, град Русе
5. К.л.№ 1189 Съгласие за продажба на общински недвижим имот, представляващ придаваем терен по улична регулация, с площ от 34 кв.м., които да се придадат към УПИ XIII – 420, в кв. 39, по регулационния план на с. Басарбово, община Русе
6. К.л.№ 1190 Откриване на процедура за продажба на общински недвижим имот, представляващ застроен урегулиран поземлен имот (УПИ) ХХV-1466 в кв. 79, с адрес с. Червена вода, ЕКАТТЕ: 80460, Община Русе, ул. „Александър Стамболийски“ №41, по реда на чл. 35, ал. 3 от ЗОС
7. К.л.№ 1191 Прекратяване на съсобственост, чрез продажба на частта на Общината, в съсобствен недвижим имот, намиращ се в гр. Русе, ул. „Мими Балканска“ №15
8. К.л.№ 1192 Откриване на процедура за провеждане на публичен търг с явно наддаване за учредяване на възмездно право на строеж за изграждане на гараж върху имот – частна общинска собственост, находящ се по ул. „Шести септември“ в град Русе
9. К.л.№ 1193 Допълване обема на право на пристрояване, за което Общинския съвет – Русе е дал съгласие с Решение № 832, прието по Протокол № 31/24.03.2022 г.
10. К.л.№ 1194 Даване съгласие за промяна предназначението и за извършване на съществени и трайни подобрения на сграда – частна общинска собственост, намиращи се в Община Русе, гр. Русе, бул. „Тутракан“ №100, с идентификатор по КККР на гр. Русе 63427.83.63.1
11. К.л.№ 1195 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе
12. К.л.№ 1196 Съгласие за продажба на общински недвижим имот, представляващ придаваем терен по улична регулация, с площ от 3 кв.м., приобщен към УПИ XXXIII – 310, в кв. 82 по плана на град Мартен, община Русе
13. К.л.№ 1203 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Ново село, Община Русе, Област Русе
14. К.л.№ 1204 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе, ул. „Ястребовско шосе“ №1
15. К.л.№ 1205 Съгласие за продажба на общински недвижими имоти, представляващи придаваеми терени по улична регулация, с площ от 31,2 кв.м., които да се придадат към УПИ IV-41 „за техн. Инфраструктура - ФЕЦ“ и 9,2 кв.м., които да се придадат към УПИ V-42 „За обществено обслужване“, двата в кв. 4008 по регулационния план на кв. „Образцов чифлик“, местност „Конна база“, град Русе
16. К.л.№ 1177 Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе
17. К.л.№ 1178 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
18. К.л.№ 1179 Провеждане на публичен търг с явно наддаване за отдаване под наем на част от сгрaда – публична общинска собственост, разположена в село Ново село, Община Русе
19. К.л.№ 1180 Отдаване под наем на обособени части от имоти - публична общинска собственост, предоставени за управление на учебни заведения на територията на Община Русе
20. К.л.№ 1181 Отдаване под наем на имот - частна общинска собственост, за нуждите на Спортен клуб по кик-бокс и муай-тай „Цунами“
21. К.л.№ 1197 Провеждане на публичен търг с явно надаване за отдаване под наем на недвижим имот – частна общинска собственост, предоставен за управление на ОП „Спортни имоти”
22. К.л.№ 1198 Провеждане на публично оповестен конкурс за отдаване под наем на недвижим имот - публична общинска собственост, предоставен за управление на ОП „Спортни имоти”
23. К.л.№ 1212 Приемане на разчети, условия и лимити за уреждане на бюджетни отношения за срока до приемане на бюджет за 2023 г. на Община Русе, съобразно Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г.
24. К.л.№ 1182 Извършване на промени в правилника за организацията, дейността и управлението на ОП „Комунални дейности“ – Русе
25. К.л.№ 1183 Одобряване на договор за сътрудничество с „УОН“ ЕООД с предмет: „Организиране на територията на гр. Русе на система за разделно събиране, транспортиране, съхранение и предаване за предварително третиране, с цел последващо оползотворяване и/или обезвреждане на хранителни масла и мазнини, с код 20 01 25“
26. К.л.№ 1184 Приемане на механизъм за разпределение на субсидии между дружествата, изпълняващи превози по междуселищни линии от транспортните схеми на Община Русе
27. К.л.№ 1200 Годишен отчет за 2022 г. за изпълнение на Програма за управление на отпадъците на община Русе за периода 2021-2028 г.
28. К.л.№ 1201 Годишен отчет за 2022 г. за изпълнение на Програма за качеството на атмосферния въздух на община Русе за периода 2021-2026 г.
29. К.л.№ 1202 Годишен отчет за 2022 г. за изпълнение на План за действие към Стратегическа карта за шум в околната среда на агломерация Русе
30. К.л.№ 1185 Предложение за промяна в състава на Общински съвет по наркотични вещества /ОбСНВ/ - Русе
31. К.л.№ 1199 Одобряване на Предложение за планирането на социалните услуги на общинско и областно ниво, които се финансират изцяло или частично от държавния бюджет по чл. 41 от Наредбата за планирането на социалните услуги /Приложение 1/
32. К.л.№ 1207 Дарение за изграждане на паметник на Васил Левски в район Тараклия, Република Молдова
33. К.л.№ 1208 Одобряване на задание, разрешаване изработването на подробен устройствен план /ПУП/ – Парцеларен план на КТП към „Автокъща“ в ПИ 63427.159.466 в м. „Кону бунар“, землище на гр. Русе
34. К.л.№ 1209 Даване на Разрешение за изработване на проект за Подробен устройствен план – план за застрояване (ПУП-ПЗ) за ПИ с идентификатор 47336.11.346, местност „Вехтите лозя“, землището на гр. Мартен, община Русе
35. К.л.№ 1211 Одобряване на задание, разрешаване изработването на подробен устройствен план /ПУП/ – Парцеларен план за транспортен достъп до ПИ 63427.159.701 в м. „Кону бунар“, землище на гр. Русе
36. Изказване от Мариян Димитров – вх.№ОбС-228/09.03.2023 г.
37. К.л.№ 1210 Съгласие за ситуиране на Алея на джаза в рамките на Парка на младежта
38. Приемане на график за заседанията на Общински съвет – Русе за периода от април до юли 2023 г.
39. Питания
40. Изказване от Даниела Ялъмова – вх.№ОбС-226/09.03.2023 г.
41. Изказване от Мариян Димитров – вх.№ОбС-227/09.03.2023 г.

**Г-н Иво Пазарджиев:** Преди да започнем с нашата работа по дневен ред, който утвърдихме, има две заявени изказвания по точка извън дневния ред, на госпожа Наталия Кръстева и на госпожа Деана Тонева. Госпожо Кръстева, заповядайте за изказване, след нея госпожа Тонева.

**Г-жа Наталия Кръстева:** Уважаеми колеги, господин Кмет, в момента сме се събрали на поредната почти безплодна сесия на Общински съвет - Русе, в която отново липсват истински важните за русенци теми и въпроси. В настоящата сесия от 37 точки дневен ред, 17 са за продажби на общински имоти. В същия момент русенските групи са пълни със сигнали за некачествени ремонти и безхаберие, тежки битки с институциите срещу замърсяванията, за тонове боклуци, които се търкалят по земята заради забележете, не препълнени, а напълно липсващи контейнери на места, за кални улици и стичаща се мръсотия, сигнали за производствени и вредни миризми. За разкопани като кратери улици, за недомислени временни организации на движението по улиците и най-вече за липса на контрол и организация от страна на общината по отношение реализацията на водния проект. Господин Кмет, разберете ме правилно, говоря добронамерено извън острия си тон. При все, че намерихте работа на Ваши съпартийци и ги назначихте за Ваши пълномощници, които да Ви подпомагат при поддържането на реда и чистотата във всеки от кварталите на Русе, те по-скоро извършват контрол на контрола и дублират работата на съществуващите контрольори и в този смисъл всички мерки, които предприемате срещу сигналите са неефективни. Моето разбиране колеги, за политиката е, че всеки политик трябва да гледа напред и да търси решение на проблемите, пред които града е изправен. Защото гледайки назад и оправдавайки се с опозицията, абсолютно забравихте с какви обещания стартирахте Вашия мандат. Но само след няколко месеца господин Милков, Вие ще трябва да дадете своя отчет за мандата Ви за управление, който ще отразява същото, но колкото и да се стараете с думи, едва ли ще можете да замажете очите на русенци, за които нерешените проблеми и гръмките празни обещания отдавна са ежедневие, което ги гнети. Аз не знам къде и как ще търсите отново оправдание с опозицията. Вие вече нямате оправдание. Вие ще трябва да поемете отговорността си. Малко ще е късно, защото Русе ще е загубил вероятно перспективата си за развитие. Публичното говорене, че мандата Ви е белязан от кризи са чудесна опорна точка, защото Вие нямате навик да носите отговорност. В същото време през последните 2 години имате комфорта да работите с правителства, към които политически сте близък и следваше да използвате всичките тези управленски ресурси. Получихте кредит на доверие през Октомври 2019, но го изгубихте по време на управлението си. След изборите всеки поема своята отговорност, но кризи не могат да се управляват само с говорене. Русенци искат чист град, русенци искат асфалтирани улици. Русенци искат развита инфраструктура, защото развитието на инфраструктурата е от решаващо значение за икономическото развитие на града ни. През следващите години трябва да обединим усилия и да приемем общ подход при инициативите за развитие на дунавския регион. Необходима ни е интегрирана стратегия с европейска визия за развитие на басейна на река Дунав за насърчаване на икономическото развитие, културното развитие, развитието на транспортната инфраструктура и опазването на околната среда. И затова трябва да лобира всеки следващ кмет. Считам, че както за нас общинските съветници, така и за Вас като кмет е важно какви решения сме вземали, какви управници сме били през мандата, в който сме избрани, а именно да не правим компромиси с принципите си и да стоим на страна на хората, да подхождаме професионално и отговорно при приемане на всяко едно решение, а не както демонстрирахте преди малко с бламиране на нашия предложение. Защото в тези времена на изпитания, наш човешки дълг и на Вас като администрация, бе да подпомогнем пострадалите и от войни, и от земетресения. Следваше да останем съпричастни на всички, които търсят спасение от бедствията и да им помогнем с конкретна парична сума, а после хората сами ще се изправят и ще си изградят света отново.

**Г-н Иво Пазарджиев:** Благодаря на госпожа Кръстева. Господин Кмета иска думата. Заповядайте.

**Г-н Пенчо Милков:** Уважаеми господин Председател, колеги. Вземам думата след това изказване задължително, защото то маркира началото на предизборната кампания за местни избори и много се радвам на това изказване, защото то поставя реално за всички ясно една битка, която не спира да се води от много дълго време. За мене тази битка започна 2011 година и ако на някого не е ясно кой я води в град Русе, още един път се потвърди с това изказване. Колегите, които са в кампания за парламентарни избори, избират политическото им говорене да бъде срещу кмета и за следващата кампания за местни избори. Тъжно ми е като слушам как те виждат своя град, защото с хиляди хора говоря и те не виждат своя град по този начин. И с манипулации и отвратително говорене няма как да накарате хората да гледат Русе през вашите очи. Но отново се радвам на това изказване, защото то внася яснота и спокойствие в този град кои страни срещу кои са. И цялото говорене трябва да спре. Моята битка с този начин на мислене, този начин на управление, на говорене мутренския е от 2011 година. И това нещо ще продължи през цялата тази година.

**Г-н Иво Пазарджиев:** Моля за тишина в залата.

**Г-н Пенчо Милков:** Това ще продължи през цялата тази година и никога няма да спре, независимо дали съм кмет или не съм. Бил съм кмет, бил съм общински съветник, народен представител. Винаги съм бил верен на това, което приемам и това, което не приемам. Току що чухме за пореден път кой се опитва да свърже кметът на Община Русе и общинска администрация с ВиК цикъла и с лошата организация, която създава дружеството ВиК. Неслучайно искам на всяка сесия да се дава отчет и ВиК да взема предвид указанията, които дават именно общинските съветници. Договорите за изпълнение на ВиК проекта в Русе не са сключвани от община ВиК. Тя няма контролни функции по тези договори, нито разплаща по тях, нито има договорна възможност да контролира изпълнителите. По отношение на градската среда, условията на градската среда, които заварихме. Нека всички си спомнят в какъв град живеехме с всички дупки в междублоковите пространства, улици с камиони за чистота, които бяха произведени може би, когато съм се раждал и по тях пътуваха хора. Всичко това нека да си спомним света, в който говорихме, книжния свят без дигитализация и сега в пъти цифрите ще говорят тази година, но те и хората го виждат пред блоковете си. В пъти десетки само миналата година 60 междублокови пространства, тази година ще бъдат много повече, се работи за догонващо развитие на инфраструктурната среда, защото русенци живеят в град бомбардиран, без да е бил бомбардиран. И това заварих аз. И догонващо въпреки всички кризи в пъти повече средства се дават, не в пъти, а в много пъти повече. И реално и за асфалтиране, и за нови лампи из целия град и за строителство на обществени сгради, което е факт. Големите въпроси на русенци, които вие прехвърлихте като примерно въпросът с опашките от камиони, които за вас решението беше дали да са на Булевард „Тутракан“ или на Булевард „България“ се пристъпва реално към решение. Екологията, за която говорите, за която отговаряхте дълго време и която заварих с хора по улиците, в момента, станциите за въздуха са умножени многократно. Хората са формирани, всички деятели са в част от Обществения съвет на кмета и реално гражданите участват в този процес. Сферата на образованието, от детските градини и началните училища дигитализация във всяко училище. Роботика, софтуерно кодиране, единно хранене на децата, ремонти на ясли, на градини. Парите от държавата. Това, което аз заварих кмет и правителство 8 години от една партия, Русе „джудже“ по отношение на дадените пари от държавата. В момента град Русе при пет правителства и следващо се шесто може да направите справка и сигурно ще излязат цифрите, каква подкрепа получава от държавата и колко пъти е увеличено финансирането по всеки един показател, защото не е важно просто да си партийно дисциплиниран, важно е да си активен русенец. Използването на сложни думи, интердисциплинарни и това за река Дунав. Река Дунав, която аз заварих, не беше драгирана, река Дунав, която аз заварих за Русе се говореше за един от многото мостове. В момента река Дунав има програма за нейното драгиране, има ясна политика България на Румъния, че следващият мост при Русе и най-важното за река Дунав, институциите европейските, всяка политика, която правят вече, я консолидират и я свързват с Русе. На ТГС програмата първото събрание беше в Русе. Шестдесет чуждестранни гости.

**Г-н Иво Пазарджиев:** Да, колеги, моля наистина за тишина в залата.

**Г-н Пенчо Милков:** Ние имахме политическо изказване, госпожо Николова, и на всичките тези инсинуации трябва да се отговори. Няма общоградско събрание, има събрание на общинския съвет.

**Г-н Иво Пазарджиев:** Колеги, моля не влизайте в диалогов режим.

**Г-н Пенчо Милков:** Колегите влизат господин Председател в диалогов режим, защото суфлират от самото начало на моето изказване. Всяка европейска институция, свързана с река Дунав, установи лични контакти с Община Русе по повод на нашата работа, а по отношение на подпомагането на пострадалите. Едно предложение да дадеш 5 000 евро, не измива съвестта на хората. Община Русе и наши представители от доброволното формирование бяха на следващия ден на мястото на пострадалите и ви го казах на сесията. Да спрем да повтаряме и да си казваме, че все нещо не сме свършили, все нещо не сме доразбрали или не сме солидарни. Не можеш да бъдеш солидарен с едно предложение от 5 000 евро или 10 000 лева. Миналата сесия се направи предложение от съветници и можеше да бъдат събрани от общинския съвет много по-голяма сума. Тези, които са решили да съберат пари и да дарят - те са дарили. Ние ще ги преведем като администрация по тази сметка и тази сума е близо до тази, която Вие предлагате, така че ще бъде изпълнено и Вашето предложение. Но отново ще завърша с това, с което започнах. Начина на говорене, начина на противопоставяне и в политическа борба за парламентарни избори да говориш срещу кмета на град Русе, за мен е добре, за мен е добре, дано за Вас да е добре и това да Ви донесе политически успех. Аз не успях да дефинирам в политическата борба за Народно събрание реално кои са Вашите опоненти. И друго от Вашето изказване, изобщо не успях да разбера кои са вашите приоритети, които имахте възможност 8 години да реализирате в град Русе, а в момента гръмовно се изказвате срещу човек, който 3 години след Вас се опитва да промени нещата. Това е моето становище и се радвам на Вашето изказване. Дано повече хора да са го чули.

**Г-н Иво Пазарджиев:** Благодаря на кмета. Две заявени реплики има на изказването му. Изказване, изказване прави, на изказването му има реплики. Госпожа Кръстева, след нея господин Станчев.

**Г-жа Наталия Кръстева /реплика/:** И аз ще съм доволна, ако повече наши съграждани са чули този формален дебат. Уважаеми господин Милков, отново със ставането си след мен освен слабост, не излъчихте нищо друго. Това, че се набира сила по време на парламентарни избори в кампании, както виждате, нито съм кандидат в парламентарни избори, стоя си в Русе, както винаги съм го заявявала. Ще продължавам да стоя тук и да отстоявам така правотата в исканията на нашите съграждани. Странно е много за мене и отново може би си служите с опорки в това Ваше изказване, защото ще Ви напомня, че от година и не знам вече колко месеца станаха, ние постоянно сме в избори. Това ще рече ли господин Милков, че ние като опозиция трябва да сме търпеливи, не трябва да правим критики, не трябва да правим изказвания. Нашето ежедневие преминава в избори. Избрани сме тук по време на този мандат да отстояваме интересите на русенци и ще го правим. Спрете със смешното си говорене, че „мутренското говорене“ трябва да спре. Уважаеми колеги, нито съм мутра, нито говоря от тази трибуна и вменявам манипулации и внушения, както всеки път се опитвате Вие да направите от тази трибуна. Живеехме господин Милков, в град, в който се реализираха проекти. До този момент, почти 4 години след Вашето управление проекти в Русе не се реализират. Русе тъне в мръсотия и съгражданите ни го виждат. Спрете да обиждате от тази трибуна. Спрете да се мъчите да вменявате на русенци, че ние сме партийно дисциплинирани и сме мутри. Това не е така.

**Г-н Иво Пазарджиев:** Времето изтече.

**Г-жа Наталия Кръстева /реплика/:** Пак казвам, в изказването си изговорих само факти, които са част от ежедневието на всички нас.

**Г-н Иво Пазарджиев:** Благодаря. Господин Станчев за реплика.

**Г-н Станимир Станчев /реплика/:** Уважаеми господин Кмет, уважаеми Председател, уважаеми колеги, уважаеми русенци. Преди малко ни беше направена една кратка ретроспекция как изглежда Русе във Фейсбук. Във Фейсбук всички разбрахме, че града е красив, проспериращ, развиващ, „северната столица на България“ е реализирана, а вчера в едно интервю разбирам, че искам още от същото. Че не ни е стигнало времето да направим по-развит, по-красив, по-работещ, по-проспериращ града ни. Това беше във Фейсбук. Това, че колегите си позволиха, както и ние много пъти, да не сме на мнението на кмета е голям грях. Е да де, но това е право наше и на групата русенци, които мислят по друг начин, няма значение от политическата принадлежност за това. Вчера разбирам, че опозицията не била мачкана, с нея се водел нормален диалог. Така прочетох поне, така беше във Фейсбук написано. И сега действителността. Днес 24 часа по-късно опозицията, част от опозицията, да подчертая, от 2011 говорела мутренско. Може би е така, защото в едно известно време нищо не се било вършило в града. Може би е така, защото по това време някои хора живееха…

**Г-н Иво Пазарджиев:** Времето изтече.

**Г-н Станимир Станчев /реплика/:** … една част от живота си в София и са пропуснали какво е свършено и е направено в нашия град. Така че, нека наистина да се доближим в края на четиригодишния мандат поне, което говорим да го спазваме. Благодаря ви.

**Г-н Иво Пазарджиев:** Благодаря. Продължаваме със следващото заявено изказване по точка извън дневния ред, госпожа Деана Тонева.

**Г-жа Деана Тонева:** Изказването е от името на група общински съветници от „Демократична България“. Уважаеми господин Милков, уважаеми съветници, изказването ни е провокирано от информации и полемика в медиите по повод предстоящите ремонтни дейности на сградата на пътническия терминал на Летище Русе. На 19 Декември 2022 година Специализираният експертен съвет за опазване на недвижимите културни ценности дава положително становище сградата да бъде обявена за недвижима културна ценност. По закон министърът на културата трябва в едномесечен срок да издаде заповед, с която да финализира решението и така обектът официално да бъде защитен от събаряне или други кардинални ремонтни дейности. Твърди се, че процедурата е блокирана заради внесено от Община Русе възражение. В тази връзка настояваме да запознаете общинските съветници и също всички граждани на град Русе с мотивите Ви провокирали това възражение. От Министерството на културата уточняват, че едва след приключване, разглеждане на възражението ще може да се пристъпи към издаване на заповед сградата да бъде обявена за недвижимо културно наследство, без да се ангажират с конкретен срок. Дотогава инвеститорите могат да извършват необезпокоявано ремонтни дейности, с което се поставя под риск автентичния облик на сградата на Летище Русе. Разликата с други строителни обекти е тази, че намесите в национални културни ценности следва да отчитат и максимално да запазват автентичния характер, стила и културните достойнства на съответната ценност. И тъй като в момента текат такива ремонтни дейности би трябвало общината да следи стриктно дали са съобразени със статута й на национална културна ценност. При представяне на проекта за отдаване на летището пред общинския съвет не беше упоменат факта, че процедурата по даване на статут „национална културна ценност“ е започнала, което би обвързало инвеститора с изключително отговорна професионална дейност и предизвикателство пред специалистите при привеждане на обекта към съвременните изисквания за сигурност, енергоефективност и функционалност, но съхранявайки автентичните характеристики, стила и културните достойнства на сградата, нито беше коментирано намерението Ви да подадете възражения в Министерството на културата.

**Г-н Иво Пазарджиев:** Благодаря на госпожа Тонева. Господин Кмете, изказване ли искате? Изказване за кмета.

**Г-н Пенчо Милков:** Уважаеми господин Председател, уважаема госпожо Тонева, уважаеми колеги от групата на „Демократична България“. Въпросът Ви е изключително важен и аз ще дам следния отговор. Общината действително е подала възражение, а моят въпрос е Вие видяла ли сте предложението? Което се прави за недвижима културна ценност от национално значение, със сигурност не, защото никой в Русе не го е видял и не е имало обществено обсъждане. Това беше и моето възражение, защото аз случайно попаднах на един клип от осем часа в Ютуб, където е снимано заседанието на тази комисия, на която не присъстваше представител на обществото в Русе и съответно те обсъждаха наистина ценна и важна наша сграда. Момент, момент, момент, момент. Така, тук има много, много важен въпрос, който ние трябва да обсъдим. Първо, на летището по повод на всичкото това, което се случва, аз съм поискал и много скоро очаквам и ще има ден на отворените врати да може всеки един гражданин, вчера съм говорил и с русенски проектанти присъствали на това заседание, което става повод на днешния въпрос. Реално да се види на терен, че никакви намеси в сградата по повод на нейната характеристика основна, детайлна, не се правят. Всички детайли по сградата, всяко нещо си остава на мястото. От движимите вещи до архитектурата на стълбите, на фасадата, на орнамента на тавана, всяко едно нещо, защото това придава стойност на сградата и съответно това би водило и хора. Това е богатство за нашия град. Няма нормален човек, който да иска това нещо да се сломи, но предложение, направено до министерството от архитекти, група архитекти, което не е минало през обществено обсъждане от нашето общество, чуйте за „недвижима културна ценност от национално значение“, което ще създаде правен ред и съм готов, просто не бях подготвен, че ще зададете въпрос правен ред, който ще регламентира, че реално в тази сграда, летище по съвременните стандарти не може да има. И веднага обявявам на всички какво точно е въпросът, който трябва да се случи и защо сградата няма да пострада. В основното тяло на чакалнята трябва да се сложат на постаменти, тоест даже няма и да се схващат, стъклена преграда, която да раздели тялото на летището на чакалнята само на две, за да се разделят двата потока заради мерките за сигурност. Нищо друго, от стаите, от фасадата няма да бъде променяно в това летище. Напротив, в момента се предприемат мерки реално, сменят се стъкла на същата дограма, ремонтират се, оправят се уплътнения, за да не влиза влага, оправят се инсталациите, защото имаше течове, които течаха по стените и сега ги виждаме. Дори дървената дограма както тук ламперия ще остане на стените си. Каня всички реално да видят какво се случва и ще говоря с оператора да има ден на отворените врати, но освен това съм възложил и на колеги общината да е инициатор, защото това е редно. След обществен дебат да се даде статут на културна ценност, но ние трябва да преценим каква и какво след това ще можем да вършим в тази сграда. Дали ни трябва мавзолей или ни трябва летище. Ето това е въпроса. За мен абсолютно запазване на сградата ще има, защото го виждам в момента какво се прави, почти ежедневно ходя. Но в същия момент, пак казвам, от това няма да пострада сградата, но в същия момент един статут от национална ценност ще трябва да я запази такава, каквато е. Тоест няма да може да се сложи вътре и тази преграда. Това е спора, но най-големият спор е защо се предприемат действия без обществено обсъждане и след това този, който е възразил, че нямаше обществено обсъждане и че не е чут гласа на русенци, трябва да дава обяснение защо е възразил. Това ми беше възражението, а не че сградата трябва да се съхрани и да съм казал, че трябва да я поломим, да я счупим или да променим - не. Това е отговорът ми на Вашия въпрос.

**Г-н Иво Пазарджиев:** Реплика ли? Заповядайте.

**Г-жа Деана Тонева /реплика/:** Е, ако не може, да не… Сега, аз от снимките, които Вие бяхте публикували във Фейсбук, видях, че точно такива красиви ламперии, които има дървени, бяха започнали да се боядисват с някаква боя, бяла или нещо такова. Значи действа се не съобразно да се запази. Аз го виждам на снимката, която бяхте публикували. Освен това летището е от национално значение, не е от местно значение, така че експертният съвет, който се е изказал, тоест много по-големи специалисти и не знам защо трябва да има специален дебат на русенци дали сградата да…

**Г-н Иво Пазарджиев:** Благодаря. Сега започваме с… Дуплика ли ще направите или изказване наново? Добре, заповядайте.

**Г-н Пенчо Милков:** Ламперията не се боядисва, сложен е гипсокартон на стените, на които нямаше нищо, а ламперията се оставя и това го обсъждахме на място. Пак казвам готов съм да влезете да видите, а по отношение на експертния съвет, експертният съвет в София се произнася по нещо, по което легитимно е поискано. Някой е поискал обектът да бъде недвижима културна ценност от национално значение. Вижте видовете защитени обекти. Нямам против, но обект от национално значение означава, че обектът ще остане така както е. Това означава, че тази сграда за летище по съвременните изисквания най-вече за секюрити, за сигурност и разделяне на потоците като ви казах какви мерки ще се използват, не може да се ползва. Ще си имаме мавзолей, ще си ходи да си казваме някога тук беше летище. А експертният съвет трябва да се произнесе по нещо, което русенци са питали. А русенци не са питали. Благодаря ви.

**Г-н Иво Пазарджиев:** Благодаря. Колеги, продължаваме. Съгласно приетото предложение сега ще дадем първо думата на гражданите, които искаха да се изкажат във връзка с ВиК цикъла, след което даваме думата на господин Друмев да направи кратък отчет и евентуално въпроси от съветници. Първо заявено е на госпожа Даниела Ялъмова. Госпожо Ялъмова, заповядайте в рамките на 3 минути.

**Г-жа Даниела Ялъмова:** Уважаеми господин Председател, господин Кмет, дами и господа общински съветници, уважаеми съграждани. Казвам се Даниела Ялъмова. Учредител съм на Гражданско сдружение „Спаси Русе“. Поради големия обществен интерес и във връзка с организацията на движението по време на изпълнение на проект „Воден цикъл“ искаме да получим цялостен списък с дати и срокове за настоящите и предстоящите ремонти в централната градска част. Интересува ни също така крайният срок за възстановяване на уличната мрежа. Благодаря.

**Г-н Иво Пазарджиев:** Благодаря. Господин Мариян Димитров. Той хем чу, че ще се изказва в началото. В коридора ли е господин Димитров? Не е ли? Добре, продължаваме. Господин Драгомир Друмев. Излязъл е от залата.

**Г-н Драгомир Друмев:** Уважаеми господин Председател, уважаеми господин Кмете, дами и господа. Представител съм на ВиК. На това заседание беше поканен господин Милев, управител на ВиК, но е възпрепятстван и аз ще го представлявам. Искам кратко резюме да кажа до къде се намира проекта. Мисля, че няма да ви ангажирам много с данни. Сега, относно „Средна кула“ и „Долапите“ проекта е приключен. Приемателната комисия беше на 28 Февруари. Очаква се разрешението за ползване да е факт. Тече едногодишният дефектен период, в който ще бъдат отстранявани дефекти както по мрежата, така и по улични настилки и тротоари и така нататък, което ако сте обърнали внимание в „Средна кула“ последните 2 седмици се извършваха такива отстранявания на дефекти. Другия проект, който завърши това е довеждащи водопроводи между втори и трети (не се чува). Неговата приемателна комисия беше на 1 Март. Факт е разрешението за ползване и при тях също е едногодишен дефектния период, тече от разрешението за ползване. Следващите, които в момента работят, това са централна градска част, където са точно в този болезнен квартал централна градска част. При тях напредъка е доста голям. Значи очаква се всички улици по проекта са започнати, последната улица, която стартира е по „Стефан Стамболов“ между „Антим“ и „Братя Миладинови“ и която последна ще завърши може би, тоест всички останали някъде до 15 Април ще бъдат приключени като СМР, като някои от улиците по действащите в момента, било централна градска част първи етап и втори етап. В момента правим една проверка съвместно с общината, тъй като те имат желание и ангажимент и просто да се включат с нас във връзка с асфалтирането на улиците, така че да излезе нещо добро след нашата намеса по тези улици, тъй като нашето възстановяване е само в зоната на изкопа и по Наредба 27 80 см. от двете страни. Така че засега оглеждаме улиците и ще излезем с Доклад пред кмета, за да изброим как и по какъв начин са възстановим определени улици. Етап 1 е другия лот, който се стартира…

**Г-н Иво Пазарджиев:** Аз само ще помоля по-кратко и после да отговорите на въпроси.

**Г-н Драгомир Друмев:** Да, мисля, че това е предпоследното, което каза последното ще бъде. Значи те по канализацията, по задържателния резервоар и по всичко е приключено, остава по „Цар Освободител“ от „Шипка“ до кръговото. И последният обект това е Етап 2, където най-късно тръгнаха и те основно ще работят по „Гоце Делчев“, Централна гара и останали малки улички в Централна градска част, където не са засегнати от първия проект. Отговора значи по въпроса за временната организация, значи тя е налична както на сайта на общината, така и във всички седмични графици, които се публикуват на сайта на ВиК и от там е видно кое до къде и как се изгражда. Относно последния проект, който ще завърши, обнадеждаващо е може би средата на Юни. Другите два ще завършат, както казах значи средата на април двата би трябвало да приключат.

**Г-н Иво Пазарджиев:** Благодаря Ви. Господин Мариян Димитров да дойде да си направи изказването. Заповядайте.

**Г-н Мариян Димитров:** Уважаеми общински съветници, господин Председател, господин Кмете. Поне третият въпрос е към Вас и аз не участвам в предизборната кампания. Така, правя питане относно неспазване възстановяването на инфраструктурата в нормален вид на улиците „Зелен връх“ и „Чудомир“ след окончателното приключване на проекта по изграждане на канализацията в квартал „Средна кула“. В деловодството на Община Русе е подаден сигнал от 07.10.2022 година, подкрепен с подписа на 50 граждани и с изложени данни в него за неспазване възстановяването на инфраструктурата в нормален вид на улиците „Зелен връх“ и улица „Чудомир“ след окончателното приключване на проекта по изграждането на канализацията на квартал „Средна кула“. Въпреки изминалите 6 месеца и разпоредбите на Наредба 27 на Община Русе, както и съставен по този повод протокол със снимков материал от комисията на Община Русе, в който е описано подробно първоначалното състояние на визираните улици, строителят все още не е изпълнил задължението си да възстанови участъка на ремонтните дейности до първоначалния му вид след окончателното приключване на проекта. Положения фрезован асфалт има за цел само да прикрие това неизпълнение на задълженията и да отложи възстановяването на инфраструктурата за неопределено време. Преди 2 години същите улици са били разкопани пак от ВиК при един ремонт и не са били напълно възстановени във вида, в който са били, тъй като следвал „Воден цикъл“ и тогава това щяло да стане. По този повод искам да задам на кмета Пенчо Милков следните въпроси. Защо все още не е възстановена инфраструктурата в нормален вид по улиците „Зелен връх“ и на улица „Чудомир“, въпреки окончателното приключване на проекта. Второ, кога ще бъде възстановена в нормалния си вид тази инфраструктура. И трето, какви мерки ще вземе Община Русе срещу инвеститора и срещу фирмата работила по изпълнението на проекта за канализация по тези две улици и не е възстановила инфраструктурата съгласно сключения договор. Този въпрос поне е към Вас. Мерси.

**Г-н Иво Пазарджиев:** Благодаря. На господин Димитров от администрацията ще му отговорят после. Въпроси има ли от общински съветници във връзка с ВиК цикъла? Господин Траян Тотев.

**Г-н Траян Тотев:** Моето изказване е като цяло, за да изкажа така неудовлетворение от организацията на движение в нашия град. Редовно ми се случва и на мен и на предполагам на всички залата, и на всички русенци, да влезеш в една улица и да разбереш, че всъщност трябва да се въртиш по всички малки улици в района, за да намериш от къде да излезеш. Не са обозначени както трябва обходните маршрути и това не е от днес. Разбира се, това е вече един процес, на който натяга напрежение в Русе, а и също има и друга гледна точка. Опитваме се да намаляваме някакви вредни емисии в атмосферата, но това всъщност ги повишава многократно със сигурност, защото съм чувал, че не слагаме примерно някъде „легнал полицай“, защото хората ще натискат спирачки, ще натискат газ след това и ще повишим вредните емисии в атмосферата, а всъщност ние ги повишаваме много, като се въртим в едни огромни кръгове и затваряме едновременно да не кажа цели квартали, но големи райони. Другото нещо, което искам да кажа, всъщност разбрах в предходна сесия, че ще бъде асфалтирано отново отсечката от кръговото до Пантеона на Булевард „Цар Освободител“. Да ви помоля и община и ВиК да бъде затегнат контрола по време на самото строителство на пътя, за да не се стига до двойно неудобство за хората и два пъти да трябва да се прави ремонт. Това е, което искам да ви кажа. Благодаря ви.

**Г-н Иво Пазарджиев:** Благодаря. Други въпроси, изказвания от общински съветници във връзка с... Господин Владо Владов.

**Г-н Владо Владов:** Уважаеми господин Кмет, колеги. Моят въпрос към ВиК е следния. Върху кого е тежестта за хигиената на работното място? Защото аз съм човек, който много ходи из България и обикаля и в други градове се правят водни цикли и то долу-горе със същите мащаби, а и по-големи, такава мръсотия около изкопите не се вижда там. При нас е ужасно. И това стои с дни. Няма да обвинявам администрацията дали са измили улицата или не. Но изпълнителят според мен трябва да си измие камионите, които работят да бъдат с измити гуми съгласно законите на държавата. Тука въпроса е кой контролира този процес. Благодаря.

**Г-н Иво Пазарджиев:** Благодаря. Други… Господин Станчев. Ще помоля колегите с вдигане на ръка по стария начин, тъй като системата в момента не работи. Искате изказване, заповядайте. Други изказвания да запишем. Не виждам за сега.

**Г-н Станимир Станчев:** Уважаеми господин Кмет, уважаеми господин Председател, уважаеми колеги. Господин Владов, създавате изключително много шум в залата. Бихте ли седнали, ако обичате? Благодаря. Обръщам се към преждеговорещите колеги, сега доколко са прави е ясно, но те явно не споделят мнението на кмета, че всичко е наред и аз се разстройвам, че има някакъв разрив в картината и действителността явно е друга. Между другото навънка вали дъжд. Да не кажете след малко, че е слънчево. Положението е трагично и то е ясно. Отговорът ми, смисъл ще кажа само две приказки към докторите разни и привидни явно сега опозиционери. За организацията в общината отговорността я носи общината с нейния ръководител на администрация. И този театър, който разигравате, че не знаете, ами научете се и не ни губете времето. Благодаря.

**Г-н Иво Пазарджиев:** Реплика ли желаете, господин Владов. Заповядайте.

**Г-н Владо Владов /реплика/:** Господин Станчев, съгласно законите на държавата, сега кой контролира съм съгласен, но изпълнителя е длъжен. Въпросът ми беше към ВиК. Ние задаваме въпроси на ВиК. Дали сме или не сме опозиция е наше решение. Сега. Въпросът беше, защо не се чисти около изкопите и той не беше към кмета, а беше към ВиК. Не съм правил политическо изказване, не съм правил каквото и да било. Благодаря.

**Г-н Иво Пазарджиев:** Дуплика, заповядайте. Дуплика, заповядайте. Не виждам втора реплика. Аз апелирам да се придържате към темата.

**Г-н Станимир Станчев /дуплика/:** Уважаеми колеги, уважаеми господин Кмет, уважаеми Председател, уважаеми колеги, уважаеми колега Владов. За чистотата в населеното място, моля Ви се, явно сте се объркали. Отговаря отново общината, но нормално е, човешки са грешките и ние не сме безгрешни, така че може и да сбъркаме. Благодаря.

**Г-н Иво Пазарджиев:** Благодаря. Други въпроси по ВиК цикъла? Отклонихме се от темата, не виждам. Сега, първо госпожа Тонева, заповядайте.

**Г-жа Деана Тонева:** Не знам кой трябва да следи асфалтирането на разкопаните улици. Асфалтира се толкова некачествено, че просто нямам думи. Виждала съм как боклуци има и те върху боклуците слагат асфалт и асфалтират. Освен това да не говорим, че на много места шахтите са и те асфалтирани или полуасфалтирани.

**Г-н Иво Пазарджиев:** Благодаря на госпожа Тонева. Първо ще дам думата на господин Друмев и след него администрацията ще отговори на поставените въпроси по отношение на тяхната дейност.

**Г-н Драгомир Друмев:** Сега да помогна малко на кмета. Улица „Чудомир“ и „Зелени връх“, ако ги погледнете в Стрийт вю 2012 ще видите в какво състояние са те, така че сега са доста по-добри от тогава. Това по единия въпрос, към кой колега беше. По другите въпроси. Относно чистотата около изкопите. Значи, съгласно законодателството в България има строителен надзор, освен фирмата изпълнител, която трябва да съблюдава изискванията по строителство, така и строителния надзор е органът, който съблюдава чистотата и приключването на работния ден как оставя строителната площадка. Други въпроси имаше ли, че може да съм…? Моля? За качеството на асфалтирането и качествено асфалтиране. Значи ние направихме един доста голям обход на всички улици, които са асфалтирани до момента съвместно с общината и мога да ви кажа, че качеството е превъзходно на определени места, да. Ами ако искате ще се разходим заедно, ще изберем улици…

**Г-н Иво Пазарджиев:** Колеги, моля за тишина.

**Г-н Драгомир Друмев:** …нали там където имате някакви съмнения може съвместно да направим обход и да видим. Шахтите, наистина това е малък пропуск, не само шахтите, така и крановете, гърнетата за крановете. Обърнато е внимание на асфалтиращата фирма. В дефектния период всички тези неща ще бъдат изчистени и гърнетата имат доста счупени капачета, които ще бъдат подменени от фирмата изпълнител.

**Г-н Иво Пазарджиев:** Моля, без реплики от място.

**Г-н Драгомир Друмев:** Ще отидем на място, ще ги видим. Нямам нищо против.

**Г-н Иво Пазарджиев:** Благодаря. Господин Тотев за реплика.

**Г-н Траян Тотев /реплика/:** Изказването ми, което направих преди малко, беше изцяло добронамерено да се повиши качеството, да се повиши контрола по време на строителството на пътищата, а в момента излезе човек, който ни обяснява, че качеството го има, при положение, че ние подскачаме по Булевард „Цар Освободител“ в лявата лента, колите се разбиват и тук някой който и да е да каже на русенци, че качеството е така. Ще се преасфалтира, но това е двойно неудобство на русенци и очевидно никой не ги е гледал тези хора докато асфалтират. Някой е гледал със затворени очи.

**Г-н Иво Пазарджиев:** Благодаря. Сега госпожа Магдалина Илиева от администрацията ще отговори. Не, не, приключихме. Госпожа Илиева. Моля за тишина в залата.

**Г-жа Магдалина Илиева:** Уважаеми общински съветници, първо ще отговоря на конкретния въпрос на господин Димитров за улиците, които е споменал в питането си. За „Зелен връх“ и за „Чудомир“ в квартал „Средна кула“. Съгласно Наредба 27 всеки, който наруши по време на негово строителство публична инфраструктура трябва да възстанови настилката такава, каквато е била с качеството, с каквато е намерена от него преди разкопаването. В тази връзка за улица „Зелени връх“ и „Чудомир“ на 08.06.2021 година е сформирана комисия между представители на общината, ВиК и представител на изпълнителя. Като с констативен протокол е вписано, че по тези две улици няма трайна настилка, нито тротоари, нито бордюри. И във връзка с това Община Русе съгласно приетата от общинския съвет наредба не може да иска да бъде правен бордюр и асфалтова настилка на тази улица. Това е за конкретния Ви въпрос. А относно всичко, което се изказа до момента за организацията на движението в града, аз напълно подкрепям вашето възмущение. Аз самата попадам в такива ситуации, в които трябва няколко коли да караме назад, защото сме попаднали в улица, която не на входа й е сигнализирана, а по средата на улицата ние разбираме, че не можем да продължим напред. Това е изключително изнервящо. Временните организации се изготвят от изпълнителите на обектите, от проектанти с пълна проектантска правоспособност. Това е задължение на изпълнителя. Преди да влезе този проект при нас, той получава становище за целесъобразност от КАТ. Те са институцията, която преценяват къде и какви знаци и табели трябва да бъдат поставени? Това, което ние единствено можем да направим, е да издадем заповедта за временна организация на движението. Многократно сме сигнализирали и КАТ. Колегите от Отдел „Транспорт“ са в постоянна комуникация с тях и не чакаме да си пускаме писма, а директно с обаждания коригираме местата, които не са догледани от КАТ при издаване на становището. Друго което искам да ви кажа е, че кметът на Община Русе няма законово основание да откаже да издаде заповед за временна организация на движението. И организацията на строителния процес е ангажимент на изпълнителите на обектите. Благодаря.

**Г-н Иво Пазарджиев:** Благодаря. Реплика за господин Траян Тотев.

**Г-н Траян Тотев /реплика/:** Аз разбирам, че общината е длъжна да направи временна организация, да я приеме на тези пътища. Е, вие утвърждавате. И въпросът ми, след като в крайна сметка такива временни организации има моля да бъдат направени така табелите, че да става ясно преди да влезеш в съответния път, за да не се налага да се изнервят русенци и да обикалят по няколко пъти, да обръщат назад, както каза и госпожа Магдалина Илиева.

**Г-н Иво Пазарджиев:** Благодаря. Господин кмета.

**Г-н Пенчо Милков:** Уважаеми господин Председател, уважаеми общински съветници и уважаеми господин Друмев представител днес на ВиК Русе. Надявам се, че чухте внимателно какво казаха колегите. Аз искам също да кажа своето становище по направените изказвания. Първо, качеството не е добро и то това е очевадно за непрофесионалисти. И затова господин Тотев, преасфалтират и то за тяхна сметка, защото именно това е проява на контрол, защото това без да имаме право по закон абсолютно с настойчиво поведение, буквално с поведение на границата на добрия тон. След това се преасфалтира. Ние не сме страна, само трябва да дойдете да видите ние как се държим на срещите, след което се преасфалтира. По отношение на чистотата около обектите. Има множество актове съставени за запрашаване, за непочистване на гумите, за разнасяне на кал. Това е, което можем като контрол да направим. За временната организация на движението. Прави се от проектанти инженери, които са част от проектантските екипи на фирмите изпълнители на ВиК. Момент! Този проект влиза в КАТ и получава съгласувка. Пристига в общината, съгласувано от всички специализирани институции. При проект, който очевадно може да бъде забавен, ние ги забавяхме временните организации на движението със седмици, но в този момент общината става причина да се забавя целия проект. Днеска точно това говорих преди сесията с господин Недев. Ние ще направим среща с КАТ, защото те съгласуват проекта и ще поискам на улиците да се слагат знаци много преди мястото на изкопа, защото и днес аз влизам по „Хан Крум“ и изкопа табелата е на самия изкоп едва ли не на багера. И аз също карам на заден ход. Да, това ви казвам, но тази организация не казвайте, че я прави Община Русе. Община Русе, когато асфалтира улиците, които обявихме които ще асфалтираме, вижте качеството. Община Русе винаги изисква нивелиране на асфалтополагаща машина лазерно по нивелетата на пътя и вижте как асфалтира общината, вижте как асфалтират на някои улиците. Асфалтират по съществуващия терен и от там става криво, защото така си го заявяват. И тука въпросите трябва да се задават определено към тях. Миенето на улиците. Значи, техника се закупи, кладенци се направиха, мием улиците. Сега започваме с техниката, която беше за миене, беше образувана на снегорини, имаше даже и тук в сградата на общината сложени, чакаха снега. Преди няколко дни се върнаха в „Паркстрой“, преобразуват се обратно на миялни машини и почват да мият улиците. Нали това ще се прави, но не може зимата да се мият улиците. Казвам го за вас за пореден път, за господин Друмев пак, всяко нещо, което ние счетем накрая при завършването на вашия проект, че не отговаря на изискванията на пътя и е в по-лошо състояние от това, което е направено, ще бъде внесено в съда и ние сме привлекли юристи, написали сме си молба за обезпечаване на иска и само чакаме да видим кои улици обявявате за окончателно приключени. Онзи ден съм наснимал на Милев само от едно кръстовище тема за цял отдел. Поне 4 замазани шахти и 2 счупени капачки. Затова го казахте Вие, защото аз му написах да дойде на това кръстовище. Не ми отговори, а на сесията идвате Вие. Само това кръстовище ми е повод за красиво дело. А те са много кръстовищата в Русе. Затова Ви моля да наблегнете на това. Защо шахтите ще бъдат отстранени в период? Не може в никакъв период да го отстранявате в този едногодишен период, защото ние не можем да извадим капака, за да почистим шахтата и ще почне да има наводнения. Затова не в едногодишния срок, а незабавно трябва да се премахне този асфалт, който запечатва шахтите, за да може фирмата да ги почисти, защото почват дъждове. И съответно след това реакцията ще бъде върху нас. А преасфалтиране пак и втори път заявявам, където те правят е за тяхна сметка и след огромен натиск от страна на общината, какъвто беше случаят и с „Цар Освободител“. Това мога да кажа на всички. Отново казвам да не се използва ВиК цикъла за натрупване на недоволство, каквото вече съществува. Ние трябва това нещо да го приемем, за да сложат нови тръби в града ни, които са тръби за 130 милиона и не се е случвало откакто е строен този град. Това мога да заявя по поставените въпроси. Благодаря ви.

**Г-н Иво Пазарджиев:** Благодаря на кмета. Мисля, че изчерпахме темите с ВиК цикъла и е време да започнем с работата по предварително обявения дневен ред. Ще обявявам точките по предварително обявения дневен ред.

**Точка 1**

**К.л.№ 1176 Годишен доклад за наблюдение на изпълнението през периода 2021-2022 г. на Плана за интегрирано развитие на Община Русе за периода 2021-2027 г.**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Благодаря, господин Председател. Уважаеми господин Председател, уважаеми господин Кмет, уважаеми дами и господа общински съветници. Това е стандартен доклад за наблюдението на изпълнението на тъй нареченото ПИРО или Плана за интегрирано развитие на Община Русе за периода 2021-2027. ПИРО е одобрен с ваше решение от миналата година през Юли месец и е стратегически документ, в който са определени целите и приоритетите за развитието на общината. Той осигурява интеграцията на различните политики и ресурси за постигане на тези цели. Предмет на наблюдението на оценката е периода 01.01.2021 до 31.12.2022 като неговата структура следва разпоредбите на Правилника за прилагане на Закона на регионалното развитие. От оценката се вижда, че са положени усилия за постигането на заложените в ПИРО стратегически цели, като изпълнението на проектите и мерките през анализирания период са общо за над 182 милиона лева, като общото изпълнение към момента за първата година възлиза на 21.92% от планираното. Документът беше обсъден по всички комисии, подробно разяснихме за различните приоритети, а към настоящия момент общината изпълнява 26 проекта на стойност над 120 милиона лева. Благодаря ви.

**Г-н Иво Пазарджиев:** Благодаря на госпожа Стефанова. Заявки за изказване по точката? Няма. Режим на…Кмета. Заповядайте.

**Г-н Пенчо Милков:** Уважаеми господин Председател, уважаеми общински съветници. Последното изречение само още един път да кажа. В момента общината изпълнява 26 проекта за 120 милиона лева, без в момента да има европейско финансиране по програмните периоди, по оперативните програми, без да има финансиране по Плана за възстановяване и развитие и който е прочел, а не е избрал да занимава и да забавлява радиослушателите, ще знае, че общината е спечелила европейски проекти директно към Европейската комисия. Но нечетенето мен вече не ме учудва. Отново да прочетем последното изречение „26 проекта за 120 милиона лева“. Благодаря ви.

**Г-н Иво Пазарджиев:** Благодаря. Реплика за господин Станчев.

**Г-н Станимир Станчев /реплика/:** Уважаеми господин Кмет, уважаеми господин Председател, уважаеми колеги, уважаеми русенци, телевизионни зрители, не само радиослушатели. Искам само да отправя следното питане, смисъл следния въпрос към госпожа Стефанова. Да каже от тези 120 милиона, които към този момент се изпълняват, колко са заварените от предната администрация. От тези 120 милиона, които към този момент се дореализират или финализират? Тогава ще се види по-отчетливо колко са спечелените както казва кмета и от Европейската комисия, защото аз имам един бегъл спомен, че предната администрация за два мандата беше спечелила около 500 милиона. Може и да ме поправите, ако бъркам. Благодаря.

**Г-н Иво Пазарджиев:** Благодаря. Изказване? Дуплика? Заповядайте за дуплика.

**Г-н Пенчо Милков /дуплика/:** Господин Станчев, не се учудвам, че се разпознахте като казах за човека забавляващ радиослушателите, вече смело минавате и към телевизионните зрители. Виждам, че се изказвате и като човек само с бегъл спомен. Най-вероятно след тези 500 милиона, града стана с по-здрави улици, по-приятно място за живеене, с по-достъпна среда или русенската заплата средна се приближи до средната, само да се приближи до средната за страната. Не, след 500 милиона нищо от това не беше факт, но разбира се като се изказваш с бегъл спомен е така. По отношение направеното искане, ще Ви предоставим писмена справка, защото в момента не можем. Действително ние заварихме проекти, които бяха започнати и това ако е част от гръмките ми обещания, което беше спазено е, че ще ги завършим успешно, което не беше лесно, защото част проекти имаха осеммесечно и повече забавяне, но ги изпълнихме. Не съм прекратявал политически никакви договори. Всичко беше изпълнено, а действително отново казвам на русенци, защото се използва за политическа спекулация. Програмен период в момента и отпускане на европейски пари по оперативни програми няма. Кандидатстваме и по Плана за възстановяване, и по оперативните програми, но не трябва да се правят политически инсинуации. Обратно на това, за разлика от много други общини сме спечелили пари директно от Европейската комисия не един и два пъти. Благодаря ви.

**Г-н Иво Пазарджиев:** Благодаря. Господин Станчев, Вие направихте реплика. Кмета Ви направи дуплика. Направете изказване, ако желаете. Заповядайте за изказване. Заявихте реплика преди това.

**Г-н Станимир Станчев:** Уважаеми господин Кмет, уважаеми господин Председател, уважаеми колеги. Нямах намерение да правя изказване. Само за протокола да кажа, че репликата ми беше към госпожа Стефанова и я питах съвсем ясен и конкретен въпрос. И от тук нататък какво стана? Започна един популизъм да бълва и накрая завършихме с изречението „Не можем да Ви кажем колко са точно старите и колко са новите“. А преди малко, малко по-нагоре в изказването на няколко пъти бе споменато, че ние имаме бегъл спомен. Ние поне имаме спомен. А при Вас дори и спомена е неясен. Нима един ръководител на администрация не знае от тези към този момент проекти, колко са старите и колко са новите?! Не, напротив, би трябвало да знае по всяко време на денонощието, ако е отговорен, добър и можещ управленец. Ако трябва да използваме тази риторика. Та, въпросът ми беше съвсем коректен към госпожа Стефанова и не виждам защо е тази агресия към нас така наречената опозиция истинска. Благодаря.

**Г-н Иво Пазарджиев:** Благодаря. Други заявки? Господин Дяков.

**Г-н Орлин Дяков:** Господин Председател, уважаеми колеги. Вече два пъти чувам как тука имаме мутренски изказвания, имаме бегли представи. За мене това звучи обидно. И си спестявам думата грозно. Нека спазваме, сега кампания-кампания, напъвате се да станете кмет, ама дайте да спазваме някакво приличие. За първи път чувам Европейската комисия пряко да финансира каквото и да е. Ако някой може да ми обясни по какви процедури става, ще му бъда благодарен, защото така хвърлено в пространството, ние направо от Европа вземаме едни пари и кога ще ги видим тези 120 милиона, че те останаха колко месеца - седем. И къде?

**Г-н Иво Пазарджиев:** Благодаря. Други заявки за изказвания? Реплика на госпожа Деница Иванова.

**Г-жа Деница Иванова /реплика/:** Уважаеми господин Председател, уважаеми колеги общински съветници, уважаеми господин Кмет. Господин Дяков, вземам способа на реплика не за друго, а защото със сигурност, за да Ви бъде обяснена историята на присъединяването ни в Европейския съюз, трябва да се върнем много години назад. Във времето, в което в момента живеем, за да бъдат усвоявани европейските средства, трябва да има работещо правителство, за да унифицираме много от законите, за да може да приеме програмите.

**Г-н Иво Пазарджиев:** Малко по-далече от микрофона.

**Г-жа Деница Иванова /реплика/:** Кой може да кандидатства пред Европейската комисия? Може да кандидатства, както община, както НПО и всякаква голяма институция, която може да защити тези средства. А иначе, когато се отворят европрограмите живи и здрави, ако имаме правителство, тъй като закъсняваме с 2 години, тъй като не можем да приемем нужните законопроекти, за да можем да ги усвоим, живи и здрави, това е един голям бенефис за общината, че все пак е успяла, тъй като не се кандидатства лесно пред Европейската комисия и е успяла да ги защити. Та, можем да си говорим на тази тема много дълго, но понякога е хубаво и да прочетем. Благодаря.

**Г-н Иво Пазарджиев:** Благодаря. Други заявки за изказвания? Не виждам. Гласуваме точката.

**КВОРУМ – 44. С 28 гласа „за“, 1 „против“ и 15 „въздържали се“ се прие**

**РЕШЕНИЕ № 1248**

На основание чл.21, ал.2, във връзка с чл.21, ал.1, т.24 от Закона за местното самоуправление и местната администрация и на основание чл.24, т.4 от Закона за регионалното развитие и чл.70, ал.1 от ППЗРР, Общински съвет – Русе реши**:**

Одобрява Годишен доклад за наблюдение на изпълнението през периода 2021-2022 г. на Плана за интегрирано развитие (ПИРО) на Община Русе 2021-2027 г.

 **Г-н Иво Пазарджиев:** По следващата точка аз съм вносител. Госпожа Деница Иванова ще води.

**Точка 2**

**К.л.№ 1186 Утвърждаване управител на „Медицински център 1 – Русе“ ЕООД след проведен конкурс**

 **Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Уважаеми колеги, съгласно измененията в Закона за публичните предприятия, всички наши търговски дружества следваше да извършат процедура за конкурс за избор на управители. Това е поредният конкурс, който се провежда. Касае се за „Медицински център Русе“ ЕООД. Съгласно решението на комисията и протокол от окончателните проведени резултати е избран доктор Стоян Ненков Стоянов за управител. Аз предлагам да утвърдим това тяхно решение, както и да определим месечно възнаграждение в размер на 400/100 от отчетната средна месечна брутна работна заплата за лечебното заведение. Благодаря.

**Г-жа Деница Иванова:** Благодаря на господин Пазарджиев. Не виждам заявки за изказване. Режим на гласуване, моля.

**КВОРУМ – 43. С 43 гласа „за“, 0 „против“ и 0 „въздържали се“ се прие**

**РЕШЕНИЕ № 1249**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Медицински център 1 – Русе” ЕООД, (Приложение №5) и избира д-р Стоян Ненков Стоянов за управител на „Медицински център 1 – Русе” ЕООД, ЕИК 117115734.
2. Определя месечно възнаграждение на управителя на „Медицински център 1 – Русе” ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

**Г-жа Деница Иванова:** Честито.

**Г-н Иво Пазарджиев:** Благодаря на госпожа Иванова.

**Точка 3**

**К.л.№ 1187 Провеждане на редовно присъствено заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД гр. Русе, насрочено за 23.03.2023 г. (четвъртък) от 11,00 часа и резервна дата за заседанието на 26.04.2023 г. (сряда)**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. Уважаеми общински съветници, в общината е постъпило писмо от областния управител на Област Русе в качеството му на председател на Асоциацията по ВиК.

**Г-н Иво Пазарджиев:** Моля тишина в залата.

**Г-жа Златомира Стефанова:** …на обособената територия, обслужвана от ВиК Русе. В писмото се съдържа покана за свикване на извънредно заседание на Общото събрание на асоциацията, резервна дата и дневен ред. Предвид това предлагаме общинският съвет да упълномощи заместник-кметът госпожа Магдалина Илиева да участва в заседанието, насрочено за 23.03, с резервна дата 26.04 и да гласува положително по точка 1 от дневния ред, както и по вътрешно убеждение по останалите точки, съобразно интересите на Община Русе. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката.

**КВОРУМ – 44. С 44 гласа „за“, 0 „против“ и 0 „въздържали се“ се прие**

**РЕШЕНИЕ № 1250**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русереши:

 I. При невъзможност за лично участие на Кмета на Община Русе в извънредното присъствено заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 23.03.2023 г. (четвъртък) от 11,00 часа в Зала №1 на Областна администрация – Русе, и резервна дата за заседанието на 26.04.2023 г. (сряда) от 11,00 часа, оправомощава г-жа Магдалина Илиева - Заместник-Кмет на Община Русе с ресор „Устройство на територията” да представлява Община Русе на извънредното присъствено заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за посочените ден, час и място.

 II. Оправомощава представителя на Община Русе да подкрепи и да гласува положително по т.1 от дневния ред на извънредното присъствено заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 23.03.2023 г. (четвъртък) от 11,00 часа в Зала №1 на Областна администрация – Русе, и резервна дата за заседанието на 26.04.2023 г. (сряда)от 11,00 часа, както следва:

1. Приемане на Годишния отчет за дейността на Асоциацията по ВиК – Русе през 2022 година.

 Докладва: Председател на АВиК – Русе

 2. Приемане на Отчет за изпълнението на бюджета на Асоциацията по ВиК – Русе за 2022 година.

 Докладва: Председател на АВиК – Русе

3. Приемане на Проект на бюджета на Асоциацията по ВиК – Русе през 2023 година.

 Докладва: Председател на АВиК – Русе

4. Други.

 III. При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 23.03.2023 г. (четвъртък) от 11,00 часа в Зала №1 на Областна администрация – Русе, и резервна дата за заседанието на 26.04.2023 г. (вторник) от 11,00 часа, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**Точка 4**

**К.л.№ 1188 Съгласие за продажба на общински недвижим имот, представляващ придаваем терен по улична регулация, с площ от 3,4 кв.м., приобщен към УПИ XII-552 в кв. 184 по плана на кв. „Средна кула“, град Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката да бъде приложена уличната регулация.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 42. С 41 гласа „за“, 0 „против“ и 1 „въздържали се“ се прие**

**РЕШЕНИЕ № 1251**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №31/12.09.2022 г. на Комисията по общинска собственост, скица-предложение за придаваемо място по улична регулация, във връзка със Заповед № РД-01-2057/06.07.2022г на Кмета на Община Русе за одобряване на ПУП-ПР и ИПЗ за поземлен имот с идентификатор 63427.10.552 в кв. 184 по плана на кв. „Средна кула“, град Русе, Общинският съвет реши:

 1. Обявява придаваем терен от 3,4 кв.м. по улична регулация от поземлен имот с идентификатор 63427.10.1112 – ул. „Харманли“, кв. „Средна кула“, град Русе, придаван към УПИ XII-552 в кв. 184 по плана на кв. „Средна кула“, град Русе, за частна общинска собственост.

 2. Да се продаде терен, общинска собственост, представляващ придаваема част от 3,4 кв.м. по улична регулация от поземлен имот с идентификатор 63427.10.1112 – ул. „Харманли“, кв. „Средна кула“, град Русе, придаван към УПИ XII-552 в кв. 184 по регулационния план на кв. „Средна кула“, град Русе, на Георги Калчев Калинов, след заплащане на Община Русе цена в размер на 85,00 лева (осемдесет и пет лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 5**

**К.л.№ 1189 Съгласие за продажба на общински недвижим имот, представляващ придаваем терен по улична регулация, с площ от 34 кв.м., които да се придадат към УПИ XIII – 420, в кв. 39, по регулационния план на с. Басарбово, община Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката.

**Г-н Иво Пазарджиев:** Благодаря. Заявки за изказвания? Господин Григоров и госпожа Николова, предполагам че са гласували вече. Моля, системата в режим на… Гласуваме точката. Системата е стартирана. Моля да гласувате.

**КВОРУМ – 42. С 42 гласа „за“, 0 „против“ и 0 „въздържали се“ се прие**

**РЕШЕНИЕ № 1252**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол № 35/20.01.2023г. на Комисията по общинска собственост, съобразно предвижданията на ПУП-ИПР, одобрен със Заповед №РД-01-2677/22.08. 2022г. на Кмета на Община Русе, Общинският съвет реши:

 1. Обявява придаваем терен от 34 кв.м. по улична регулация от поземлен имот № 0.1024 - ул. „Иван Вазов“, с. Басарбово, община Русе, придаван към УПИ XIII-420, в кв. 39 по плана на село Басарбово, община Русе, за частна общинска собственост.

 2. Да се продаде терен, общинска собственост, представляващ придаваема част от 34 кв.м. по улична регулацияот поземлен № 0.1024 - ул. „Иван Вазов“, с. Басарбово, община Русе, придаван към УПИ XIII-420 в кв. 39 по плана на село Басарбово, община Русе, на Владимир Радославов Андреевски и Анелия Димитрова Акъллиева, след заплащане на Община Русе цена в размер на 1301,20 лева (хиляда триста и един лева и двадесет стотинки) и дължимите данъци и такси.

 3. 30% от постъпленията от продажбата на имота да се използват за дейности, съответно посочени в чл.52, ал.5, т.1 и т.2 от ЗМСМА, на територията на съответното населено място.

 4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 6**

**К.л.№ 1190 Откриване на процедура за продажба на общински недвижим имот, представляващ застроен урегулиран поземлен имот (УПИ) ХХV-1466 в кв. 79, с адрес с. Червена вода, ЕКАТТЕ: 80460, Община Русе, ул. „Александър Стамболийски“ №41, по реда на чл. 35, ал. 3 от ЗОС**

**Г-жа Златомира Стефанова:** Благодаря, господин Председател. Уважаеми общински съветници, продажбата е по реда на член 35, алинея 3 със законно построена сграда. Имаме положително становище на кмета на Червена вода и от Комисия по общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 41. С 41 гласа „за“, 0 „против“ и 0 „въздържали се“ се прие**

**РЕШЕНИЕ № 1253**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3 и ал. 6, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №ОИ-01-14/22.08.2022 г. и извлечение от Протокол №32/17.10.2022 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2023 г. за продажба на общински поземлен имот, представляващ урегулиран поземлен имот (УПИ) ХXV-1466 в кв. 79 по Регулационния план на с. Червена вода, ЕКАТТЕ: 80460, Община Русе, с площ от 556 кв.м., отреден за жилищно застрояване, с адрес с. Червена вода, ул. „Александър Стамболийски“ №41, предмет на АЧОС №6163/22.01.2010 г., вписан под №61, том 3, ДВР 1348, Н.Д. 478, вх. рег. №1410 от 17.02.2010 г. по описа на Службата по вписвания – Русе, с прогнозен приход от продажбата в размер на 15 400,00 лева, без включени дължими данъци и такси.

 2. Дава съгласие за продажба на общински поземлен имот, представляващ урегулиран поземлен имот (УПИ) ХXV-1466 в кв. 79 по Регулационния план на с. Червена вода, ЕКАТТЕ: 80460, Община Русе, с площ от 556 кв.м., отреден за жилищно застрояване, с адрес с. Червена вода, ул. „Александър Стамболийски“ №41, предмет на АЧОС №6163/22.01.2010 г., вписан под №61, том 3, ДВР 1348, Н.Д. 478, вх. рег. №1410 от 17.02.2010 г. по описа на Службата по вписвания – Русе, на Йордан Василев Димитров на цена от 15 400,00 лева, без включени дължими данъци и такси. Последните са за сметка на купувача.

30% от постъпленията от учредяване на правото на строеж да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 7**

**К.л.№ 1191 Прекратяване на съсобственост, чрез продажба на частта на Общината, в съсобствен недвижим имот, намиращ се в гр. Русе, ул. „Мими Балканска“ №15**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката, като Комисията по общинска собственост е дала положително съгласие да прекратим тази съсобственост. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 42. С 42 гласа „за“, 0 „против“ и 0 „въздържали се“ се прие**

**РЕШЕНИЕ № 1254**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 36, ал. 1, т. 2 и чл. 41, ал. 2 от Закона за общинската собственост, чл. 26, ал. 1, т. 1, чл. 34, ал. 1, т. 2 и чл.34, ал. 3 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с прекратяване на съсобствеността чрез продажба на частта на Община Русе, представляваща: 2/5 идеални части от поземлен имот с идентификатор 63427.4.2039 по кадастралната карта и кадастралните регистри на гр. Русе, Община Русе, Област Русе, целия с площ 242 кв.м., равняващи се на 96,80 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), заедно с 2/5 идеални части от сграда с идентификатор 63427.4.2039.1, цялата със застроена площ 73 кв.м., равняващи се на 29,20 кв.м., брой етажи: 1, с предназначение: Жилищна сграда – еднофамилна, с адрес: гр. Русе, ж.к. „Дружба“ - 2, ул. „Мими Балканска“ №15. Общинският дял от имота и от сградата са предмет на АЧОС №6455/26.04.2011 г., вписан под №56, н. д. 2386, д.в.р. 4944, вх. №5096 от 02.05.2011 г. по описа на Службата по вписвания – Русе, срещу заплащане от Хюсню Ремзи Исмаил и Бахтияр Хюсню Исмаил, на цена в размер на 15 900,00 лева (петнадесет хиляди и деветстотин лева), без дължими данъци и такси.

 2. Дава съгласие за прекратяване на собствеността между Община Русе от една страна и Хюсню Ремзи Исмаил и Бахтияр Хюсню Исмаил от друга страна, чрез продажба на частта на Община Русе, представляваща: 2/5 идеални части от поземлен имот с идентификатор 63427.4.2039 по кадастралната карта и кадастралните регистри на гр. Русе, Община Русе, Област Русе, целия с площ 242 кв.м., равняващи се на 96,80 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), заедно с 2/5 идеални части от сграда с идентификатор 63427.4.2039.1, цялата със застроена площ 73 кв.м., равняващи се на 29,20 кв.м., брой етажи: 1, с предназначение: Жилищна сграда – еднофамилна, с адрес: гр. Русе, ж.к. „Дружба“ - 2, ул. „Мими Балканска“ №15. Общинският дял от имота и от сградата са предмет на АЧОС №6455/26.04.2011 г., вписан под №56, н. д. 2386, д.в.р. 4944, вх. №5096 от 02.05.2011 г. по описа на Службата по вписвания – Русе, срещу заплащане от Хюсню Ремзи Исмаил и Бахтияр Хюсню Исмаил, на цена в размер на 15 900,00 лева (петнадесет хиляди и деветстотин лева), без дължими данъци и такси.

 Дължимите данъци и такси са за сметка на купувачите - съсъбственици.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 8**

**К.л.№ 1192 Откриване на процедура за провеждане на публичен търг с явно наддаване за учредяване на възмездно право на строеж за изграждане на гараж върху имот – частна общинска собственост, находящ се по ул. „Шести септември“ в град Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката, както е внесена и разгледана по всички комисии, плюс положително становище от КОС.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 43. С 43 гласа „за“, 0 „против“ и 0 „въздържали се“ се прие**

**РЕШЕНИЕ № 1255**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1, чл. 37, ал. 1 и чл. 41, ал. 2 от ЗОС, чл. 26, ал. 1, т. 3, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №33/12.12.2022 г. на КОС, Общинският съвет реши:

Дава съгласие за провеждане на публичен търг с явно наддаване за учредяване възмездно право на строеж за изграждане на гараж с размери 6,50/6,60 м. и застроена площ от 42,90 кв.м., съобразно скица-предложение за виза за проектиране издадена на 13.09.2022 г. от Главния архитект на Община Русе, върху имот – частна общинска собственост, представляващ поземлен имот с идентификатор 63427.2.4924 с площ от 11 943 кв. м. по Кадастралната карта и кадастралните регистри на град Русе, с трайно предназначение на територията: Урбанизирана, с начин на трайно ползване: Комплексно застрояване, а по действащия регулационен план на гр. Русе, представляващ УПИ I - За жилищно строителство и гаражи от кв. 187, с адрес на имота: град Русе, ул. „Муткурова“ №86, предмет на Акт №10266 от 10.08.2021 г. за частна общинска собственост, вписан под №181, том 27, н. д. 5682, вх.№9846/17.08.2021 г. по описа на Службата по вписванията – град Русе, при начална тръжна цена 11 800,00 лева, без включени дължими данъци и такси, които са за сметка на участника, спечелил търга.

 Решението подлежи на оспорване чрез Общински съвет – Русе пред Административен съд – Русе в 14-дневен срок от съобщаването му.

**Точка 9**

**К.л.№ 1193 Допълване обема на право на пристрояване, за което Общинския съвет – Русе е дал съгласие с Решение № 832, прието по Протокол № 31/24.03.2022 г.**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Тук само ще обясня, уважаеми общински съветници, че вие гласувахте вече това право на пристрояване за град Мартен, но всъщност заявителя има нужда от още 27 квадратни метра, които включват водопровод и канал. Затова внасяме допълнение към решението. Благодаря.

**Г-н Иво Пазарджиев:** Заявки за изказвания? Няма. Режим на гласуване, моля.

**КВОРУМ – 43. С 43 гласа „за“, 0 „против“ и 0 „въздържали се“ се прие**

**РЕШЕНИЕ № 1256**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 38, ал. 2 и ал. 4, чл. 41, ал. 2 от ЗОС, чл. 26, ал. 1, т. 3 и чл. 42, ал. 2 и 4 от Наредба №1 за общинската собственост на Общински съвет – Русе, Общинският съвет реши:

Дава съгласие в полза на Пламен Петров Атанасов да бъде учредено допълнително право на пристрояване за изграждане на елементите на техническата инфраструктура – водопровод и канал, с обща площ от 27 кв.м., към „Пункт за смяна и баланс на гуми“ (за който в полза на приобретателя е учредено право на пристрояване по Решение № 832, прието от Общински съвет – Русе по Протокол № 31 / 24.03.2022 г.; Заповед № РД-01-1074 / 20.04.2022 г. на Кмета на Община Русе и сключен Договор № 1441 / 28.04.2022 г. за учредяване право на пристрояване), съобразно представен инвестиционен технически проект, към полумасивна едноетажна жилищна сграда със застроена площ от 43 кв.м., разположена в общински УПИ XXII-1062, в кв. 65 по регулационния план на гр. Мартен, ЕКАТТЕ 47336, Община Русе, с адрес гр. Мартен, ул. „Ясна поляна“ № 22, описан в АЧОС № 6589 / 13.12.2011 г. (вписан под № 153, т. 41, н.д. 8507, ДВР 15926, вх. № 16365 / 16.12.2011 г. по описа на Службата по вписвания - Русе), срещу допълнително заплащане на цена в размер на 1270 лв., без включени дължими данъци и такси, които са за сметка на Пламен Петров Атанасов.

30% от постъпленията от учредяване на правото на строеж да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 10**

**К.л.№ 1194 Даване съгласие за промяна предназначението и за извършване на съществени и трайни подобрения на сграда – частна общинска собственост, намиращи се в Община Русе, гр. Русе, бул. „Тутракан“ №100, с идентификатор по КККР на гр. Русе 63427.83.63.1**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, уважаеми общински съветници, заявителят е Главна дирекция „Гранична полиция“ при МВР. Те са бенефициент по Проект „Развитие на сътрудничество в шенгенското пространство“. Биха искали да направят съществени подобрения в сградата, която ползват на „Тутракан“ 100, като в момента предназначението на сградата е жилищна сграда със смесено предназначение. Тя в никакъв случай не е такава, затова предложението ни е да бъде променена в административна сграда. Всички етапи по проекта ще бъдат съгласувани с Община Русе и ще бъдат ангажимент и за сметка изцяло на „Гранична полиция“. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля.

**КВОРУМ – 45. С 45 гласа „за“, 0 „против“ и 0 „въздържали се“ се прие**

**РЕШЕНИЕ № 1257**

На основание чл. 21, ал. 2, във връзка с чл. 21, ал.1, т.8 от ЗМСМА, чл. 8, ал.1 от Закона за общинската собственост, и писма с регистрационен индекс 24-213-1/21.02.2023г. и регистрационен индекс 24-213-2/22.02.2023г. от Министерство на вътрешните работи - Главна дирекция „Гранична полиция“, Общински съвет - Русе реши:

Дава съгласие за:

1. Промяна на предназначението на сграда с идентификатор 63427.83.63.1 по Кадастралната карта и кадастралните регистри на гр. Русе, намираща се в област Русе, община Русе, гр. Русе, административен адрес: бул. Тутракан № 100, функционално предназначение: Жилищна сграда със смесено предназначение, брой етажи 4, с избен етаж, със застроена площ 623 кв.м., предмет на Акт за частна общинска собственост № 6766/08.10.2012г., от „Жилищна сграда със смесено предназначение“ в „Административна сграда“.
2. Дава съгласие ГДГП-МВР да извърши за своя сметка промяната на предназначението на сградата по предходната точка, както и да извърши спрямо сградата 63427.83.63.1 съществени и трайни подобрения, включващи и ремонт на работните помещения, частична подмяна на инсталациите в сградата и прилагане на мерки за енергийна ефективност, по предвидения в действащото законодателство ред и условия, без финансова тежест за Община Русе /включително под формата на обезщетения или друго възмездяване от страна на Община Русе за извършените необходими и полезни разноски спрямо сграда 63427.83.63.1/.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 11**

**К.л.№ 1195 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, касае се за два имота, които са описани в контролния лист, положително становище на кмета на село Семерджиево, както и на Комисия общинска собственост. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 45. С 45 гласа „за“, 0 „против“ и 0 „въздържали се“ се прие**

**РЕШЕНИЕ № 1258**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на следните общински поземлени имоти:

 - незастроен урегулиран поземлен имот XXI, в квартал 35 по регулационен и застроителен план на с. Семерджиево, Община Русе, Област Русе, с площ 1 014 кв.м., отреден за Жилищно застрояване, при граници и съседни имоти: улица, УПИ ХХ от кв.

35, УПИ VI от кв.35, УПИ ХХII от кв.35. За имота е съставен Акт за частна общинска собственост АОС №10613/19.10.2022 г., вписан под №129, том 39, н. д. 8105, д.в.р. 13317, вх. рег. №13737 от 27.10.2022 г. по описа на Службата по вписвания - Русе, с начална тръжна продажна цена в размер на 14 200,00 лева (четиринадесет хиляди и двеста лева), без дължими данъци и такси.

 - незастроен урегулиран поземлен имот XXII, в квартал 35 образуван от имот 547 по регулационен и застроителен план на с. Семерджиево, Община Русе, Област Русе, с площ 1 013 кв.м., отреден за Жилищно застрояване, при граници и съседни имоти: улица, УПИ V от кв.35, УПИ XXI от кв.35, улица, УПИ ХХIII от кв.35. За имота е съставен Акт за частна общинска собственост АОС №10614/19.10.2022 г., вписан под №137, том 39, н. д. 8114, д.в.р. 13341, вх. рег. №13738 от 27.10.2022 г. по описа на Службата по вписвания - Русе, с начална тръжна продажна цена в размер на 14 100,00 лева (четиринадесет хиляди и сто лева), без дължими данъци и такси.

 30% от приходите от реализираната продажба да се да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 12**

**К.л.№ 1196 Съгласие за продажба на общински недвижим имот, представляващ придаваем терен по улична регулация, с площ от 3 кв.м., приобщен към УПИ XXXIII – 310, в кв. 82 по плана на град Мартен, община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 45. С 45 гласа „за“, 0 „против“ и 0 „въздържали се“ се прие**

**РЕШЕНИЕ № 1259**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ЗР от ЗУТ, чл. 6, ал. 1 и ал. 3 и чл. 41, ал. 2 от ЗОС и Протокол № 35/20.01.2023г. на Комисията по общинска собственост, съобразно ПУП-ИПР, одобрен със Заповед РД-01-2981/23.09.2022г. на Кмета на Община Русе, Общинският съвет реши:

 1. Обявява придаваем терен от 3.00 кв.м. по улична регулация от поземлен имот № 0.7076 – ул. „Юрий Гагарин“, гр. Мартен, община Русе, придаван къмУПИ XXXIII-310, в кв. 82 по плана на град Мартен, община Русе, за частна общинска собственост.

 2. Да се продаде терен, общинска собственост, представляващ придаваема част от 3,00 кв.м. по улична регулацияот поземлен имот № 0.7076 – ул. „Юрий Гагарин“, гр. Мартен, община Русе, придаван къмУПИ XXXIII-310, в кв. 82 по плана на град Мартен, община Русе, на Емилия Симеонова Стоянова и Валентин Великов Стоянов, след заплащане на Община Русе цена в размер на 230,00 лева (двеста и тридесет лева) и дължимите данъци и такси.

 3. 30% от постъпленията от продажбата на посочените поземлени имоти да се използват за дейности, съответно посочени в чл.52, ал.5, т.1 и т.2 от ЗМСМА, на територията на съответното населено място.

 4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 13**

**К.л.№ 1203 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Ново село, Община Русе, Област Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката, както е внесена. Кметът на село Ново село дава съгласие за извършване на продажбата, както и Комисия по общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 45. С 45 гласа „за“, 0 „против“ и 0 „въздържали се“ се прие**

**РЕШЕНИЕ № 1260**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с продажбата на общински поземлени имоти, представляващи:

 1.1. Урегулиран поземлен имот III, в квартал 75, образуван от имот 1 118 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 893 кв.м., отреден за Жилищно застрояване, при граници и съседни имоти: УПИ II от квартал 75, улица, УПИ IV от квартал 75, УПИ VI от квартал 75, УПИ VII от квартал 75. За имота е съставен Акт за частна общинска собственост №10303/ 16.11.2021 г., вписан под №29, том 41, н.д. 8464, д.в.р. 14169, вх. №14326 от 24.11.2021 г. по описа на Службата по вписвания - Русе, с прогнозен приход от продажбата в размер на 6 900,00 лева (шест хиляди и деветстотин лева), без дължими данъци и такси.

 1.2. Урегулиран поземлен имот II, в квартал 75, образуван от имот 1 117 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 710 кв.м., отреден за Жилищно застрояване, при граници и съседни имоти: улица, УПИ I от квартал 75, УПИ VIII от квартал 75, УПИ III от квартал 75. За имота е съставен Акт за частна общинска собственост №10304/ 16.11.2021 г., вписан под №28, том 41, н.д. 8463, д.в.р. 14168, вх. №14325 от 24.11.2021 г. по описа на Службата по вписвания - Русе, с прогнозен приход от продажбата в размер на 5 500,00 лева (пет хиляди и петстотин лева), без дължими данъци и такси.

 1.3. Урегулиран поземлен имот VIII, в квартал 75, образуван от имот 1 123 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 630 кв.м., отреден за Жилищно застрояване, при граници и съседни имоти: улица, УПИ VII от квартал 75, УПИ II от квартал 75, УПИ I от квартал 75. За имота е съставен Акт за частна общинска собственост №10305/ 16.11.2021 г., вписан под №169, том 40, н.д. 8400, д.в.р. 14083, вх. №14268 от 23.11.2021 г. по описа на Службата по вписвания - Русе, с прогнозен приход от продажбата в размер на 4 900,00 лева (четири хиляди и деветстотин лева), без дължими данъци и такси.

 1.4. Урегулиран поземлен имот VII, в квартал 75, образуван от имот 1 122 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 607 кв.м., отреден за Жилищно застрояване, при граници и съседни имоти: улица, УПИ VI от квартал 75, УПИ III от квартал 75, УПИ VIII от квартал 75. За имота е съставен Акт за частна общинска собственост №10306/ 17.11.2021 г., вписан под №160, том 40, н.д. 8394, д.в.р. 14069, вх. №14267 от 23.11.2021 г. по описа на Службата по вписвания - Русе, с прогнозен приход от продажбата в размер на 4 700,00 лева (четири хиляди и седемстотин лева), без дължими данъци и такси.

 2. Дава съгласие за продажба чрез публичен търг с явно наддаване на следните общински поземлени имоти:

 2.1. Урегулиран поземлен имот III, в квартал 75, образуван от имот 1 118 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 893 кв.м., отреден за Жилищно застрояване, при граници и съседни имоти: УПИ II от квартал 75, улица, УПИ IV от квартал 75, УПИ VI от квартал 75, УПИ VII от квартал 75. За имота е съставен Акт за частна общинска собственост Акт за частна общинска собственост №10303/ 16.11.2021 г., вписан под №29, том 41, н.д. 8464, д.в.р. 14169, вх. №14326 от 24.11.2021 г. по описа на Службата по вписвания - Русе, с начална тръжна продажна цена в размер на 6 900,00 лева (шест хиляди и деветстотин лева), без дължими данъци и такси.

 2.2. Урегулиран поземлен имот II, в квартал 75, образуван от имот 1 117 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 710 кв.м., отреден за Жилищно застрояване, при граници и съседни имоти: улица, УПИ I от квартал 75, УПИ VIII от квартал 75, УПИ III от квартал 75. За имота е съставен Акт за частна общинска собственост №10304/ 16.11.2021 г., вписан под №28, том 41, н.д. 8463, д.в.р. 14168, вх. №14325 от 24.11.2021 г. по описа на Службата по вписвания - Русе, с начална тръжна продажна цена в размер на 5 500,00 лева (пет хиляди и петстотин лева), без дължими данъци и такси.

 2.3. Урегулиран поземлен имот VIII, в квартал 75, образуван от имот 1 123 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 630 кв.м., отреден за Жилищно застрояване, при граници и съседни имоти: улица, УПИ VII от квартал 75, УПИ II от квартал 75, УПИ I от квартал 75. За имота е съставен Акт за частна общинска собственост №10305/ 16.11.2021 г., вписан под №169, том 40, н.д. 8400, д.в.р. 14083, вх. №14268 от 23.11.2021 г. по описа на Службата по вписвания - Русе, с начална тръжна продажна цена в размер на 4 900,00 лева (четири хиляди и деветстотин лева), без дължими данъци и такси.

 2.4. Урегулиран поземлен имот VII, в квартал 75, образуван от имот 1 122 по регулационен и застроителен план на с. Ново село, Община Русе, Област Русе, ЕКАТТЕ: 52235, с площ 607 кв.м., отреден за Жилищно застрояване, при граници и съседни имоти: улица, УПИ VI от квартал 75, УПИ III от квартал 75, УПИ VIII от квартал 75. За имота е съставен Акт за частна общинска собственост №10306/ 17.11.2021 г., вписан под №160, том 40, н.д. 8394, д.в.р. 14069, вх. №14267 от 23.11.2021 г. по описа на Службата по вписвания - Русе, с начална тръжна продажна цена в размер на 4 700,00 лева (четири хиляди и седемстотин лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 30% от приходите от реализираните продажби да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 14**

**К.л.№ 1204 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе, ул. „Ястребовско шосе“ №1**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Положително становище от кмета на Семерджиево, както и Комисия общинска собственост за продажбата. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 45. С 45 гласа „за“, 0 „против“ и 0 „въздържали се“ се прие**

**РЕШЕНИЕ № 1261**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9 чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с продажбата на незастроен урегулиран поземлен имот IХ в квартал 42, образуван от имот 392 по регулационен и застроителен план на с. Семерджиево, Община Русе, ЕКАТТЕ: 66158, с площ 723 кв.м., намиращ се в с. Семерджиево, Община Русе, ул. „Ястребовско шосе“ №1, отреден за Жилищно застрояване, при граници и съседни имоти: улица, УПИ IV в кв. 42, УПИ VIII в кв. 42, улица, УПИ Х в кв. 42. За имота е съставен Акт за частна общинска собственост №9877/23.11.2020 г., вписан под №40, том 34, д.в.р. 12388, вх. №12664 от 27.11.2020 г. по описа на Службата по вписвания - Русе, с прогнозен приход от продажбата в размер 10 100,00 лева (десет хиляди и сто лева), без данъци и такси.

 2. Дава съгласие за продажба чрез публичен търг с явно наддаване на общински незастроен урегулиран поземлен имот IХ в квартал 42, образуван от имот 392 по регулационен и застроителен план на с. Семерджиево, Община Русе, ЕКАТТЕ: 66158, с площ 723 кв.м., намиращ се в с. Семерджиево, Община Русе, ул. „Ястребовско шосе“ №1, отреден за Жилищно застрояване, при граници и съседни имоти: улица, УПИ IV в кв. 42, УПИ VIII в кв. 42, улица, УПИ Х в кв. 42. За имота е съставен Акт за частна общинска собственост №9877/23.11.2020 г., вписан под №40, том 34, д.в.р. 12388, вх. №12664 от 27.11.2020 г. по описа на Службата по вписвания - Русе, с начална тръжна продажна цена в размер на 10 100,00 лева (десет хиляди и сто лева), без данъци и такси.

30% от приходите от реализираната продажба се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 15**

**К.л.№ 1205 Съгласие за продажба на общински недвижими имоти, представляващи придаваеми терени по улична регулация, с площ от 31,2 кв.м., които да се придадат към УПИ IV-41 „за техн. Инфраструктура - ФЕЦ“ и 9,2 кв.м., които да се придадат към УПИ V-42 „За обществено обслужване“, двата в кв. 4008 по регулационния план на кв. „Образцов чифлик“, местност „Конна база“, град Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 44. С 44 гласа „за“, 0 „против“ и 0 „въздържали се“ се прие**

**РЕШЕНИЕ № 1262**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол № 35/20.01.2023г. на Комисията по общинска собственост, съобразно предвижданията на ПУП-ИПРЗ, одобрен със Заповед №РД-01-3443/21.10.2022г. на Кмета на Община Русе, Общинският съвет реши:

 1. Обявява придаваем терен от 31,20 кв.м. по улична регулация от поземлен имот с идентификатор 63427.12.37 – улица в град Русе, кв. Образцов чифлик, придаван къмУПИ IV-41, в кв. 4008 по регулационния план на кв. „Образцов чифлик“, местност „Конна база“, град Русе, за частна общинска собственост.

 2. Обявява придаваем терен от 9,20 кв.м. по улична регулация от поземлен имот с идентификатор 63427.12.37 – улица в град Русе, кв. Образцов чифлик, придаван къмУПИ V-42, в кв. 4008 по регулационния план на кв. „Образцов чифлик“, местност „Конна база“, град Русе, за частна общинска собственост.

 3. Да се продаде терен, общинска собственост, представляващ придаваема част от 31,20 кв.м. по улична регулация от поземлен имот с идентификатор 63427.12.37 – улица в град Русе, кв. Образцов чифлик, придаван към УПИ IV-41, в кв. 4008 по регулационния план на кв. „Образцов чифлик“, местност „Конна база“, град Русе, на Топ Ман“ ЕООД, след заплащане на Община Русе цена в размер на 1010,00 лева (хиляда и десет лева) и дължимите данъци и такси.

 4. Да се продаде терен, общинска собственост, представляващ придаваема част от 9,20 кв.м. по улична регулацияот поземлен имот с идентификатор 63427.12.37 – улица в град Русе, кв. Образцов чифлик, придаван къмУПИ V-42, в кв. 4008 по регулационния план на кв. „Образцов чифлик“, местност „Конна база“, град Русе, на Топ Ман“ ЕООД, след заплащане на Община Русе цена в размер на 300,00 лева (триста лева) и дължимите данъци и такси.

 5. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 16**

**К.л.№ 1177 Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, предлагаме да се проведе публичен търг с явно наддаване за 16 броя позиции за разполагане на тъй наречените РИЕ-та на територията на град Русе. За всички позиции има предходно сключени договори, които са изтекли. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 44. С 44 гласа „за“, 0 „против“ и 0 „въздържали се“ се прие**

**РЕШЕНИЕ № 1263**

 На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 2 и 7 от ЗОС, във връзка с чл. 57, ал. 1 и ал. 3 от ЗУТ, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 32, чл. 3 и чл. 5 от Наредба №2 на Общински съвет - Русе за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем, за срок от пет години, на части от терени – публична общинска собственост, за разполагане на рекламно-информационни елементи на територията на гр. Русе, с изобразителна площ над 3,00 кв.м, с начална тръжна месечна наемна цена 18,98 лв. за един кв.м изобразителна площ, без включен ДДС, както следва:

1. Част от терен – публична общинска собственост, за поставяне на РИЕ, позиция №117 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Христо Ботев“, вдясно в тревната площ пред ,,Печатни платки“;
2. Част от терен – публична общинска собственост, за поставяне на РИЕ, позиция №215 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Христо Ботев“, в затревения остров пред бензиностанция ,,Лукойл“;
3. Част от терен – публична общинска собственост, за поставяне на РИЕ, позиция №188 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Липник“, вдясно на ската, след ж.п. надлез;
4. Част от терен – публична общинска собственост, за поставяне на РИЕ, позиция №134 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Мидия Енос“, в затревения остров пред Централна ж.п. гара;
5. Част от терен – публична общинска собственост, за поставяне на РИЕ, позиция №19 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв. м, с размери 4,00/3,00 м, в гр. Русе, на входа от гр. София, в разделителната тревна ивица;
6. Част от терен – публична общинска собственост, за поставяне на РИЕ, позиция №20 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв. м., с размери 4,00/3,00 м, в гр. Русе, на входа от гр. София, в разделителната тревна ивица между бензиностанция №9 и №10;
7. Част от терен – публична общинска собственост, за поставяне на РИЕ, позиция №43 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, в разделителната тревна ивица, преди ,,Дунав мост“;
8. Част от терен – публична общинска собственост, за поставяне на РИЕ, позиция №116-А от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, в тревната площ на ъгъла между бул. ,,Васил Левски“ и бул. ,,Христо Ботев“;
9. Част от терен – публична общинска собственост, за поставяне на РИЕ, позиция №118 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Христо Ботев“, в затревения остров пред бензиностанция ,,ЕКО“;
10. Част от терен – публична общинска собственост, за поставяне на РИЕ, позиция №140 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. ,,Цар Освободител“, в тревната площ срещу Автогара-юг;
11. Част от терен – публична общинска собственост, за поставяне на РИЕ, позиция №148 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв. м., с размери 4,00/3,00 м, в гр. Русе, бул. ,,Цар Освободител“, в разделителната тревна ивица срещу ОУ ,,Йордан Йовков“;
12. Част от терен – публична общинска собственост, за поставяне на РИЕ, позиция №150 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, на ,,Кръгово движение“ при бул. ,,Липник“;
13. Част от терен – публична общинска собственост, за поставяне на РИЕ, позиция №199-А от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, вдясно на бул. ,,Липник“ по посока Център, непосредствено преди бивш завод ,,Петър Караминчев“;
14. Част от терен – публична общинска собственост, за поставяне на РИЕ, позиция №208 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, вдясно на ул. ,,Тулча, по посока ул. ,,Плиска“, непосредствено след комплекс ,,Париж“;
15. Част от терен – публична общинска собственост, за поставяне на РИЕ, позиция №209 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, в затревения остров при кръстовището на бул. ,,Съединение”, ул. ,,Майор Атанас Узунов“ и ул. ,,Свети Наум“;
16. Част от терен – публична общинска собственост, за поставяне на РИЕ, позиция №11 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, вляво по пътя от гр. София;

**Точка 17**

**К.л.№ 1178 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката, както сме я внесли за шестте броя позиции.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 43 гласа „за“, 0 „против“ и 0 „въздържали се“ се прие**

**РЕШЕНИЕ № 1264**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 1 и 2, ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 34, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилион за търговска дейност, с площ 13,75 кв. м, находящ се в гр. Русе, бул. “Скобелев“, зад спирката на СБА, т. 254 от Общата схема за поставяне на преместваеми обекти на територията на гр. Русе, с начална тръжна месечна наемна цена – 109,00 лв. (Сто и девет лева) без включен ДДС.

2. Част от терен – публична общинска собственост, за поставяне на преместваем обект – павилион за бързо хранене/бърза закуска, с размери 4,60/2,60 м. и заета площ 12,00 кв. м, до автоспирка пред ОУ „Св. Св. Кирил и Методий“ по ул. „Плиска“, кв. 104, УПИ III – За озеленяване, с. Николово, Община Русе, с начална тръжна месечна наемна цена – 38,00 лв. (Тридесет и осем лева) без включен ДДС.

3. Част от терен – публична общинска собственост, за поставяне на преместваем обект – павилион за продажба на закуски, с площ от 10,00 кв. м, находящ се в гр. Русе, ул. “Александровска“, ул. „Мостова“, Зона „В2“, с начална тръжна месечна наемна цена – 159,00 лв. (Сто петдесет и девет лева) без включен ДДС.

4. Част от терен – публична общинска собственост, за поставяне на преместваем обект – павилион за продажба на цветя №9, с площ от 6,00 кв. м, находящ се в гр. Русе, ЦГЧ, при градинката на ул. „Хан Крум“, пред Младежкия център, с начална тръжна месечна наемна цена – 95,00 лв. (Деветдесет и пет лева) без включен ДДС.

5. Част от терен – публична общинска собственост, за поставяне на преместваем обект – павилион за търговска дейност, с размери 6,00/ 9,00 м, с площ от 54,00 кв. м, находящ се в гр. Мартен, Община Русе, ъгъла на ул. „България“, ул. „Поп Харитон“ и ул. „Христо Смирненски“, с начална тръжна месечна наемна цена – 171,00 лв. (Сто седемдесет и един лева) без включен ДДС.

6. Част от терен – публична общинска собственост, за поставяне на преместваем обект – стоянка за рикши и други атракционни колички, с площ от 5,00 кв. м, находящ се в гр. Русе, УПИ XXXV-Парк на младежта, с начална тръжна месечна наемна цена – 171,00 лв. (Сто седемдесет и един лева) без включен ДДС.

**Точка 18**

**К.л.№ 1179 Провеждане на публичен търг с явно наддаване за отдаване под наем на част от сгрaда – публична общинска собственост, разположена в село Ново село, Община Русе**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Уважаеми общински съветници, поддържаме точката според заявлението, което е направено, да се организира публичния търг в Ново село. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 40. С 40 гласа „за“, 0 „против“ и 0 „въздържали се“ се прие**

**РЕШЕНИЕ № 1265**

 На основание чл. 21, ал. 1, т. 8, във връзка с чл. 21, ал. 2, чл. 52, ал. 5, т. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 23, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като склад, на помещение, с площ 37,19 кв. м., разположено в западната част на масивна едноетажна сграда №52235.502.1055.1, цялата със застроена площ 57,00 кв. м, брой етажи – 1, с предназначение – Сграда на транспорта, находяща се в поземлен имот №502.1055 по Кадастралния план на с. Ново село, ЕКАТТЕ 52235, Община Русе, с административен адрес: с. Ново село, Община Русе, ул. Трети март“ №22, предмет на АПОС №8139/ 05.01.2017 г., с начална тръжна месечна наемна цена – 31,00 лв. (Тридесет и един лева) без ДДС.

2. Тридесет на сто от постъпленията от получения наем на помещението – общинска собственост, да се използват за изпълнение на дейности от местно значение в съответното населено място.

**Точка 19**

**К.л.№ 1180 Отдаване под наем на обособени части от имоти - публична общинска собственост, предоставени за управление на учебни заведения на територията на Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, във връзка с постъпили докладни записки от директорите на учебните заведения ОУ „Васил Априлов“ и СОУ „Васил Левски“. Също така предложението е минало през комисия по член 11, алинея 3 и алинея 4 от Наредба 1, където тя също е изразила положително становище. Става дума за фитнес зала в Основно училище „Васил Априлов“ и за автомат за топли напитки в Средно училище „Васил Левски“. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 42. С 42 гласа „за“, 0 „против“ и 0 „въздържали се“ се прие**

**РЕШЕНИЕ № 1266**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 17 и т. 30.1, ал. 5 на същия член, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като фитнес зала, на помещение, с площ от 233,00 кв.м., разположено в сутерена на корпус „А“ на масивна сграда, с идентификатор по КККР на гр. Русе 63427.7.499.1, състояща се от едноетажен, триетажен и четириетажен корпуси, със застроена площ на цялата сграда – 2133,00 кв. м, с предназначение – Сграда за образование, разположена в поземлен имот с идентификатор по КККР на гр. Русе 63427.7.499, с административен адрес: гр. Русе, бул. „Липник“ №78, описана в Акт за публична общинска собственост (АПОС) №7063/25.09.2013 г., предоставена за управление на ОУ „Васил Априлов“ – гр. Русе, с начална тръжна месечна наемна цена – 125,00 лв. (Сто двадесет и пет лева) без включен ДДС.

 2. Дава съгласие да бъде проведен публичен търг с явно наддаване, за отдаване под наем за срок от пет години, на част с площ от 1,00 кв. м., за поставяне на преместваем обект - автомат за топли напитки, в учителската стая на СУ „Васил Левски“, разположена на втори етаж в корпус „А“ на масивна четириетажна сграда, с идентификатор по КККР на гр. Русе 63427.4.361.1, със застроена площ на цялата сграда – 1 835,00 кв. м, с предназначение – Сграда за образование, разположена в поземлен имот с идентификатор по КККР на гр. Русе 63427.4.361, с административен адрес: гр. Русе, ж. к. „Дружба-1“, ул. „Гео Милев“ №1, описана в Акт за публична общинска собственост (АПОС) №7082/16.10.2013 г., предоставена за управление на СУ „Васил Левски“ – гр. Русе, с начална тръжна месечна наемна цена – 88,00 лв. (Осемдесет и осем лева) без включен ДДС.

**Точка 20**

**К.л.№ 1181 Отдаване под наем на имот - частна общинска собственост, за нуждите на Спортен клуб по кик-бокс и муай-тай „Цунами“**

 **Г-н Иво Пазарджиев:** Заповядайте, господин Енчев.

**Г-н Енчо Енчев:** Благодаря, господин Председател. Добър ден и от мен. Следващите три предложения касаят дейността на Общинско предприятие „Спортни имоти“. Контролен лист 1181 се отнася за отдаване под наем за срок от 10 години съгласно Наредба № 1 и № 2 на общинския съвет на Спортен клуб по кикбокс и муай тай „Цунами“, част от третия етаж на сграда, която представлява две помещения с обща площ 191 квадратни метра с административен адрес Русе, улица „Професор Баларев“ 2 срещу заплащане на месечна наемна цена в размер на 123, 85 лева без включен ДДС. Предлагам да подкрепите проекта за решение.

**Г-н Иво Пазарджиев:** Благодаря, господин Заместник-кмет. Заявки за изказвания по точката? Няма. Режим на гласуване.

**КВОРУМ – 42. С 42 гласа „за“, 0 „против“ и 0 „въздържали се“ се прие**

**РЕШЕНИЕ № 1267**

 На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, при спазване на изискванията на чл. 305, ал. 1 от ЗПУО, на Спортен клуб по кик-бокс и муай-тай „Цунами“, ЕИК 175961576, част от третия етаж на сграда с идентификатор по КККР на гр. Русе 63427.7.771.3, която част представлява две /2/ помещения с идентификатори № 63427.7.771.3.27 и № 63427.7.771.3.28, с обща площ на отдаваните помещения - 191,00 кв. м, с административен адрес на сградата гр. Русе, ул. „Проф. Д. Баларев“ № 2, предмет на АЧОС № 8096 от 12.08.2016 г., срещу заплащане на месечна наемна цена в размер на 123,85 лв., без включен ДДС.

 Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Точка 21**

**К.л.№ 1197 Провеждане на публичен търг с явно надаване за отдаване под наем на недвижим имот – частна общинска собственост, предоставен за управление на ОП „Спортни имоти”**

**Г-н Иво Пазарджиев:** Заповядайте.

**Г-н Енчо Енчев:** Да, благодаря. Уважаеми общински съветници, контролен лист 1197 касае провеждане на публичен търг с явно наддаване за отдаване под наем за срок от 10 години на сграда спортен салон със застроена площ 496 квадратни метра, като зала по бокс, находяща се в град Русе, улица „Професор Димитър Баларев“ № 2 с начална тръжна наемна цена от 203 лева без ДДС. Предлагам да подкрепите.

**Г-н Иво Пазарджиев:** Благодаря на господин Енчев. Заявки за изказвания? Няма. Режим на гласуване. Евгени Игнатов, заповядайте.

**Г-н Евгени Игнатов:** Уважаеми господин Председател, уважаеми колеги. Както каза заместник-кмета, в тези 3 точки, които са, ще ги разглеждаме касаят Общинско предприятие „Спортни имоти“ и това са процедури, които са съобразени със Закона за физическото възпитание и спорт, който поддържаме. Както тази точка, така и следващата касаят едното за вече извършени инвестиции, затова е с наддаване, а втората другата точка е с инвестиции, които над 50 000 лева. Мисля, че това е, трябва да ги подкрепим двете точки. Благодаря ви.

**Г-н Иво Пазарджиев:** Благодаря на господин Игнатов. Други заявки за изказвания по точката? Режим на гласуване по точката, моля.

**КВОРУМ – 43. С 43 гласа „за“, 0 „против“ и 0 „въздържали се“ се прие**

**РЕШЕНИЕ № 1268**

На основание чл.21, ал. 1, т. 8 от ЗМСМА, чл.14, ал. 1 и ал. 2 от Закона за общинската собственост, чл. 49, ал. 1, т. 2 и от Наредба № 1 за общинската собственост, Общински съвет-Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години на сграда, с предназначение „Сграда за образование“, с идентификатор 63427.7.771.5, със застроена площ 496.00 кв. м., едноетажна, масивна, частна общинска собственост, описана в АЧОС № 8096/12.08.2016 г., находяща се в гр. Русе, ул. „Проф. Димитър Баларев“ № 2, находяща се в ПИ с идентификатор 63427.7.771, с площ от 15 895 кв. м. по кадастралната карта на гр. Русе.
2. Определя начална тръжна месечна наемна цена от 203,00 /двеста и три/ лв., без ДДС, определена от независим оценител на недвижими имоти.
3. Упълномощава Кмета на Община Русе, след влизане в сила решението на Общинския съвет, да създаде организация за провеждане на публичен търг с явно наддаване, да издаде заповед и сключи договор за наем с лицата, спечелили публичния търг.

**Точка 22**

**К.л.№ 1198 Провеждане на публично оповестен конкурс за отдаване под наем на недвижим имот - публична общинска собственост, предоставен за управление на ОП „Спортни имоти”**

**Г-н Иво Пазарджиев:** Заповядайте.

**Г-н Енчо Енчев:** Благодаря, господин Председател. Точно така е, господин Игнатов и заради това тук понеже е необходима инвестиция, се организира конкурс за отдаване под наем за срок от 10 години на двата терена. Наемната цена е 130 лева, но инвестицията в обекта за ремонт на стойност е необходимо да е не по малко от 50 000 лева. Срокът на изпълнението на инвестицията не е по-дълъг от 36 месеца. Предлагам да подкрепите.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 44. С 44 гласа „за“, 0 „против“ и 0 „въздържали се“ се прие**

**РЕШЕНИЕ № 1269**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 4 от Закона за общинската собственост, чл. 6, ал. 1, чл. 8, ал. 1 и ал. 2 на Наредба № 28 на Общински съвет-Русе, Общински съвет – Русе реши:

I. Дава съгласие за провеждането на публично оповестен конкурс по реда на: Наредба № 28 за условията и реда за използване на спортните обекти, собственост на Община Русе, Закона за физическото възпитание и спорта и Правилника за приложението му, за отдаването под наем **за срок от десет години** на два терена, разположени в поземлен имот с идентификатор 63427.2.4790, с площ от 74 201 кв. м., с обща площ на двата терена 1 656 кв. м. /хиляда шестстотин петдесет и шест кв. м./, с трайно предназначение на територията „Урбанизирана“, с адрес– гр. Русе, бул. Липник, с начин на трайно ползване „Стадион“:

**- Терен с площ 792 кв. м.** /седемстотин деветдесет и два квадратни метра/, с изградено футболно игрище с изкуствена настилка, с размери 36 м/22 м;

**- Терен с площ 864 кв. м.** /осемстотин шестдесет и четири квадратни метра/, с изградено игрище за плажен футбол и други плажни спортове, с размери 36 м/24 м- помощен терен за футбол;

Двата терена са разположени на територията на Спортен комплекс „Ялта“, за който е издаден АПОС № 6205/31.03.2010 г.

II. Определя начална **наемна цена на месец в размер на 130.00 лв.** (сто и тридесет лева), без ДДС, общо за двата терена, определена от независим оценител на недвижими имоти.

III. Конкурсни условия:

1. Начална конкурсна месечна наемна цена – не по-ниска от 130.00 лв. (сто и тридесет лева), без включен ДДС.

Максимален брой точки за критерия – 30;

1. Инвестиция в обекта за ремонт на стойност не по-малка от 50 000 лв. (петдесет хиляди лева), без ДДС. След прекратяване на договора за наем инвестицията остава в полза на Община Русе, без същата да дължи възстановяване на направените разходи или друго обезщетение.

Максимален брой точки за критерия – 35;

1. Срок за изпълнение на инвестицията по т. 2 – не по-дълъг от 36 (тридесет и шест) месеца от сключване на договора за наем.

Максимален брой точки за критерия – 35;

IV. Оценка на конкурсните условия

**1. Брой точки за размера на предложената конкурсна месечна наемна цена**

 офериран размер на конкурсната месечна наемна цена

Х1 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 30

 максимално офериран размер на конкурсната месечна наемна цена

**2. Брой точки за предлагана инвестиция в обекта**

 оферирани инвестиции в обекта

Х2 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 35

 максимално оферирани инвестиции в обекта

**3. Брой точки за предлаган срок за изпълнение на инвестициите в обекта**

 минимално офериран срок за инвестиция

Х3 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 35

 офериран срок за инвестиция

**V. Оценка и класиране на офертите:**

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1 + Х2 + Х3, където:

Х – Общ бал. Максимален общ бал = 100 точки;

Х1 – Брой точки за размера на предложената конкурсна месечна наемна цена;

Х2 – Брой точки за инвестиции в обекта;

Х3 - Брой точки за срок за реализация на предлаганите инвестиции в обекта.

Класирането на офертите се извършва на базата на получения общ бал.

Класирането се осъществява по възходящ ред въз основа на получения общ бал, като на първо място се класира офертата с най – висок общ бал. За нуждите на конкурсната процедура, всички дробни числа, които могат да се получат при прилагане на формулите по т. IV и т. V да се закръглят до втория знак след десетичната запетая.

При равен брой точки, класиран по-напред е кандидатът, предложил по – висок размер на конкурсната месечна наемна цена.

 **Г-н Иво Пазарджиев:** Уважаеми колеги, с оглед така по-бурното начало на сесията и това, че някои колеги вече са уморени, ще направим малко по-рано почивката и с оглед на предстоящата по-тежка точка. Така че, обявявам почивка 15 минути. Моля всички да бъдат в 11:05 на местата си.

***15 минути почивка***

 **Г-н Иво Пазарджиев:** Колеги, моля заемете местата си. Стартираме проверка на кворума. Тридесет и един общински съветници са се регистрирали по електронна система. Имаме необходимия кворум да подновим нашата работа. Продължаваме по дневния ред.

**Точка 23**

**К.л.№ 1212 Приемане на разчети, условия и лимити за уреждане на бюджетни отношения за срока до приемане на бюджет за 2023 г. на Община Русе, съобразно Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г.**

 **Г-н Иво Пазарджиев:** Госпожа Емилия Пенева ще докладва. Заповядайте, госпожо Пенева.

 **Г-жа Емилия Пенева:** Уважаеми дами и господа общински съветници, пред вас е предложението за приемане на разчети, условия и лимити за уреждане на бюджетните отношения за срока до приемане на бюджета на общината за 2023 година. Предложението е разработено в следствие на удължаване действието на държавния бюджет за 2022 година. Политическата и финансовата ситуация в страната предполагат нетрадиционни действия от страна на всички общини, защото не могат да се изпълняват редица ангажименти във всички сфери на бюджетния процес - администрация, образование, здравеопазване, социални дейности, култура, комунална сфера, както и обекти, включени в инвестиционната програма на общината. Мотивите за предложението са базирани на общите проблеми на общините в условията на повишаващи се разходи за издръжка, отопление, нормативно обусловените ръстове на разходите за възнаграждения. Особено силен продължава да бъде натиска върху бюджета на общините породен от инфлацията. Продължаващото нарастване на цените на енергоносителите и на цените на строителството, като всичко това определя трудно прогнозируема среда и ни изправя пред сложна ситуация за управление на местните финанси. Към настоящия момент нямаме информация с колко ще се увеличи размерът на субсидията на делегираните държавни дейности. Това, което касае общината и съответно нашите държавни дейности. В тази връзка не може да се извърши оценка дали няма да се наложи заделяне на допълнителни средства за дофинансиране на определените държавно делегирани дейности. Допълнителни условия към удължаването на закона, условия и разпоредби бяха разписани в публикуваното ПМС №7 на Министерски съвет, ФО 1 и ФО 2 на Министерството на финансите, където съгласно член 10 от ПМС 7, общинският съвет може да приема разчети по показатели по единната бюджетна класификация, по индикативния годишен разчет за сметките за средства от Европейския съюз за тригодишните бюджетни прогнози и да определя условия и лимити, както по бюджетните приходи, така и по бюджетните разходи до приемането на Закона на държавния бюджет на Република България за 2023 година. Предвид гореизложеното и с оглед неяснотата за продължителността на този период, през който Община Русе ще работи без приет бюджет за 2023 година, се предприеха редица действия. Изготвен е анализ на изпълнението на общинските приходи към 31 Декември 2022 година и е направена прогноза за очакваното изпълнение през 2023 година. Анализирани са наличностите по сметките на общината към 31.12.2023 година е уточнен източника на финансиране, за да се установи целевия характер на същите. Изготвен е и разчет с лимити за разходи, като средствата за държавно делегираните дейности са разпределени между Община Русе и второстепенните разпоредители с бюджет на база на приетите стандарти за делегираните от държавата дейности до края на 2022 година. От преходните остатъци от общински средства съответно са заделени средства за текущи ремонти в Основно училище „Васил Априлов“ и Основно училище „Свети Свети Кирил и Методий“, село Семерджиево. Наблюдава се ръст на средствата за подпомагане на деца с високи постижения и общинският план за младежта от общински приходи. Обезпечен е и ръста на средствата за общинската образователна програма, в това число за оборудване и ремонти в детските градини. Направена е организация и са осигурени средства за провеждане на ученическите игри от общински приходи. Разчетени са средства за заплати и издръжка на всички местни дейности, като в комуналната сфера е предвиден значителен ресурс за ремонт на междублокови пространства и ремонт на жилищни имоти общинска собственост. Осигурени са средства за Алманах на първите неща в град Русе, за конкурс за Проект „Елементи на градския дизайн“ и за Проекта „Алея на видните личности“. Осигурения ръст на средствата в Програма „Спорт“ и организация на световната купа, маратон. Ръст на средствата за Фондация „Русе - град на свободния дух“, ръст на Програма „Туризъм“. Запазване размера на средствата за обновяване на детски площадки. Финансов ресурс за обследване на енергийна ефективност, техническо обследване и паспортизация на 10 сгради, публична общинска собственост във връзка с Плана за възстановяване и развитие. Ресурс за подготовка за кандидатстване по процедура за по-чист въздух с приоритет въздух по Програма „Околна среда 2021-2027 година“. Средства за предварително проучване за създаване на зони с ниски емисии, изготвяне на наредба. Запазваме достигнатия размер на средствата за подпомагане дейността на държавните културни институти. Запазваме достигнатия размер на средствата по Програма „Култура“. Запазване на достигнатите общински средства за дейности и ремонт извън държавния стандарт за читалища. Осигурени са средства за генералния план за организация на движението. Проект за платено паркиране в синя зона и изграждането на повдигнати пешеходни кръстовища. Осигурени са средства за разчети, за лихви и главници по заеми с експозиция 2023 година. Запазване средствата на достигнатото ниво на 2022 година за пенсионерските клубове. Осигурени са средства за еднократни помощи по Наредба 21 и за Програма „Асистирана репродукция“. Съставен е поименен списък на обекти в инвестиционната програма за финансиране на капиталовите разходи по функции, дейности и параграфи. Изготвен е индикативен годишен разчет за сметките за средства от Европейския съюз е оценена необходимостта от предоставяне, както на собствени средства съфинансирания, така и на временни безлихвени заеми. С решението се регламентират определени лимити, разчети, условия и ограничения при изпълнение на разчетите, които подробно са разписани в решението, което ви е представено. Накратко ще спомена някои от обектите, които са в инвестиционната програма за 2023 година и са нови моменти за 2023 година без тези, които са преходни за миналата година. Фотоволтаици за Кметство Мартен, фотоволтаици за Обреден дом, Гробищен парк „Чародейка“, основен ремонт на улица „Доростол“, „Плиска“, „Тулча“ и „Солун“ чрез споразумения за финансиране от МРРБ. Основен ремонт на 28 броя обекти от първостепенна и второстепенна улична мрежа чрез привлечено финансиране банков кредит, система за външно изкуствено осветление, повдигнати пешеходни пътеки в района на всички училища, в това число кметства, инвестиционно техническо проектиране на Паметника на свободата, изграждане на църква в квартал ДЗС. Изграждане на нов паметник на Стоян Михайловски, ремонт на общинска пътна мрежа, проектиране и УСИП, мерки за енергийна ефективност Детска ясла 5, закупуване на машини и техника за общински предприятия и малки населени места. Продължава изграждането на спортната зала с басейн в квартал „Дружба“, училище „Васил Левски“, изграждане на два нови корпуса в Дом „Приста“, проектиране. Пешеходен мост на езерото „Липник“, закриване и рекултивация на клетка 2 за неопасни отпадъци и технически проект за закриване и рекултивация на клетка 3 регионално депо. Към настоящия момент се наложи да входираме едно допълнение към Приложение 5. Това е инвестиционната програма на общината, където са необходими два маршрутизатора с 24 порта и 48 порта и това би следвало да го имате пред вас. Входирано е тази седмица, за структурно окабеляване в административната сграда на улица „Черно море“. Вследствие на дискусия с правна дирекция, предлагаме в диспозитива на основанието за решение по Контролен лист 1212, да се добави и точка 8, тоест да се добави към член 21, алинея 1 и точка 8 от ЗМСМА. И в заключение бих искала да кажа, че във вчерашния ден е входирано писмо от група граждани, което касае, тоест искането в писмото е свързано с Приложение 7. Това са приходите и разходите от приватизация, където по настояване на граждани, искат разходите, които са определени за възнаграждение на общинските съветници и администрация, свързани с приватизационния процес, да отпаднат и да бъдат пренасочени към други дейности, които са цитирани в член 127 от Закона за публичните финанси. Предвид това писмо, съответно се налага да бъде променена Наредбата за устройство и работа на органите за приватизация и следприватизационен контрол. След промяна на тази Наредба, съответно ще пренасочим и средствата, които са в приложението.

**Г-н Иво Пазарджиев:** Благодаря на госпожа Пенева. Заявки за изказвания? Косю Станев, Нора Стоянова, Дилян Саманджиев, Елисавета Досева.

**Г-н Косю Станев:** Уважаеми колеги, уважаеми господин Кмет, уважаеми господин Председател. Внимателно слушах на комисии и след това четох предложенията за разчетите за 2023 година. Моето предложение е скромно с оглед порастващия авторитет на Програма „Култура“ за проекти. Ние вече трета година, всяка година увеличаваме средствата за тази програма. Тя добива все по-голяма популярност и качеството и характера на самите проекти става все по-добро. Затова предлагам средствата за Програма „Култура“ от 110 000 да ги увеличим на 120 000, тоест с 10 000 лева. Благодаря. Написал съм си го.

**Г-н Иво Пазарджиев:** Благодаря на господин Косю Станев. Следващо заявено изказване Нора Стоянова. Заповядайте.

**Г-жа Нора Стоянова:** Колеги, аз също вземам думата, за да направя едно предложение за увеличаване средствата за клубовете на пенсионера в Община Русе с 5 000 лева, тоест от 30 000 на 35 000 лева. Мотивите ми за това са, искам да ги подкрепим в активността им, тяхната самодейност, така че да получат възможност за още повече участие в художествено-творчески мероприятия и други подобни проекти в областта на спорта или било на културата. Също така в заключение едно допълнение ще направя, че ми прави впечатление някои от клубовете се нуждаят от ремонт. Знам, че е извършван такъв някъде, но има и такива, които чакат. Не правя конкретно предложение, но мисля, че е добре да се помисли в тази насока какво би могло да се случи. Благодаря.

**Г-н Иво Пазарджиев:** Благодаря на госпожа Стоянова. Дилян Саманджиев, заповядайте.

**Г-н Дилян Саманджиев:** Уважаеми господин Председател, уважаеми господин Кмет, уважаеми колеги. Моето предложение е насочено към публичните асансьори в град Русе, той е за кръговото, за математическата, за поддръжката по-точно понеже те са така цел на вандалски действия. Почти постоянно има изкъртени ел табла, одърпани кабели, някой път даже самите стъкла, които са страничните са счупени. Моето предложение, знам, че има запланувано в разчета 40 000 лева, да станат до 100, понеже самите обекти с такива асансьори са скъпи. Самата поддръжка, ако има по така голям ремонт ще коства немалко средства.

**Г-н Иво Пазарджиев:** Благодаря. Елисавета Досева.

**Г-жа Елисавета Досева:** Уважаеми господин Председател, господин Кмете, колеги. Няколко думи за Програма „Спорт“. През изминалата 2022 година имаме страхотни постижения от световни, европейски първенства, Държавния спортен календар. И с уважение към хората, които са съпричастни на всички тези резултати, ще кажа, че голям принос има и общината. Тази година в разчета, който виждаме средствата са специално по Програма „Спорт“ толкова, колкото бяха и миналата година. И не че има нещо лошо в това, не съм обсъждала на комисия, защото не бях готова със справката, която трябваше да направя. Искам само няколко цифри да ви кажа относно приноса на общината в тази посока. По формула подпомогнати спортни клубове, които са в календара на Министерството на младежта и спорта, от индивидуалните спортове имаме 26 клуба. От колективните спортове 15 клуба подпомогнати, а има такива, които не получават средства от министерството. Те са 18. Освен това са подпомогнати и редица мероприятия като: състезания под егидата на Община Русе, 28 броя, международни състезания и домакинство на държавни първенства 15 броя, има и други мероприятия. Това са работнически първенства, турнири за деца, Деня на предизвикателството, което е за цялата общност и редица други. Средствата предвидени са 585 000. Мисля, че ако това се коригира ще бъде в интерес на спорта и макар не на всеки спортът да му е приоритет, мисля, че всеки един от тук присъстващите по някакъв начин е съпричастен било с близки, приятели, медии и така нататък и физическата ви активност на хората е изключително важна. Увеличава се броят на клубовете, увеличава се броят на хората, които се ангажират с тези неща, за инфлацията не искам да говоря. Един малък разчет съм направила в рамките на 4-4 ½ % или от 585 000 на 610. Разбира се, при възможност и ви уверявам, че комисията на която искам да изкажа благодарност, тъй като винаги са били отговорни и компетентни по всеки един въпрос касаещ спорта, се грижи те да бъдат и разпределени правилно и бъдете сигурни, че ще бъдат и оползотворени правилно като ефект от това е нееднократен, а в дългосрочен план. Благодаря ви.

**Г-н Иво Пазарджиев:** Благодарим. Деница Иванова.

**Г-жа Деница Иванова:** Уважаеми господин Председател, уважаеми колеги общински съветници. Моето предложение е относно увеличението на Функция образование или по-точно Дейност 311 „Детски градини“, оборудване и ремонти в това число и дворни пространства. Заложено е 120 000 лева. Моето предложение е да бъде увеличено с 30 000 лева или 150. Коментара ми е относно знаем в какво състояние или по-точно се опитваме да подобрим средата, в която отглеждаме нашите деца. Опитваме се да подобрим средата, в която се отглеждат, в която играят, и затова смятам, че е резонно малко увеличение в тази стъпка. Благодаря ви.

**Г-н Иво Пазарджиев:** Биляна Иванова.

**Г-жа Биляна Иванова:** Уважаеми господин Председател, уважаеми господин Кмет, колеги. През 2022 година Общински съвет - Русе прие една програма за достъпна среда. На предходното заседание на общинския съвет приехме решение, с което всъщност приехме първия отчет на тази програма. От тази програма и от този отчет стана ясно, че има още много работа, за да можем да се похвалим с наистина достъпна среда на територията на град Русе и Община Русе. Именно в този смисъл е и моето предложение. Освен че приемаме програма, мисля, че трябва да имаме и определени средства, които да служат именно за изпълнение на тази програма. В този ред на мисли е и моето предложение. Ежегодно от бюджета на Община Русе да бъдат заделяни средства, които да бъдат използвани за ремонт на съществуващата инфраструктура, за създаване на нова, където е необходимо, с оглед на съответните законови изисквания за достъпност на средата, в която живеем. Предлагам за настоящата година тази сума, която да заделим от общинския бюджет да бъде в размер на 20 000 лева. Има го и писмено, ще го предоставя. Благодаря.

**Г-жа Деница Иванова:** Благодаря на госпожа Иванова. Следваща заявено изказване от господин Иво Пазарджиев. Заповядайте.

**Г-н Иво Пазарджиев:** Уважаеми колеги, действително виждам реакциите в залата, че има хора, които се учудват, нали на предложенията, но на практика заради сложната ситуация, която е в държавата, това се явява така една прогноза нали за бюджета и е разумно тук да се направят някои предложения, за да може администрацията да си ги предвиди и когато дай Боже, лятото мисля, че се пада вече да гласуваме бюджета, да има по-голяма конкретика. Аз ще направя първо изказване във връзка с предложенията, които направиха колегите до момента. Относно предложението на госпожа Досева, адмирирам го разбира се, тъй като Програма „Спорт“ колкото повече средства отделим за нея, толкова повече спортни мероприятия и дейности ще видим в спортните клубове. От години се увеличава и това е политика не само на настоящото ръководство, а и на предходното, да се увеличават средствата по Програма „Спорт“, което действително прави града ни по-жив и спортните клубове получават така една по-добра подкрепа. По отношение на предложението обаче на господин Самарджиев за ремонта на асансьорите за 100 000 лева. Аз считам, че трябва да наблегнем на поставянето на видеонаблюдение и да не решаваме следствието, а да решим причината. Вандалските прояви действително дразнят всички ни и трябва да бъдем непримирими към тях. Аз предполагам, че общината има разчет какви средства са необходими за ремонта на асансьора. Ако това е сумата, действително тя трябва да бъде отпусната, за да бъдат те в изправност. Но лично аз настоявам да се поставят все повече и повече видеокамери, за да се преборим с вандализма. Мисля, че имаме добри резултати в тази посока. Моите предложения ще бъдат в посока в капиталовата част да се помисли за следните обекти. Едното е асфалтиране и изграждане на улично осветление на улица „Жул Паскин“ в Русе. Тя е пресечена на улица „Цариград“. Говоря за една малка улица, която за съжаление обаче е забравена в годините. Тя няма тротоари, няма характера точно нали на улица, но води до жилищен блок, където хората са принудени да газят и в калта и да се примирят с липсата на осветление. Считам, че има технически начин както за осигуряване на осветление, така и за подобряване на настилката. Улица „Обзор“, тя е пресечна на улица „Мальовица“ в посока телевизионната кула. Бях потърсен от гражданин с увреждания, това е стръмна улица, който изключително среща затруднения с прибирането до дома си. Улицата е в регулацията на града и човекът за него на практика е почти невъзможно да се прибере с количката си до дома си, така че там също става въпрос и за осветление и за изграждане. И последното ми предложение е за изграждане на спортна площадка в квартал „Здравец“ междублоковото пространство на блок 4, 5, 6, 9 и 10. Там имаше изградена детска площадка, но по-големите деца младежите са ощетени в случая. Те нямат действително къде да спортуват, тъй като част от детската площадка завзе бившето игрище, но мисля, че в останалото пространство може да се изгради една мултифункционална спортна площадка, която да даде възможност на младите хора да оставят телефоните и таблетите настрани и да спортуват. Благодаря ви.

**Г-жа Деница Иванова:** Благодаря на господин Пазарджиев. Заявена реплика от господин Дилян Саманджиев. Заповядайте.

**Г-н Дилян Саманджиев /реплика/:** Уважаеми господин Пазарджиев, да, аз приемам, че трябва наистина да има видеонаблюдение и то има, но въпроса е за тази сума, понеже самите съоръжения са скъпи. И в момента част от тях не функционират и предимно там минават инвалиди и деца с колички. Затова е такава сумата и на мен ми се струва така от 40 на 100, но аз проверих за асансьори и за фирми. Общо взето може да ни стигне някой път това.

**Г-жа Деница Иванова:** Благодаря на господин Саманджиев. Дублика за господин Пазарджиев. Заповядайте.

**Г-н Иво Пазарджиев /дуплика/:** Колега Саманджиев, не споря, че асансьорите трябва да бъдат в изправност, ако това е сумата и ако е по-голяма, асансьорите трябва да работят. Така че не искам да бъда разбиран грешно в никакъв случай.

**Г-жа Деница Иванова:** Благодарим на господин Пазарджиев. Следващо заявено изказване Орлин Дяков. Заповядайте.

**Г-н Орлин Дяков:** Уважаеми колеги, господин Председател, аз…бюджет ли приемаме? Ако приемаме бюджет и ние също имаме наши предложения, само че доколкото аз успявам да разбера и от комисиите това, което се обсъждаше, че ние сме ограничени в 1/12 част от бюджета. И така е по закон. И сега изведнъж, не че имам нещо против, но изведнъж почнахме да си желаем едни неща, които стигнаха 100 000 лева. За мен…не, не, добре, аз това не го смятам. Смисъл добре. 200. За мен е много странно откъде ще дойдат тия пари, смисъл как. Ние нямаме държавен бюджет, не сме наясно какво се случва с парите на града ни. Кога ще приемаме бюджет и в тоя бюджет вече да видим на база на това, което имаме като разчети какво може да си пожелаем, какво можем да искаме да се увеличава и аз мисля, че в това е разума, а не сега на тази спасителна финансова акция, за да може да работи общината, да си пожелаваме някакви неща. За мене извинявайте, ама това не е особено сериозно. Благодаря за вниманието.

**Г-н Иво Пазарджиев:** Благодаря на господин Дяков. Госпожа Росица Георгиева.

**Г-жа Росица Георгиева:** Уважаеми господин Кмет, уважаеми господин Председател на общинския съвет, уважаеми колеги. Аз също не можах да се ориентирам в това. Извинявайте, не съм финансист. При положение, че точката е приемане на разчети условия и лимити, тези предложения, които се правят. Първо искам да попитам госпожа Биляна Иванова. 20 000 подкрепям Ви напълно, 20 000 са нищо за достъпна архитектурна среда, но за кого? При положение, че ние в последните 6 месеца имаме повече от 10 образователни институции, които са в Комисията по защита от дискриминация. Очаквам, като предлагаме на това, което се казва, извинявам се, ще бъда малко директна, обичам репликата от филма „Куче в чекмедже“ – „Тате ще ми купи колело, ама друг път“. Нали то ще стане някога друг път. Не е ли добре ако имаме такова предложение, ама защо го правим сега, да посочим институциите? Значи аз държа много на образователните институции, защото са най-голям брой деца граждани обхванати в тях и знам колко е трудно положението. Това по отношение на тези 20 000. Уважаеми господин Председател, много Ви уважавам, обаче по отношение на уличното осветление не е ли редно заместник-кметът по комунални да ни каже къде са критичните участъци с уличното осветление. И аз мисля, че не само тези две улици, а има и други места в града, които са в такова състояние. И защо няма някакъв разчет да се започне по този начин? И аз наистина изгубих сметката 100 ли, 200 ли, какво стана? Ние не сме ли в една ситуация на 1/12 от бюджета и защо сега го правим, а по комисиите? Сърдечно благодаря, ако ми обясните ще съм Ви благодарна.

**Г-н Иво Пазарджиев:** Реплика на госпожа Биляна Иванова.

**Г-жа Биляна Иванова /реплика/:** Благодаря, господин Председател. Госпожо Георгиева, използвам правото на реплика, за да отговоря на поставения от Вас въпрос. Някъде да ме чухте да казвам образователни институции – не, нали? Не говоря за образователни институции, защото първо ще започна малко по отдалеч. Аз бях член на работната група, която доведе до приемането на тази програма за достъпна среда и тезата, която защитавах там, е да, конкретни обекти, конкретни сгради имат необходимост, включително образователните институции, включително и обществени сгради, други. Но, за да стигнем, да влезем в тези обществени сгради, трябва да имаме пътища, по които да ходим. Защото и тук ще говоря сега като една млада майка с детска количка, която се разхожда от година и половина в русенските улици с детска количка и ще Ви кажа, че много е трудно да се придвижим по тези улици и по тези тротоари, така че моето предложение е насочено към следното. Да се ремонтират и да се изградят тротоари там, където няма. Да се ремонтират и да се изградят подстъпите към уличните платна, защото на места не може да се слиза с количка и докато…

**Г-н Иво Пазарджиев:** Моля, без реплики от място!

**Г-жа Биляна Иванова /реплика/:** Обяснявам на госпожа Георгиева към какво е насочено моето предложение. Моето предложение е към пътищата, към мястото откъдето…

**Г-н Иво Пазарджиев:** Моля, без реплики от място.

**Г-жа Биляна Иванова /реплика/:** Това е моето предложение. Освен тези пари, които в момента ще ремонтират, които предвиждаме, няма да стигнат за целия град, затова за останалата част, където има необходимост, но няма да могат да бъдат заделени средства за там, предлагам да се осигури такъв ресурс.

 **Г-н Иво Пазарджиев:** Благодаря. Дуплика за госпожа Георгиева.

 **Г-жа Росица Георгиева /дуплика/:** Времето ли ми изтича?

**Г-н Иво Пазарджиев:** Не, просто никой не го спира в момента.

**Г-жа Росица Георгиева /дуплика/:** Аз наистина се обърках. Извинявайте, ама ако може някой да ми помогне в залата. Достъпната архитектурна среда по отношение на сградите и достъпността по отношение на тротоари и в пътните платна. Ами те не са ли две различни неща? Първо. Второ, защо сега ги предлагаме, върви цикъл воден, разкопан е града, няма да стане в близките 6 месеца, дай Боже да имаме бюджет до тогава. Нали 12 000 ще теглим за… Милиона, да извинявайте, 12 милиона за ремонт. Не го разбирам. Значи, вижте ние съвсем сериозно имаме проблем с достъпната архитектурна среда в училища и детски градини. Да не кажа, че имаме проблем с достъпната архитектурна среда на „Църковна независимост“ 18. Защото там до кадастъра трябва да извикаме шерпи да качват количките на инвалидите. Да не говорим за другите институции, които сме държавни. И смятам, че ако има такива предложения, трябва да го направим по отношение на достъпна среда в сгради, където се обслужват граждани и където се обучават деца и ученици. Няма да ви кажа как се носят инвалидни колички в училища. Така че смятам, че това, да, госпожо Иванова, уважавам правото ви на майка нали, придвижвайки се с количката, но смятам, че там проблема е в пъти по-малко от липсата на достъпна архитектурна среда в сградите.

**Г-н Иво Пазарджиев:** Благодаря. Господин Иван Костадинов Иванов. Заявено, заявено е, след Иван Иванов, да.

**Г-н Иван Костадинов Иванов:** Уважаеми господин Председател, уважаеми господин Кмете, уважаеми колеги общински съветници, дами и господа. По повод на притесненията на някои колеги какво правим днес и нали сме в 1/12. Ситуацията е необичайна. Нямаме републикански бюджет, от там нямаме и общински бюджет. Вината за републиканския бюджет не е наша. Нито за това, че нямаме общински. Но това искам да попитам означава ли, че животът в Русе трябва да спре. Именно тази е логиката на предложенията, които се правят. Дали и откъде си вземат парите. Отговорник за това е кмета може да прецени могат ли да се приемат и има ли някакъв ресурс. Понеже досега се коментираха проблеми на града, искам да поставя два проблема на засегнатите места от общината. Те са равностойни на градските ни проблеми. В Просена има една бара, която редовно при обилни валежи залива градините, че и къщите на хората. Трудно ми е да преценя колко пари там са необходими, но имайки предвид дължината, която барата беше изчистена преди това в Долно Абланово и колко струваше и колко е дължината в Просена, ми се струва, че едно 15 000 ще бъдат достатъчни. Втори проблем е на Николово. Сигурно сте минавали при проливни валежи. Всичко се свлича от посоката на Долно Абланово от нивите на порои в село Николово, ама това не е плодородната тиня на Нил, а създава проблеми в селото. Всичко стига до главната. Знаете какво е разстоянието от нивите до главната. Техническо решение може да се намери с изграждане на един канал за отводняване на дъждовните води. Тук ми е трудно, господин Кмете да преценя, тъй като ходих със специалист, но не може да се прецени точно дължината и колко би могло струва, но правя условно предложение да предвидим 15 000 за изграждане на тоя канал, а всъщност видях в разчетите, внимателно ги прочетох. Има остатъчни средства в преходния остатък за превантивна дейност и според мен от там биха могли да бъдат осигурени. Благодаря за вниманието.

**Г-н Иво Пазарджиев:** Благодарим. Да свършим репликата на господин Дяков първо, да.

**Г-н Орлин Дяков /реплика/:** Уважаеми колеги, абсолютно прав сте, господин Иванов. Това което казахте е точно така. Аз доколкото си спомням има решение на Народното събрание, на Министерски съвет, да се работи с бюджета от миналата година. Ние от къде ги вземаме тези пари повече и на какво основание ги даваме? Аз нямам нищо против, всички, които се изказаха са прави. Бих се радвал, ако наистина парите за всичко, което се каза до този момент ги има и ги дадем. Ама въпросът ми е откъде ги вземаме? След като работим по бюджета от миналата година и че всъщност, прав сте, животът не бива да спира в града ни, така е и затова е спасителната как да го нарека постъпка за тази 1/12 част от бюджета, за да стигнем до юни месец, вероятно когато ще имаме нов бюджет. Наистина не мога да разбера и не знам дали е законно, наистина понеже не съм юрист, нямам представа. Не знам дали е законно да го правим. Пак казвам, не че имам нещо против, да, увеличете всички тези разходи – чудесно, но от къде ги вземаме и на какво основание. Благодаря за вниманието.

**Г-н Иво Пазарджиев:** Благодаря на господин Дяков. Процедура за господин Станчев. Дуплика ли? Да, нека да завършим дубликата, да. Само натиснете „дуплика“. Да.

**Г-н Иван Костадинов Иванов /дуплика/:** Дупликата ми ще бъде кратка. Както виждате аз посочих източник, има преходен остатък в достатъчен размер за превантивни дейности, който с евентуално решение наше за включване на тези два обекта ще бъде без някаква промяна и без никакво нарушаване на закона. Пак искам да подчертая. Отговорността основната е на кмета. Знаем, че когато става бюджет, надявам се, че той като юрист ще бъде добре запознат, за да прецени възможно ли е. Ние правим своите предложения, които смятаме, че са в интерес на гражданите.

**Г-н Иво Пазарджиев:** Процедура за господин Станчев.

**Г-н Станимир Станчев:** Уважаеми Кмет, уважаеми господин Председател, уважаеми колеги. Тъй като виждам, че има така една сериозна подготовка, която не е много може би според нас по темата и процедурата ми ще бъде следната. Тъй като се потвърди нашата теза, че има изключително много нерешени проблеми в общината и те са много, много, много извън Фейсбук, да кажа. Правя следната процедура, нека тази точка да я отложим, да направим ако трябва утре извънредна или в понеделник или вторник, повтарям, извънредната така наречена бюджетна сесия, абсолютно безплатна за колегите съветници, за да може да не нарушаваме бюджетната дисциплина и да не ме обвинят сега след малко, че го правим, за да изкараме някой лев. Тъй като и ние тука от дясната част на залата имаме изключително много предложения, които да формираме, но когато преди сме обсъждали предложения за бюджет, винаги репликата беше „Кажете сега откъде ще ги вземем?“ И сега аз ви питам, всички тези предложения, колеги, чудесни са, наистина трябва да се предприемат, ама защо не казвате откъде ги вземаме? Благодаря.

**Г-н Иво Пазарджиев:** Благодаря на господин Станчев. Предложението Ви е за отлагане на точката? Добре. Ще гласуваме процедурното предложение за отлагане на точката. Гласуваме процедурното предложение за отлагане на точката. Да, както го формулира господин Станчев, да.

**КВОРУМ – 42. С 17 гласа „за“, 13 „против“ и 12 „въздържали се“ не се прие процедурното предложение.**

**Г-н Иво Пазарджиев:** Сега, продължаваме със заявените изказвания. Галин Ганчев имаше заявено изказване или греша? Добре. Кметът на Община Русе искаше да вземе отношение по направените изказвания. Или от Ваше име госпожа Пенева ли, как ще направим… По процедурата първо госпожа Пенева, после кмета ще вземе отношение.

**Г-жа Емилия Пенева:** Уважаеми дами и господа общински съветници, неслучайно аз и на комисиите и днес на сесията изчетох и съответно уведомих общинския съвет, че сме в особена ситуация. Неслучайно и в предложението на общинския съвет са изложени абсолютно всички нормативни основания, които да дадат възможност да се случи това на тази сесия, защото и по указания на Министерството на финансите и по указания на Националното сдружение, много от общините предприеха такива действия за приемане на такива разчети, защото не могат да се осъществят важни разходи. И още на първа страница на преамбюла към вашето решение е записано основанието и какво се случва, ако приемете това и какво се случва, когато не приемете това. Това, което се коментираше за 1/12 е текст от стария закон, в Закона за публичните финанси няма такъв текст, но има текст, в който се казва, не е в този дух 1/12, но ако общините не предприемат действие за приемане на такива разчети, лимити и условия до приемането на Закона на държавния бюджет на Република България, те трябва да работят с действие 2022 година и приходи и разходи, които са имали през 2022 година. В условията защо и нееднократно аз го заявих и на комисиите, защо предприемаме тази стъпка, защото да изпълним член 6 от закона, който е за удължаване срока на действие на 2022 година. Това е във ФО 1 на Министерството на финансите, където се казва определения праг на извършените разходи. Това е на първа страница в преамбюла, до установения им размер на същия период на предходната година при отчитане на влезли в сила нормативни актове, а за разходите за персонала ангажименти с незабавна реализация до фактическия им размер на съответния месец на 2023 година. Разходи за местни дейности. Неслучайно казах, че ние за държавни дейности работим със стандартите, които са миналата година достигнатите, защото все още нямаме закон, но за разходи за местни дейности могат да бъдат извършвани в размери по-големи от разходите за същия период на предходната година до размера на собствените приходи на общината за съответния период на 2023 година става въпрос. Така че неслучайно ние направихме това предложение, за да може това, което вече като средства не е възможно да изпълни съответните дейности. Имаме инфлация, имаме разходи за строителни материали на много по-високи цени. Имаме храни, които са на по-високи цени. Затова предприемаме това действие както много други общини, за да може да изпълним всички тези разходи с вашите санкции на общинския съвет.

**Г-н Иво Пазарджиев:** Благодаря на госпожа Пенева. Уважаеми колеги, след нулиране на системата, ми се изтриват заявките. Извинявам се на госпожа Даневска, имаше заявка за изказване. Нека да заповяда да си направи изказването.

**Г-жа Йорданка Даневска:** Благодаря. Уважаеми господин Председател, уважаеми господин Кмет. Колеги, първо искам да изкажа едни големи благодарности на русенци, които съвсем отговорно са подходили, платили са си всички данъци, даже изпълнението на плана е в повече. Може би има и несъбрани от миналата година, няма значение, но дотук с благодарностите. Това, което искам да кажа е тревожно за мен поне като икономист, господин Милков подчертавам, че преходният остатък за тази година е 55 милиона, миналата година беше 40 милиона. Ако тенденцията за преходния остатък е все с нарастване, значи за догодина може да имаме и 60 милиона, а това означава, че общинска администрация не си е изпълнила ангажиментите към русенци и то се вижда и в държавните дейности, има и в местните дейности има. Така че а това, което господин Иванов казва от преходния остатък да се дадат тези пари. Преходния остатък е разпределен и има справка в документите на бюджета, че е разпределен до стотинка. Това е. Благодаря ви.

**Г-н Иво Пазарджиев:** Благодаря на госпожа Даневска. Други заявки за изказвания? Няма други заявки. Кметът на Община Русе иска да вземе отношение по направените предложения и изказвания.

**Г-н Пенчо Милков:** Уважаеми господин Председател, уважаеми колеги общински съветници, уважаеми русенци. Благодаря на госпожа Пенева, която обясни ясно правните основания. Предприемаме настоящите действия, за да може да се управлява общината, въпреки кризата, в която се намира държавата и неприемането на държавен бюджет. Всички финансисти на всички общини бяха събрани в Националното сдружение на общините. Това нещо се популяризира навсякъде. Описахме го и в точката до общинските съветници. Длъжни сме да предприемем разчети, които са квази бюджет и се приемат по тази процедура, която държавата сега ни е свела. Която сме ви описали в текста на точката. Изумявам се наистина от това, че ви учудва процедурата. На предложенията, за да мога да отговоря, които направиха колегите, ще ми трябва време, за да могат да ги съгласувам, ако има процедура. За няколко минути поне да ми дадете. Защото след това ще взема отношение по направените предложения и направените идеи да, аз няма, по вашия правилник. Просто казвам, че имам няколко минути нужда да седна да ги да попитам.

**Г-н Иво Пазарджиев:** Добре, уважаеми колеги аз… Добре, колеги, от място го направи господин Иванов, когато е от името на група не се гласува. Десет минути почивка има искано. Моля всички съветници да бъдат по местата си в 12:10.

***10 минути почивка***

**Г-н Иво Пазарджиев:** Моля общинските съветници да заемат местата си. Колеги, моля заемете местата си. Стартираме проверка на кворума. Моля да се регистрирате. Тридесет и шест общински съветници са се регистрирали. Имаме необходимия кворум да подновим нашата работа. Колеги, продължаваме с тази точка от дневния ред. Има ли други изказвания по точката? Светлозар Симеонов, заповядайте.

**Г-н Светлозар Симеонов:** Здравейте, колеги. Във връзка с точката, понеже чух доста неща, които се предлагат. Ще предложа нещо, което е малко по-масивно като обем, но е много полезно за хората, които живеят там. Това е в „Здравец – Север 1“. Това е улица „Бабуна планина“, която е основна улица и артерия за целия квартал. Цялата улица в момента е, не е в такова състояние, което трябва да бъде. Основните улици в града са много по-добри, отколкото в което е в момента състоянието на тази улица. Част от улицата и на места няма тротоари. Гражданите вървят по улицата и от тук стават предпоставки за няма безопасност за движение по пътищата. Затова ви предлагам, понеже така или иначе сме се събрали, обсъждаме тези неща, да се заложи за ремонт самата улица и изграждане на тротоар, защото няма тротоар там, а там живеят много граждани, които в момента от дълги години чакат това нещо. За сума не мога да кажа, може би ще отиде много повече от това, което си коментираме тук.

**Г-н Иво Пазарджиев:** Благодаря, господин Симеонов. Госпожа Даневска, виждам, че заяви, обаче госпожо Даневска, Вие направихте изказване по точката вече. Така. Господин Станчев, Вие имахте изказване и реплика. Извинявайте, заповядайте, да. Да, заповядайте. Да, да процедура и реплика имахте. Да, заповядайте.

**Г-н Станимир Станчев:** Уважаеми господин Кмете, уважаеми господин Председател, уважаеми колеги. Уважаеми колеги, тъй като малко или много се получи ще го кажа по-меко като едно наддаване кой колко повече и по-хубави неща да предложи, което е много хубаво. Нека да се предлагат хубави неща. Тъй като проблемът с инфраструктурата на града е изключително болезнена тема за всички русенци, предлагаме също да се включи и за основен ремонт или по-точно за изграждане на улица „Витоша“, защото там просто няма асфалт, някаква каменна настилка се вижда. Това първо.

**Г-н Иво Пазарджиев:** Коя улица?

**Г-н Станимир Станчев:** Витоша. И второто, което е, тъй като виждам, че имаме възможност доста така финансова, тъй като се приемат всички предложения в смисъл поне към този момент, които се предлагат, и се предлагат, и се предлагат. Аз предлагам едно малко по-мащабно мислене и да се отделят средства за разработване, тъй като преди време имаше такъв проект, той вече чисто стойностно мисля, че не е неактуален за така наречената градска железница и това е наистина един сериозен общински инфраструктурен проект. След като имаме възможност, нека да отделим някакви средства, които са възможни примерно 1, 2, 3, 5 милиона колкото има бюджета, виждаме, че хвърчат остатъци разни всяка година, както каза госпожа Даневска, каквато възможност имаме да заложим за актуализирането на този проект и неговото стартиране в следващите месеци. Благодаря.

**Г-н Иво Пазарджиев:** Благодаря. Господин Владо Владов.

**Г-н Владо Владов:** Уважаеми господин Кмет, колеги. За мен точката е рутинна, задължителна. Така или иначе тази държава ще има държавен бюджет. И смятам, че всичко казано до момента като предложения за разходване на средства, може да се разглежда и на въпросната сесия за бюджета. Така че ви предлагам, нали да прекратим дебатите по тази точка, да гласуваме каквото гласуваме, защото след месец или два ще има бюджет. Тези предложения ще влязат, сигурно ще бъдат приети. Перфектно е за градската железница, уникално нещо, господин Станчев, наистина. Наистина, наистина. Да, разбира се. Така че моето предложение е да прекратим дебатите и във връзка с достъпната среда, имайте предвид, че 8 години борба все още нищо. Благодаря.

**Г-н Иво Пазарджиев:** Благодаря. Кмета имаше заявено изказване, ще подложа на гласуване предложението на господин Владов, след което кмета ще се изкаже. Гласуваме предложението на господин Владов за прекратяване на дебатите.

**КВОРУМ – 38. С 28 гласа „за“, 2 „против“ и 8 „въздържали се“ се прие процедурното предложение.**

**Г-н Иво Пазарджиев:** Господин Кмете, направите си заключителното изказване, което заявихте преди това и да пристъпим към гласуване на точката.

**Г-н Пенчо Милков:** Уважаеми господин Председател, уважаеми колеги общински съветници. Записах си подробно направените предложения преди и след почивката. Тези преди почивката някои от тях имаха финансово изражение, други нямаха. Тези след почивката нямаха, ще взема отношение по всички. Тези разчети, които внасяме са по изпълнение на указания, дадени от държавата, защото няма държавен бюджет и ни дават възможност да разширим своята работа. Да не останем само в рамките на 1/12 от предходния бюджет. Казах ви няколко пъти, че бюджета миналата година нарасна, през тази година това също ще се случи. По отношение Програмата „Култура“. Направеното предложение от общинския съветник Косю Станев, в програмата средствата е обезпечена със 110 000 да стане 120. Действително всяка една от годините увеличавахме сумата. И вие взехте решение сумата максималната от 4 да стане 5 000 лева. На Съвета по култура последният път присъствах, изрично обещах на членовете при възможност и при държавен бюджет да увеличим сумата. След като разчета дава възможност, считам тази възможност да бъде използвана и действително приемам предложението сумата да стане от 100 на 120 000 лева. По отношение клубовете на пенсионера. Това, което каза общинският съветник Нора Стоянова. Първо по отношение за ремонта. Ремонт сме извършвали всяка година, ще се извършва и тази, не мога да приема предложение за конкретна сума в бюджета, защото това става със сумите от текущите ремонти и след като се остойностят в съответните сгради. По отношение сумата за дейност от 30 на 35 000 лева, също тя се увеличава постоянно всяка година и приемам това предложение, защото това бих направил и на бюджета, бих увеличил сумата за поредна година. По отношение предложението на господин Саманджиев, което така ви превъзбуди всички. Господин Саманджиев, действително асансьорите външните са изпочупени и изпотрошени от вандали. Разположили сме камери. Някои от лицата са установени и винаги завеждаме процедури. За пример днес, докато тече сесията, подписах процедура за счупени колчета при катастрофа. Винаги си търсим парите, но ние не можем да оставим асансьорите да не работят, но към момента това предложение днес не мога да го приема, защото то не е остойностено от администрацията. Ще направим проверка на всеки един от асансьорите, благодаря за предложението и най-вероятно на редовната сесия по бюджета ще предложа точната сума на общинските съветници. Иначе въпросът, който повдигнахте, беше много важен. По отношение предложението на Елисавета Досева, действително сумата по Програма „Спорт“ всяка една година съм се опитвал да нараства, защото нарастват и цените, и нуждите, и амбициите, и резултатите на нашите спортни клубове. Също, идеята ми беше на бюджета да се предложи такова увеличение. При положение обаче, това говорихме сега с финансистите, че спортистите имат нужда от увеличените разчети и пари пролетта. Няма да бъде полезно за тях да им ги дадем юли месец, когато евентуално юни-юли бихме приели бюджет общински, затова също сумата също не е голяма, която предлагате. Приемам увеличението до 610 000 лева. Тук само искам на всички да кажа, че сумата по Програма „Спорт“ в Община Русе не е само сумата, която се разпределя между клубовете. Община Русе постоянно увеличава и разходите по ремонт на спортните бази и мисля, че това се вижда и всякак по друг начин клубовете се подкрепят, отделно се отделят средства и държавни и общински държавни привлечени за бъдещото световно първенство. И мисля, че реално гребните спортове ще им върнем в много скоро време Русе да е втората след Пловдив база за такива първенства и нашите клубове ще получат такава добра база. По отношение на предложението на съветника Деница Иванова за ремонт на детски площадки. Записах си, въпреки че грешно посочихте сметката от бюджета. Това го отразихме с колегите финансисти. Действително сумите за ремонт на детски площадки трябва да бъдат увеличени, защото примерно сумата от 120 000 лева, която беше миналата година, свърши през месец Август и тя не свършва, защото вятъра чупи детските площадки, а защото ги чупят вандали и тука има предложения от съветници да се разположи камера на всяка детска площадка, за да не ги чупят. Представете си докъде стигнахме. Сигурно е логично. Но не може и нали как да кажа да приемем това асоциално поведение. Сега приемам предложението, защото предните пари свършиха август месец действително. И след като правилата дават право, нека да се увеличат на 150 000 лева, но и хората да запомнят 150 000 лева за счупени само детски площадки да ги възстановяваме и това извън множеството ремонти, които правят нашите работници. Дребни детайли, които са изобщо не ги възлагаме на външна фирма – заварки, боядисване, това нещо се прави в текущ порядък. Тук говоря за наистина масирани счупвания. По отношение предложението на Биляна Иванова, което предизвика също бурна така реакция и в почивката говорих с колеги. Това предложение за позиция изобщо на Община Русе по отношение на достъпната среда, градска среда става дума, защото внимателно слушах изказването и на колежката Росица Георгиева за важността да се осигури такава среда и в сградите. На всички искам да кажа, сега във връзка с ремонта на улиците, които се извършват от общината, навсякъде, на всяка улица ние ще изискваме тротоарите, където е необходимо да бъдат снижени, да отговарят. Има нормативна уредба ме запознава заместник-кмета. Там ще бъде, но на много други места реално нашата градска среда не отговаря. Говоря дори в старата ни част, където тротоарът свършва и е висок. Много пъти сме говорили, Биляна активно участваше в процеса по приемане на тази програма за достъпна среда. Трябва тук само да кажа, не е единствено общината. Общината прави тази програма, но в нея има и други институции държавни, които си имат сгради. И е много важно и те също да предвиждат средства за изпълнението на тази достъпна среда. Няма да приема сега предложението за 20 000 лева, защото то е казано от Вашето желание да има такава сума, но на приемането на общинския бюджет трябва да помислим дали наистина не трябва да се предвиди началото на такъв фонд, който да расте всяка година и ние да имаме предвид и отговорност за достъпната среда публична. По отношение с достъпността в училищата и градините също има какво да се прави. За градините отговаря кмета, за училищата има делегирани бюджети и директорите на училища отговарят, където не могат да се справят, помага и Община Русе винаги. По отношение предложението на председателя Иво Пазарджиев за видеонаблюдение. Има видеонаблюдение на асансьорите. Ние ги виждаме как ги счупват. Разположено. За асфалтирането на двете улици и за осветлението, ще пратя колеги да ги изчислят, да видят. Не съм сигурен дали не са и в програмата на общинското предприятие, защото там са десетки улици. Не мога в момента да кажа, че го приемам. Казвам, че ще бъдат изчислени нещата и ще се опитаме да реагираме. По отношение на спортната площадка. Тази година правим разчети, че ще можем да направим 4 такива площадки. Колегите ще дойдат на място, за да преценят необходимостта. И действително с внимание ще се отнесем към предложението. Сега само по предложенията взимам. По отношение предложението на Иван Иванов за ситуацията в Просена и в Николово. Многократно е поставяна на моето внимание. В Просена пробвах да помогна на кмета няколко пъти с общинското предприятие, но установяваме, че там е необходимо специализирано изработване на такова съоръжение, което да поема водите при дъжд и да не се получава наводнение. Така че, приемам предложението Ви, като тук ако е необходимо сумата ще я коригираме нагоре или надолу. Приемам предложението за 15 000 лева. Действително тук по отношение възражението на госпожа Даневска за преходния остатък, тук ще взема отношение само дали може да се посочват така пари. Да, могат, защото преходния остатък за почистване на такива съоръжения не е конкретизиран на кои, ние имаме такива суми да реагираме. Почистили сме в Николово, в Долно Абланово, сега изчисляваме какво е необходимо за Червена вода. Там има необходимост, много работа. И междинно искам, почистихме и в Басарбово след голямото наводнение. Изключително тежко беше ситуацията там. Действително сега в Просена и в Николово общината трябва да помогне, така че това предложение го приемам. Секунда само. По отношение въпроса на госпожа Даневска, ще взема отношение за преходния остатък. Госпожо Даневска, когато цените на строителните материали започнаха рязко да се увеличават, този феномен Вие го видяхте в бюджета за 2021 и 2022. Есента на 2021 цените на строителните материали рязко започнаха да нарастват. Края на лятото, началото на есента. Всичкото строителство спря и не само в Община Русе, всички общини имат този проблем. Тогава на нас ни се каза, че правителство ще изработи методика за индексация на цените. Тази методика трябваше да излезе Януари 2022 година. Тя излезе Септември месец 2022 година. Това сега, което ще ви кажа абсолютно държа на него. В Националното сдружение на общините Община Русе е една от няколкото само, които счита да дофинансира обектите, независимо и да индексира цените, независимо дали преди това финансирането беше държавно или общинско. В масовия случай колегите изчакват държавата да даде индексация на държавните проекти, което тотално не знам кога ще се случи и дали ще се случи. Община Русе сега ще предложи и ви предлага ние да дофинансираме в размера на покачените цени, за да се реализира тази капиталова програма, да не останат започнати и недовършени строителства, каквото е на детската градина, корпуса на Васил Левски, училището в Мартен, където имаме проблеми също с покачването на цените и забавянето на работата и такива проекти могат да ви изредя. Това направи покачването на остатъка. Тези суми са налични обаче, не са разходвани за друго, ние ще доотнесем до тях и проектите ще се реализират. По отношение предложението на колегата Светлозар Симеонов за „Здравец – Север 1“. Абсолютно основателно предложение. Бил съм там многократно. Ние направихме множество подобрения на средата в „Здравец – Север 2“, тоест през „Никола Петков“ в западна посока. Сега, направили сме анализ и на „Бабуна планина“, но и на мисля, че 3 или 4 междублокови пространства цялостно, които ще бъдат реализирани в пролетта на тази година от общинското предприятие. Там няма алеи, там всичко е на който как се е оправил. Бетон, фрезован асфалт и самопомощ. Нали, мисля средата да изглежда различно. По отношение на „Бабуна планина“. Улицата ще бъде ремонтирана, но изграждането на тротоар ще изиска проект. Ще възложа това проектиране. Не мога да кажа, че ще стане тази година. По отношение предложението на колегата Станимир Станчев за улица „Витоша“. Улица „Витоша“ се постави няколко пътя на нашето внимание от гражданка на Русе. Улица „Витоша“ е с ширина, която не отговаря на нормативните изисквания на улица. Знам кой е активиста, защо се поставя въпроса, ходили сме всички няколко пъти, сложихме осветление, осветихме. Ще направя всичко възможно да се сложи асфалт, нали да се ремонтира, но това не отговаря на изискванията на улица. Там блоковете и къщите са в тялото на улицата и това е една съществуваща среда, която ще се опитаме наистина да подобрим, защото е от десетки години в това състояние. По отношение на така наречения проект за градска железница, ви приканвам да видите плана за възстановяване и развитие на България, нали да го прочетете и мерките за Русе и след това да продължим нашия разговор. По отношение предложението да господин Владов беше на сесията да обсъдим, което аз казах при изказването за Биляна. В общи линии мисля, че господин Председател, част от предложенията приемам, част от предложенията считам, че не може да бъдат приети и пак казвам на всички, когато има държавен бюджет, ще минем и процедурата за бюджета.

**Г-н Иво Пазарджиев:** Благодаря. Всъщност аз си записвам внимателно кои приехте. Всъщност прието беше на Косю Станев, на Нора Стоянова, на господин Саманджиев… по ред на постъпването ги изброявам. Дилян Саманджиев, Вие заявихте, че след изчисления ще бъде направено, Елисавета Досева беше прието. Деница Иванова беше прието, на Биляна Иванова при бюджета заявихте да има фонд да се направи такъв и на моето предложение частично го приехте и да се направи изчисление. Така че, колеги, считам, че няма защо да подлагаме на гласуване предложенията с оглед на това, ако някой има някакви възражения. Добре, гласуваме основното предложение с направената корекция още в началото, която беше заявена в правните основания. Моля гласувайте, колеги.

**КВОРУМ – 41. С 28 гласа „за“, 1 „против“ и 12 „въздържали се“ се прие**

**РЕШЕНИЕ № 1270**

На основание чл.21, ал.2, във връзка с чл. 21, ал.1, т.8 и т.23, и чл. 54, ал. 1 и ал. 2 от Закона за местното самоуправление и местната администрация, чл. 10 от ПМС №7/2023 г. за уреждане на бюджетни взаимоотношения през 2023 г., във връзка с чл. 6, чл. 7, чл.8, чл. 9 и чл.10 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., Общински съвет – Русе реши:

1. Приема разчети и лимити по бюджетните приходи и разходи, в т.ч. за държавно делегирани дейности, за местни дейности и за дофинансиране за периода до приемане на Закона за държавния бюджет на Република България за 2023 г. и бюджета на Община Русе за 2023г., както следва:
2. Разчет на лимити за приходи на Община Русе за 2023 г., съгласно Приложение №1
3. Разчет за разпределение на средствата от преходен остатък от 2022 г., които да бъдат разходвани през 2023 г., съгласно Приложение №1А
4. Разчет на лимити за разходи за делегирани от държавата дейности на Община Русе за 2023 г., съгласно Приложение №3; Приложение №3А
5. Разчет на лимити за разходи за местни дейности и дофинансиране на Община Русе за 2023 г., съгласно Приложение №4
6. Разчет на лимити за финансиране на капиталови разходи през 2023 г. по обекти и източници на финансиране, в т.ч. от целева субсидия за 2023 г., на основание указанията по ФО-1/20.01.2023 г. и по ФО-2/20.01.2023 г. на Министерство на финансите, Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. и ПМС №7/2023 г., съгласно Приложение №5
7. Разчет за разходите, финансирани с приходи от постъпления от продажба на общински нефинансови активи, съгласно Приложение №10.
8. Разчет за разходите, финансирани с приходи от приватизация, съгласно Приложение №7.
9. Разчет на лимити за разходи за заплати през 2023 г. и численост, с изключение на звената от системата на образованието, които прилагат системата на делегирани бюджети, съгласно Приложение №17.
10. Лимит за индикативен годишен разчет на сметки за средства от Европейския съюз за 2023 г. по отделни общински проекти и показатели по единната бюджетна класификация, и в съответствие с ПМС №7/2023 г. и указанията по ФО-1/20.01.2023 г. на Министерството на финансите. Приложение №16
11. Приема разчет за целеви разходи и субсидии, както следва:
	1. Членски внос – 86 725 лв.,
	2. Помощи по Наредба №21 на Общински съвет гр. Русе за:
		1. еднократни помощи - 28 100 лв.;
		2. подпомагане с 300лв. на дете в приемно семейство - 9 900 лв.;
		3. помощи новородени деца – 163 500 лв.
	3. Общинска програма „Асистирана репродукция“ – 60 000 лв.
	4. Калкулация за погребение на социално слаби, бездомни и самотни хора за 2023 г. – Приложение №30.; Приложение №31
	5. Стипендии за 3-ма студенти в размер на 21 330 лв. *(за стипендии, осигурявани от местни приходи)*;
	6. Семестриални такси – 6 000 лв.
	7. Субсидии за читалища:
		1. Държавно финансиране – 903 266 лв. /Приложение №15/
		2. Дофинансиране с общински приходи - 100 000 лв. за ремонт и отоплителни уреди на читалищата от малките населени места /Приложение №15 А/
		3. Дофинансиране с общински приходи - 40 000 лв.
	8. Програма „Спорт“ – 610 000 лв.
	9. Клубове на пенсионера, инвалиди и др. – 65 400 лв., в т.ч. Съюзи на инвалиди и други сдружения - 30 400 лв.
	10. Програма „Туризъм“ – 161 437 лв.
	11. Фондация „Русе - град на свободния дух“ – 110 000 лв.
	12. Програма „Култура“-120 000 лв.
	13. Средства за Малки населени места – 1400 000 лв., в т.ч. ремонт на улици и друга техническа инфраструктура 1 100 000лв./Приложение №6 Б/ и фонд „Малки населени места“ – кметства -300 000 лв.
	14. Целеви текущи и капиталови разходи в областта на електронното управление. /Приложение №5А/
	15. Упълномощава кмета на общината да предостави на читалищата средствата по т.7 след разпределението им, съгласно Закона за народните читалища. Да определи и договори допълнителни условия по предоставянето и отчитането на целевите средства по точки от т.3. до т.13. Средствата за юридическите лица с нестопанска цел се предоставят само за нестопанската им дейност и не могат да бъдат използвани за дейности с икономически характер. В случаите, когато лицата извършват стопанска и нестопанска дейност са задължени да разграничат видовете си дейности така, че да е на лице фактическо или финансово-счетоводно обособяване на съответните дейности и да поддържат отделно счетоводно отчитане на стопанската и нестопанската дейност по отношение на активите, пасивите, приходите и разходите, свързани с тези дейности. Средствата се предоставят при спазване реда на Закона за държавните помощи.
	16. При неизпълнение на приходната част по разчета на общината, което може да доведе до влошаване на финансовия стабилитет, трансферите на второстепенните разпоредители с бюджет за разходите, финансирани от общински приходи, могат да бъдат намалени под утвърдените им размери от първостепенния разпоредител.
12. Приема следните лимити за разходи:
	1. СБКО в размер на 3 % от утвърдените разходи за основни заплати на лицата назначени по трудови правоотношения.
	2. Разходи за представителни цели на кмета и представителни разходи на Председателя на ОбС в изпълнение на чл.94 от Закона за държавния бюджет на Република България за 2022 г. /Приложение №8/
	3. Средства за диоптрични очила в размер до 80 лв., съгласно Наредба 7/15.08.2005г. за минималните изисквания за осигуряване на здравословни и безопасни условия на труд при работа с видеодисплеи.
	4. Утвърждава показателите по чл.45, ал.1, т.2 от ЗПФ за населените места с кметски наместници, които не са определени като второстепенни разпоредители съгласно Приложение №6а.
13. Утвърждава списък на длъжностите и на лицата, които имат право на транспортни разходи - за пътуване в границите на населеното място, в съответствие с характера на трудовата дейност и за пътуване от местоживеене до месторабота и обратно /Приложение №18/
14. Утвърждава разчетите за разходи и числеността на щатния персонал на общинските предприятия /Приложения № 4/. Приема разчет за текущи разходи на кметствата за 2023 г. /Приложение №6/
15. Одобрява актуализираната бюджетна прогноза за местните дейности за периода *2023 - 2025 г.* – Приложения №№11; 11а; 11б; 11в; 11г и 11д . Съгласно Решение №70 от 27.01.2023 г. на Министерски съвет за бюджетна процедура 2024 г., кметът да разработи и внесе в общинския съвет тригодишна прогноза за периода 2024-2026 г.
16. Определя второстепенните разпоредители с бюджет за 2023 година, съгласно Приложение №12.
17. Определя максимален размер на дълга, както следва:
	1. Максимален размер на плащанията по общинския дълг към края на 2023 година, съгласно чл.32, ал.1 от ЗПФ /2020; 2021 и 2022 г./ - 8 118 315 лв. Дългът от финансови посредници в изпълнение на финансов инструмент, управляван от „Фонд мениджър на финансови инструменти в България – ЕАД, не се включва при прилагане на ограничението по чл.32, ал.1 от ЗПФ.
	2. Максимален размер на общински гаранции за 2023 г., съгласно чл.32, ал. 2 от ЗПФ – 3 095 585 лв.
	3. Намерения за поемане на нов общински дълг за 2023 г., съгласно Приложение №9
18. Определя максимален размер на новите задължения за разходи, които могат да бъдат натрупани през 2023 година по бюджета на общината, като наличните към края на годината задължения не могат да надвишават 15% от средногодишния размер на отчетените разходи за последните четири години. Ограничението не се прилага за задължения за разходи, финансирани за сметка на помощи и дарения.
19. Определя максимален размер на ангажиментите за разходи, които могат да бъдат поети през 2023 година, като наличните към края на годината поети ангажименти за разходи не могат да надвишават 50% от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения.
20. На основание чл.125, ал.1 от ЗПФ оправомощава кмета на общината да извършва компенсирани промени:
	1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават приетите разчети за лимити за делегираните от държавата дейности и няма просрочени задължения в съответната делегирана дейност;
	2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
	3. В разходната част на бюджета за сметка на резерва за непредвидени и/или неотложни разходи по т. 1.2.2. от настоящето решение.
21. Възлага на кмета:
	1. Да утвърди разчетите на разпоредителите с бюджет от по-ниска степен.
	2. Да организира и утвърди разпределението на разчета по параграфи и тримесечия на Първостепенния разпоредител с бюджет, както и на всички Второстепенни разпоредители.
	3. Да информира ОбС в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
	4. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ, включително и да извършва вътрешни компенсирани промени по показателите.
	5. Да извършва служебна корекция на разчетените лимити по т.I по приходната и разходната част по показателите на Единната бюджетна класификация, със сумите на получените трансфери, субсидии, помощи, дарения, спонсорства и обезщетения от Застрахователни компании, както и със сумите на реализираните собствени приходи на училищата, прилагащи системата на делегираните бюджети.
	6. Да извършва служебна корекция на разчетените лимити по т.I по приходната част по параграфи, отчитащи се със знак минус, без да изменя общия размер на приходите.
	7. Съгласно чл.130 от ЗПФ да ограничава или спира финансирането на бюджетните и субсидирани дейности при нарушаване на бюджетната и финансова дисциплина до преустановяване на нарушението.
22. Упълномощава кмета:
	1. При спазване изискванията на чл.104, ал.1, т.4 и чл.126 от Закона за публичните финанси, да предоставя временни безлихвени заеми от временно свободни средства по общинския бюджет и от сметките за средства от ЕС за плащания, в т.ч. и авансови, които Община Русе има по проекти, финансирани със средства от Европейския съюз, по други международни, национални и други програми, включително и на бюджетни организации, чиито бюджет е част от общинския бюджет. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общински съвет.
	2. Да сключи договори с Министерство на културата за съвместно финансиране на: ДТ „Сава Огнянов“; Държавна опера; Държавен куклен театър. Средствата да се предоставят при спазване реда на Закона за държавните помощи.
23. Дава съгласието си Второстепенните разпоредители с бюджет от функция „ Почивно дело, култура и религиозни дейности“, група „Култура“ да прилагат системата на делегирани бюджети, като събраните собствени приходи остават за техни цели, съгласно Приложение №1А.
24. Одобрява разчетите за разходи по План сметка по чл.66 от ЗМДТ за 2023 г., съгласно Приложение №32.
25. На основание чл. 60, ал. 1 от Административнопроцесуалния кодекс, допуска предварително изпълнение на решението, с оглед защитата на стабилността и финансовата устойчивост на общинския бюджет и предприемане на незабавни действия за изпълнение на поетите ангажименти в сферата на местното управление.

**Точка 24**

**К.л.№ 1182 Извършване на промени в правилника за организацията, дейността и управлението на ОП „Комунални дейности“ – Русе**

 **Г-н Иво Пазарджиев:** Заповядайте.

**Г-н Димитър Недев:** Уважаеми господин Председател, уважаеми общински съветници. Тази точка е коментирана много на комисиите. Предложението, което ние отправяме е за увеличаване на щата на Общинско предприятие „Комунални дейности“ с двама служители, които конкретно ще бъдат гледачи в приюта на животни. Същото се налага поради увеличения капацитет на приюта, което беше в рамките на месец септември получено след проверка на Българската асоциация по безопасност на храни и където животните се увеличиха от 540 на 760 броя.

**Г-н Иво Пазарджиев:** Благодаря на господин Недев. Заявки за изказвания? Няма. Режим на гласуване по точката, моля.

**КВОРУМ – 42. С 28 гласа „за“, 1 „против“ и 13 „въздържали се“ се прие**

**РЕШЕНИЕ № 1271**

На основание чл. 21, ал. 2, във връзка с чл. 21, ал. 1, т. 23 от Закона за местно самоуправление и местна администрация, чл. 52, ал. 3 и 4 от Закона за общинската собственост, Общинският съвет реши:

1. Изменя Правилника за организацията, дейността и управлението на Общинско предприятие „Комунални дейности – Русе“, приет с Решение № 746, прието с Протокол 28 от 13.12.2021 г. на Общински съвет – Русе, както следва:
* В чл.15 ал.2, цифрата 172 се заменя с цифрата 174.
1. Изменя Приложение 1 от Правилника за организацията, дейността и управлението на Общинско предприятие „Комунални дейности – Русе“, приет с Решение № 746, прието с Протокол 28 от 13.12.2021 г. на Общински съвет – Русе, текста „Обща численост – 172 щатни бройки“ се заменя с текста „Обща численост – 174 щатни бройки“

**Точка 25**

**К.л.№ 1183 Одобряване на договор за сътрудничество с „УОН“ ЕООД с предмет: „Организиране на територията на гр. Русе на система за разделно събиране, транспортиране, съхранение и предаване за предварително третиране, с цел последващо оползотворяване и/или обезвреждане на хранителни масла и мазнини, с код 20 01 25“**

**Г-н Иво Пазарджиев:** Заповядайте, господин Недев.

**Г-н Димитър Недев:** Уважаеми господин Председател, уважаеми общински съветници, предлагам да подкрепите проекта на решение, който ние сме предложили и да одобрите сключения договор с фирма „УОН“ ЕООД, чиято дейност ще бъде свързана с центровете за разделно събиране на отпадъци, които са 5 и са разположени на територията на град Русе и фирмата има съответните лицензи за изземване на този вид отпадък от самите разделни центрове.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля. Изказване? Моля, спрете системата. Нямаше нищо на системата. Да, заповядайте. Може ли само сега да си натиснете пак? Да, заповядайте, да.

**Г-жа Марияна Иванчева:** Уважаеми господин Председател, господин Кмет, дами и господа общински съветници. На 05.10 са доставени и поставени тези мобилни центрове за отчитане разделно събиране на отпадъци. Наистина много са красиви похвално, но искам да попитам, знаете ли в какво състояние са те в момента, господа? Аз ще ви отговоря. Те не работят. Шест месеца търпим ли, защото са по проект, търпим ли глоби по този нали период 6-месечно неработене на тези контейнери. Предметът на договора на тази точка е сътрудничество с фирма „УОН“ за събиране на мазнини, хранителни отпадъци и масла. На територията на град Русе вече оперират доста фирми и имат договори със заведения за обществени хранения, хотели и други обществени сгради, които ползват такива мазнини. По договор имат система за събиране минимум 2 пъти месечно и заплащане на килограм литър по 1-1,20 лева на килограм. Питам, защото предстоят летни месеци. Първо, по договор много добре го прочетах. Имат такива клаузи, които първо, че събирането ще е безвъзмездно, защото няма никакви цени упоменати за нали килограм литър. След това има много клаузи, по които общината е уязвима и дължи обезщетение. Тези обезщетения също не са посочени в какъв размер ще бъдат. Изказвам се наистина от името на русенците, които вече мисля, че имат съзнание за разделно събиране и тази инициатива е похвална, но просто да сложим само едни контейнери, които 6 месеца не работят. Никой не знае колко месеца още няма да работят. Мисля, че и то по проект, по който текат най-вероятно, защото проекта не съм запозната с него наистина, търпят някакви обезщетения. Мисля, че това е пълна безотговорност и не знам с фирмата, с която е сключен този договор, защото нали ще ви прочета само една точка, че обезщетенията общината всъщност има много повече уязвимост от фирмата, така че моля да ми се отговори каква е сумата, която ние търпим, ако не изпълним клаузите от договора. Благодаря ви.

**Г-н Иво Пазарджиев:** Благодаря на госпожа Иванчева. Господин Недев ще отговори.

**Г-н Димитър Недев:** Да, съдовете са доставени, тоест контейнерите са доставени месец октомври 2022 година. В края на месец януари получихме разрешение от РИОСВ, че те могат да бъдат използвани. В момента се довършва, затова и изчакахме да мине разчета на бюджета. Трябва да имаме и софтуер, който да бъде лицензиран и одобрен за тяхната работа, тъй като информацията от софтуера директно ще отива в РИОСВ. Договора, за който става въпрос е свързан за мазнини и отпадъци от този характер за домакинства, не говорим за юридически лица. И затова договора е безвъзмезден. Имаше двама участника, другия искаше заплащане. Ние избрахме по-добрия вариант, който е за общината.

**Г-н Иво Пазарджиев:** Моля без реплики от място. Ще станете и ще го направите. Реплика, натиснете ако обичате. Заповядайте.

**Г-жа Марияна Иванчева /реплика/:** Вие може би не ме разбрахте. Фирмата, която събира тези отпадъци, тя заплаща на този, който ги е издал. Разбирате ли? Фирмата, която събира отпадъците, заплаща на този, който ги е издал. Аз знам, че е за физически лица. Говоря Ви нали по принцип, навсякъде е обявено, че тези фирми заплащат за издадени суровини.

**Г-н Иво Пазарджиев:** Благодаря.

**Г-н Димитър Недев /дуплика/:** Бих казал, че в случая не сте права фирмата. Другата оферта беше с искане за заплащане от общината. Ние сме взели оферта без заплащане, като съдовете, които ще обслужват тези центрове, ще бъдат доставени от самата фирма и общината няма да има финансови разходи свързани с този вид дейност.

**Г-н Иво Пазарджиев:** Господин Кмета също ще вземе отношение.

**Г-н Пенчо Милков:** Уважаеми господин Председател, уважаеми колеги. Няколко думи само по въпроса. Разбрах какво имате предвид, когато се вземат от търговци при вашите системи за управление, ви заплащат по 1 лв. на съответното количество. Това сега отговарям цялостно за тези съдове. Тези съдове се намират там контейнери, както ги нарече Митко. Според правилата „съдове за отпадъци“ за разделно събиране се намират по кварталите. Те трябваше да се намират на склад при нас, докато не разположим софтуера, не получим разрешение от РИОСВ и да ги разположим едновременно да започнат да работят. Моето желание беше, ако някой е виновен за това, че предварително са разположени е мое, защото аз исках хората да започнат да свикват с тях и да ги видят. Да се запитат, да ги огледат. Много хора за разлика от вас нямат това отношение към събирането. След като получихме разрешението от РИОСВ, защото и там има необходима процедура, която да извървим, трябваше да се приеме софтуер. Този софтуер го няма в бюджета за миналата година и не мога по принципа на 1/12 да го заплатя, да го използвам пари, защото такава разчет сметка няма. Трябваше днес да мине, за да може да задействаме и въпросът със софтуера. Сега по отношение на договора за заплащане или не. Въпросът с разделното събиране в Русе и в сините, жълтите и зелените контейнери договор, който заварих, винаги е бил безвъзмезден договор. Тоест общината не заплаща на оператора, а оператора ги взема и след това той решава социален публичен въпрос. Тоест той ги маха от домакинствата, след което по свои системи и пътища изкарва пари от тези отпадъци. Съгласен съм с Вас, че всеки отпадък има цена. Но в този случай и на принципа и на предходния договор, който заварих за събирането на стъкла, кашони, пластмаса и хартия. Тези договори, когато е за обществото са безвъзмездни, защото той решава обществен въпрос и се приема, че това е цената, която реално плаща. Иначе общината трябва да го реши този въпрос. Тук само ще отворя още една информация ще дам на вас, на съветниците, а през вас и на всички русенци, че в проекта за анаеробната инсталация също трябва да се разработи система за събиране на биоразградими отпадъци и тя вече ще касае именно заведенията, което за Вас според мен ще е по-изгодно, когато общината мине и обере тези отпадъци от Вас, за да не търсите фирма, през която да ги реализирате. Ние тогава и за Вас ще ги събираме безплатно. Съответно това беше допълнителната информация, но това е заложено в проекта на система, която трябва да изградим и която мисля, че първата копка тук разрешение за строеж трябва да е издадено съвсем скоро. Благодаря ви.

**Г-н Иво Пазарджиев:** Благодаря. Господин Милко Костадинов.

**Г-н Милко Костадинов:** Уважаеми колеги, уважаеми господин Кмете. Интересува ме първо искам да задам въпрос колко са тези контейнери, къде ще бъдат поставени, защото дали ще бъдат на всяко да кажем как, да го кажа и аз, представяте ли си едно домакинство да събира мазнина, да събира изгорено изгоряло олио в тубата и да тръгне на 5 или 600 или на 1000 метра да го излее и да го занесе. Това на практика няма да се случи. Казвам Ви го, аз и на комисията го споменах и го казах и ще остане ако не е пред блока. Значи направи ми страхотно добро впечатление из онези дни като отивах на работа, спрях специално да видя дали разделно вземат тези „Титан“. Наистина вземаха само хартията. Направи ми такова впечатление идеално, викам „Добре, това е идеално!“, но това което го мислите не знам на практика как ще се случи. Това е много трудоемка работа, всяка домакиня да си отделя, да си сипва, нали то трябва в нещо да го сложи. Това нещо трябва да отиде да го излее в контейнера или как си го представяте? И не знам общината, ако има някакъв ангажимент към този договор - не е добре. Просто, само ми кажете къде ще ги слагате тези, на колко места. Благодаря ви.

**Г-н Иво Пазарджиев:** Благодаря. Други заявки за изказвания? Господин Недев, да, отговорете и да пристъпваме към гласуване.

**Г-н Димитър Недев:** Казвам контейнери, тъй като буквално това са 20-футови контейнери, които се използват и са стандартни такива. Русе е един от последните големи градове, които нямат разположени. В другите градове виждаме, че работят системите. Разположени са в петте района, мога да ги изредя - на улица „Муткурова“ 86, Дружба 3 до Булевард „Христо Ботев“, на улица „Щип“ в „Здравец – Север“, в „Димчо Дебелянов“ №2А. И смятам, че особено младите хора имат много по-различно отношение към природата и към отпадъците и активно ще се включат в разделното събиране на отпадъци. Те не са само за мазнини, там са хартия, стъкло, пластмаса, метал.

**Г-н Иво Пазарджиев:** Моля за тишина. Колеги, благодаря. Други заявки за изказвания не виждам. Гласуваме точката.

**КВОРУМ – 35. С 24 гласа „за“, 1 „против“ и 10 „въздържали се“ се прие**

**РЕШЕНИЕ № 1272**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 20, ал. 1, във връзка с чл. 19, ал. 3, т. 6 на Закона за управление на отпадъците, общинският съвет реши:

Одобрява договор за сътрудничество, сключен между Община Русе и „УОН“ ЕООД с предмет: „Организиране на територията на гр. Русе на система за разделно събиране, транспортиране, съхранение и предаване за предварително третиране с цел последващо оползотворяване и/или обезвреждане на хранителни масла и мазнини с код 20 01 25“.

**Точка 26**

**К.л.№ 1184 Приемане на механизъм за разпределение на субсидии между дружествата, изпълняващи превози по междуселищни линии от транспортните схеми на Община Русе**

**Г-н Димитър Недев:** Уважаеми господин Председател, уважаеми дами и господа общински съветници. Предлагам да подкрепите нашето предложение във вида, в който е внесено. Само да напомня, че ние имаме такъв приет механизъм и с всяко следващо решение и постановление на Министерския съвет за допълнителни трансфери по бюджетите на превозвачи към общините, се изисква да има становище и решение на общински съвет. Благодаря.

**Г-н Иво Пазарджиев:** Благодаря на господин Недев. Заявки за изказване по точката? Няма. Режим на гласуване, моля.

**КВОРУМ – 30. С 30 гласа „за“, 0 „против“ и 0 „въздържали се“ се прие**

**РЕШЕНИЕ № 1273**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и ПМС № 11/25.01.23 г., във връзка с чл. 57 от Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС № 163 от 29.06.2015 г., Общински съвет - Русе реши:

1. Приема механизъм за предоставяне на предвидената в ПМС 11/25.01.23 г. субсидия за междуселищен пътнически превоз между операторите от транспортните схеми на Община Русе, с които има сключени договори за превоз, при следните показатели:

1.1. Подлежащ на субсидиране пробег, съответно приведен пробег на база пътнико-вместимост **(П1)** – показателят отчита пътнико-вместимостта на превозните средства, вписани в свидетелството за регистрация, като данните за всяко превозно средство, което участва в транспортния процес ще се вземат от справките на превозвачите подадени за извършване на дейността. Изчислява се съобразно действително изминатия пробег в пътнико-километри, съгласно справките за съответния отчетен период за извършените курсове, по следната формула:

**П1 = Приведения пробег на съответния превозвач \* 100**

 **Сбор от приведения пробег на всички превозвачи**

Приведеният пробег се изчислява по следния начин:

Ппп = Пип \* Псп, където

**Ппп** е приведения пробег на съответния превозвач

**Пип** е реално изминатия пробег на съответния превозвач

**Псп** е средната пътнико-вместимост на превозните средства на съответния превозвач. Средната пътнико-вместимост на превозните средства се изчислява като общия брой места (седящи и правостоящи) се дели на общия брой превозни средства, а именно:

Средна пътнико вместимост = Общ брой места

 Общ брой МПС

При изчисленията полученият резултат се закръгля до втория знак след десетичната запетая.

1.2. Реализирана загуба в резултат от изпълнението на задължението за извършване на обществена услуга **(П2)** – показателят отчита реализираната за отчетния период загуба на един километър пробег в лева на километър. Представя се от операторите, съгласно Справката за финансовите резултати от извършените междуселищни превози през съответния отчетен период. Показателят се изчислява по следната формула:

**П2 = ЗКП на съответния превозвач \*100,** където

 **Сумата от ЗКП на всички превозвачи**

ЗКП е загуба на километър пробег на съответния превозвач. Тя се изчислява по следния начин:

**ЗКП = Загуба \* 100**

 **Изминат пробег**

При изчисленията полученият резултат се закръгля до втория знак след десетичната запетая.

1.3. Равнище на превозната цена **(П3)** - показателят, отчита тарифната ставка на база пътникокилометър. Представя се от операторите, съгласно Справката за финансовите резултати от извършените междуселищни превози през съответния отчетен период. Показателят се изчислява по следния начин:

**П3 = К*п/км* / ∑ К*п/км* \*100**, където:

К*п/км* – коефициент пътникокилометър на съответния превозвач

∑ К*п/км* – сумата от коефициентите за пътникокилометър на всички превозвачи

|  |  |  |  |  |  |  |
| --- | --- | --- | --- | --- | --- | --- |
| П*п/км* | До 1,00 лв/км(вкл.) | До 1,50 лв/км(вкл.) | До 2,00 лв/км(вкл.) | До 2,50 лв/км(вкл.) | До 3,00 лв/км(вкл.) | Над 3,00 лв/км |
| К*п/км* | 2,00 | 1,80 | 1,60 | 1,40 | 1,20 | 1,00 |

При изчисленията полученият резултат се закръгля до втория знак след десетичната запетая.

1.4. Експлоатационни условия **(П4)** – отчита реално изпълнените курсове по съответната линия. Показателят се изчислява по следния начин:

**П4 = ∑рик \*100**

**∑срик**

**∑рик** е сборът от реално изпълнените курсове по всички линии на съответния превозвач

**∑срик** е сборът от реално изпълнените курсове по всички линии на всички превозвачи

Курс е пробегът на автобуса в едната посока по маршрута на линията от началната до крайната спирка.

При изчисленията полученият резултат се закръгля до втория знак след десетичната запетая.

1.5. Екологично въздействие върху околната среда (**П5**) - отчита екологичното съответствие на двигателите на използваните превозни средства, вписано в свидетелството за регистрация, като данните за всяко превозно средство, което участва в транспортния процес ще се вземат от справките на превозвачите подадени за извършване на дейността. Изчислява се съобразно броя на превозните средства на съответния оператор, умножен по съответния коефициент за екологичност.

Показателят се изчислява по следната формула:

**П5 = КЕК1\*n + КЕК2\*n + КЕК3\*n + КЕК4\*n + КЕК5\*n + ….КЕКn\*n** , където:

КЕК е коефициент за екологосъобразността на двигателя

КЕК1 – за двигател с ЕВРО 2 – 0,5 т.

КЕК2 – за двигател с ЕВРО 3 – 1,00 т.

КЕК3 – за двигател с ЕВРО 4 – 1,50 т.

КЕК4 – за двигател с ЕВРО 5 – 2,00 т.

КЕК5 – за двигател с ЕВРО 6 – 3,00 т.

За всяка следваща категория ЕВРО се прибавя 1 т. (EВРО 7- 4,00 т. и т.н.)

За превозни средства, които са с ЕВРО 1 или без сертификат за екологичност не се полагат точки.

**n** – брой превозни средства на съответния оператор, в чиито свидетелства за регистрация има отразена еврокатегория.

При изчисленията получения резултат се закръгля до втория знак след десетичната запетая.

2. Разпределение на субсидията – Субсидията се разпределя на база получените коефициенти за всеки от превозвачите, както следва:

2.1. За всеки един от превозвачите се сумират показателите:

**Превозвач = П1 + П2 + П3 + П4 + П5**

2.2. Сумират се показателите на всички превозвачи:

**∑ П = Превозвач 1 + Превозвач 2 + …. Превозвач n**

2.3. Изчислява се Коефициент (процентния дял) на всеки от превозвачите:

**К% = Превозвач \* 100**

 **∑ П**

При изчисленията получения резултат се закръгля до втория знак след десетичната запетая.

3. Субсидии за пътнически превози се предоставят на превозвачите до размер, който не превишава сумата, съответстваща на нетния финансов ефект.

4. Когато превозвачите дължат суми за неустойки или обезщетения по сключените с общината договори за обществен превоз на пътници, дължимите суми се превеждат в съответствие с предвиденото в договорите.

 Настоящото решение подлежи на оспорване чрез Общински съвет - Русе в 14-дневен срок от неговото съобщаване пред Административен съд - Русе.

**Точка 27**

**К.л.№ 1200 Годишен отчет за 2022 г. за изпълнение на Програма за управление на отпадъците на община Русе за периода 2021-2028 г.**

 **Г-н Иво Пазарджиев:** Заповядайте, господин Недев.

**Г-н Димитър Недев:** Уважаеми господин Председател, уважаеми общински съветници. На основание член 52, алинея 9 от Закона за управление на отпадъци, кметът на общината ежегодно информира общинския съвет в срок до 31 Март за изпълнението на програмата за предходната календарна година, която е свързана с управление на отпадъците. Материала е доста обширен. Ако има въпроси, сме готови да ви отговорим.

**Г-н Иво Пазарджиев:** Благодаря. Заявки за изказвания по точката? Няма. Точката е само за информация. Продължаваме със следващата.

**Точка 28**

**К.л.№ 1201 Годишен отчет за 2022 г. за изпълнение на Програма за качеството на атмосферния въздух на община Русе за периода 2021-2026 г.**

**Г-н Иво Пазарджиев:** Заповядайте.

**Г-н Димитър Недев:** Уважаеми господин Председател, уважаеми общински съветници. Съгласно изискванията на член 79 от Закона за опазване на околната среда и член 27, алинея…

**Г-н Иво Пазарджиев:** Моля за тишина в залата.

**Г-н Димитър Недев:** …кметът на Община Русе ежегодно внася в общински съвет до 31 Март Отчет за изпълнението програмата за предходната календарна година. Това сме и внесли. Ако има въпроси, може да ви отговорим.

**Г-н Иво Пазарджиев:** Благодаря. Заявка за изказвания? Няма. Режим на гласуване по точката, моля.

**КВОРУМ – 29. С 25 гласа „за“, 1 „против“ и 3 „въздържали се“ се прие**

**РЕШЕНИЕ № 1274**

На основание чл.21, ал.1, т. 24 от ЗМСМА, във връзка с чл. 79, ал. 5 от Закона за опазване на околната среда и във връзка с чл. 27, ал. 2 от Закона за чистотата на атмосферния въздух, Общинският съвет реши:

 Приема Годишен отчет за 2022 г. на Програма за качеството на атмосферния въздух на община Русе за периода 2021-2026 г.

**Точка 29**

**К.л.№ 1202 Годишен отчет за 2022 г. за изпълнение на План за действие към Стратегическа карта за шум в околната среда на агломерация Русе**

**Г-н Иво Пазарджиев:** Заповядайте.

**Г-н Димитър Недев:** Уважаеми господин Председател, уважаеми общински съветници. Град Русе като населено място с над 100 000 жители е със статут на агломерация и има задължения съгласно член 6, алинея 1 от Закона за защита от шума в околната среда за разработване на План за действие…

**Г-н Иво Пазарджиев:** Колеги, моля за тишина.

**Г-н Димитър Недев:** … към Стратегическата карта за шум в околната среда. В тази връзка на вашето внимание ние предоставяме Отчета за изпълнение на плана за действие към Стратегическа карта за шум в околната среда на агломерация Русе. За ваша информация, в момента картата за шум се разработва, имаме одобрение от Министерството на … здраве и се намира в момента в МОСВ.

**Г-жа Наталия Кръстева:** Има заявено изказване от господин Пазарджиев. След това господин Тотев. Заповядайте.

**Г-н Иво Пазарджиев:** Уважаеми колеги общински съветници, когато се запознах с въпросната точка, се сетих за един проблем, който коментираме вече втори мандат. Господин Неделчев е особено активен, когато сме говорили, а именно за гонките на автомобили, които за съжаление тормозят русенци по централните булеварди. Тук имам една препоръка. Винаги сме били обединени всички политически сили за този проблем, че трябва да бъде решен. Може би действително вече в бюджета, който ще се гласува лятото, да се помисли и за поставяне на камери за скорост, които може би са единствения ефективен начин за борба с това явление, което е изключително неприятно за хората живущи по Булевард „Липник“, по „Плиска“ и „Доростол“.

**Г-жа Деница Иванова:** Ще помоля за тишина в залата. Благодаря.

**Г-н Иво Пазарджиев:** И по другите централни булеварди. Благодаря.

**Г-жа Наталия Кръстева:** Заповядайте, господин Тотев за изказване. След това има заявено от господин Неделчев.

**Г-н Траян Тотев:** Говорим за шума в околната среда, а не можем да се справим с шума в залата, за съжаление. Това, което имам като апел към кмета и по-скоро и като въпрос. Не знам дали е възможно да бъде направено да бъдат закупени устройства, с които Общинската полиция да може да взема съответно мерки и за шум. Дали такъв от събития, когато ги има нерегламентирани и такива от превозните средства. Дали може да бъде направено нещо в тази посока от Общинската полиция в бъдеще?

**Г-жа Наталия Кръстева:** Заповядайте, господин Неделчев.

**Г-н Александър Неделчев:** Благодаря. Уважаеми колеги, аз ще продължа това, което колегата Тотев каза преди малко. Някои от вас може би си спомнят, тогава бяха общински съветници. Госпожа Наталия Кръстева със сигурност, защото тя беше председателстващ едно заседание, което Община Русе инициира по мое и на други колеги настояване, някъде преди 6 години беше мисля. За този безобразен шум от превозни средства. Мотори леки и коли основно. С всички институции на областно и общинско ниво, които имат отношение към въпроса. И там бяха представители на КАТ, на МВР, на инспекцията РИОСВ, на автомобилна администрация, на кой ли не. Не мога да ви опиша какво безумно прехвърляне на топката гледахме. Как всяка институция се оправдаваше с едно или друго нещо, дали че не й е в ресора, дали че нещо й липсва. Примерно полицията казаха, ние нямаме апарати, с които да констатираме нивото на шума от превозните средства. И го питам тогавашния шеф на полицията колко докладни написахте на министъра си, че имате законово задължение да го контролирате, а пък нямате средства, с които да го правите. Мълчи естествено, защото нали знаете шефовете на РДВР какво ги интересува, дали болките на гражданите или да не занимават министъра си с проблемите си. Та, в тази връзка аз искам да подкрепя колегата Тотев, това което предложи с нещо още по-конкретно, господин Кмете. Не знам доколко бюджета ще позволи в крайна сметка, когато го гледаме на лято, но и колко струва едно устройство, което да контролира шум от автомобили, но според мен задължително трябва да закупим поне 2-3 устройства, които и КООРС и Общинската полиция да ползват за фиксиране. Дали тези данни от тези устройства са годни за съда, не мога да преценя. Вие сте юрист, има експерти в общината. Има КОБД комисия, която работи съвместно с КАТ и с другите органи, свързани с безопасността на движението и тъй нататък. Но моля Ви, проучете възможността и нека да закупим и нека това безумие по улиците на Русе да се намали, ако не може да спре. Благодаря.

**Г-жа Наталия Кръстева:** Няма заявени други изказвания. Господин Милков, заповядайте.

**Г-н Пенчо Милков:** Уважаеми господин Председател, уважаеми колеги. По направените предложения. Благодаря ви за това, че ми давате възможност да говоря, с тишината в залата. По отношение предложението на председателя Пазарджиев за камери за скорост. Отдавна искам общината да направи разход за камери за скорост и Община Русе в последните 3 години е направила разходи за камери. В противовес на един друг свят, аз бях също съветник и предложих вместо едни коледни къщички, да се купят камери. Тогава възражението беше „Няма да върша работата на полицията“. През последните 3 години ние сме осигурили стотици нови камери Община Русе, но въпросът е, че нормативната уредба все още не допуска общините да контролират с такива камери. Скоростта трябва полицията да ги разположи МВР и това беше проект на законопроект още когато аз работих в друга институция. Все още не е прието от държавата да даде възможност, абсолютно сте прав. Да даде възможност на общините да се само защитят срещу тези, които карат с превишена скорост. Ще направя връзка обаче с това, което Вие казвате, ще направя среща изобщо няма да правя комисия, за да не стане нищо, разговор с МВР в Русе колко струва, възможно ли е ние да поемем такава камера да се разположи, която те да ползват, както ползват и другите ни камери по договор. Между другото в Община Русе МВР има договор с нас и ползва видео сигнала. По отношение предложението за шумомери. В интерес на истината от почти година до мен постъпи предложение от колега юрист точно за приемане на такъв разход за шумомери и дори с текстове за предложения в наредбата. Тогава моето основание беше, че трябва да има Общинска полиция. Тя заработи от 1 Януари. Мисля, че… Има ли нещо? Не. Мисля, че може да се мисли в тази насока, но отново с уговорката, че това е поредната отговорност, която е на държавна институция. Знаете кой мери шума. Която ние бихме поели върху себе си. Значи, как да кажа, затова е било чувството на господин Неделчев тогава, че е прехвърляне на отговорност. Ми то трябва да се прехвърли отговорността на отговорните държавни органи, това да го направят и това са се опитали сигурно тогава да направят, защото си има отговорни държавни органи. И някак с нежелание всеки път приемам винаги тук се изправям и казвам, защото нали то си има държавен орган, който трябва това да го свърши, има бюджет, защо трябва и това и ние да направим, но заключвам с това, че ще прегледам възможността да закупим такива шумомери и да се вмени отговорност, ако нормативната уредба позволява да правим такива проверки. Това отговарям. Благодаря ви.

**Г-жа Наталия Кръстева:** Две заявени реплики. Първата за господин Пазарджиев, втората за господин Тотев. Заповядайте.

**Г-н Иво Пазарджиев /реплика/:** Действително това, което кмета каза за нормативните изисквания и липсата на законодателство по отношение на камерите за скорост да бъдат изпълнени от общините е така. Искрено се надявам, в период на предизборна кампания сме за избора законодателния орган на България народните представители, след като бъдат избрани, бързо да внесат предложение, наистина минимална е промяната в закона, която трябва да бъде направена, която да позволи общините да си разполагат камери и след като са ги разположили и приходите от глобите да влязат в общинския бюджет. Да. Пак казвам важно е за мен, не само, както кметът каза да ги закупим камерите, а и след като сме поели инициативата и упражняваме контрола административния, ами нека и приходите от глоби да влязат в общинския бюджет. Дано също да има промяна в законодателството по отношение на шума, за да се позволи да има такива устройства, които да мерят шума и също аналогично с камерите. Благодаря.

**Г-жа Наталия Кръстева:** Заповядайте, господин Тотев.

**Г-н Траян Тотев /реплика/:** Благодаря за тишината в залата и за поетия ангажимент от кмета да бъде направена крачка в тази посока. Вярвам, че гласувайки ние като съветници да има Общинска полиция и вие реализирайки тези действия, можем с подобно действие да решим и два други проблема, а именно шума от колите и шума от нерегламентирани събития, които както знаете в „Родина“ и в „Здравец“ са създавали големи главоболия на граждани.

**Г-жа Наталия Кръстева:** Тук няма решение. Госпожа Иванова за процедура. Заповядайте.

**Г-жа Деница Иванова:** Уважаеми колеги, предполагам подобни екзотични предложения най-малко от мен ще чуете. Остават 9 точки до изчерпване на дневния ред. Предлагам да работим без почивка. Благодаря.

**Г-н Иво Пазарджиев:** Благодаря на госпожа Иванова. Ще подложим на гласуване предложението й. Гласуваме предложението процедурното на госпожа Иванова.

**КВОРУМ – 25. С 23 гласа „за“, 1 „против“ и 1 „въздържали се“ се прие процедурното предложение.**

**Г-н Иво Пазарджиев:** Продължаваме по дневния ред. Господин Станчев, в залата има повече от 26 души със сигурност. Моля на микрофона да се правят предложенията. Имате ли предложение някакво? Колеги, моля без реплики от място. Ще направим. Моля да ми дадете списък да направим поименна проверка на кворума. Аз го предлагам да направим поименно. Чува се от микрофона. Ако имате друго предложение, заповядайте на микрофона. Имате ли предложение, господин Станчев? Господин Станчев, имате ли предложение? Или нямате? Айдоан Джелил - в залата е, Александър Неделчев – в залата, Асен Даскалов – в залата е, Биляна Иванова – тук, Валери Иванов – тук, Веселин Велчев отсъства, Веселко Цвятков – тук, Владислав Атанасов – тук, Владо Владов – отсъства, Галин Ганчев – тук, Гергана Николова-Спасова – отсъства, Дауд Ибрям – отсъства, Деана Тонева – тук, Деница Иванова – тук, Деян Недков – тук, Диана Ласонина – тук, Дилян Саманджиев – тук, Димитър Димитров – тук, Евгени Игнатов – тук, Екатерина Иванова – тук, Елеонора Николова – тук, Елисавета Досева- тук, Елка Симеонова - тя отсъства днес, отсъства, Иван Кюркчиев – тук, Иван Костадинов Иванов – тук, Иван Петров Григоров – тук е, но виждам, че се ориентира, Иван Петров Иванов отсъства, Иво Пазарджиев – тук, Илиян Илиев отсъства, Йовчо Смилов – тук, Йорданка Даневска – тук, Косю Станев – тук, Кристиян Иванов – тук, Кънчо Йорданов – тук, Луиза Попова – тук, Марияна Иванчева – тук, Милко Костадинов – тук, Мирослав Славчев – тук, Наталия Кръстева е тук, Нора Стоянова – тук, Орлин Дяков е тук, Пламен Цветков е тук, Росица Георгиева е тук, Светлозар Симеонов - не знам, в залата не го виждам, Станимир Станчев го няма в залата, Стоян Христов отсъства, Теодора Константинова отсъства, Тодор Койнов е тук, Траян Тотев е тук, Христо Белоев отсъства, Юрий Михайлов е тук. Тридесет и девет общински съветници са по списъка, който изброих. Продължаваме с нашата работа.

**Точка 30**

**К.л.№ 1185 Предложение за промяна в състава на Общински съвет по наркотични вещества /ОбСНВ/ - Русе**

 **Г-н Иво Пазарджиев:** Заповядайте, господин Енчев.

**Г-н Енчо Енчев:** Благодаря. Уважаеми господин Председател, уважаеми господин кмете, уважаеми общински съветници. Всички знаете, че в изпълнение на Правилника за организация и дейността на националния съвет по наркотични вещества председателят, секретарят и членовете на Общинския съвет по наркотични вещества се определят с решение на общинския съвет. В тази връзка в общинска администрация постъпиха две писма. Едното от Главна дирекция „Борба с организираната престъпност“, а другото от Русенския университет с молба за промяна в членовете на Общинския съвет по наркотични вещества, които де факто са техни членове. Предлага на общинския съвет да вземе решение за промяна в състава на съвета и да уважи проекта за решение. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля.

**КВОРУМ – 38. С 38 гласа „за“, 0 „против“ и 0 „въздържали се“ се прие**

**РЕШЕНИЕ № 1275**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и чл. 15, ал. 1 от Закона за контрол върху наркотичните вещества и прекурсорите и във връзка с чл. 15, ал. 3 от Правилника за организацията и дейността на Националния съвет по наркотични вещества, Общински съвет – Русе реши:

1. Променя състава на Общински съвет по наркотични вещества, определен с Решение №417, прието с Протокол № 18/25.02.2021 г., в частта членове, както следва:

2. Освобождава г-н Пламен Бороджиев и проф. дн Никола Събев като членове на Общински съвет по наркотични вещества;

3. Определя за членове на Общински съвет по наркотични вещества

3.1. Гл. инспектор Иван Савов – началник сектор БОП - Русе;
3.2. Гл. асистент д-р Евгения Братоева - Василева – катедра „Мениджмънт и социални дейности“ на факултет „Бизнес мениджмънт“, Русенски университет „Ангел Кънчев“.

**Точка 31**

**К.л.№ 1199 Одобряване на Предложение за планирането на социалните услуги на общинско и областно ниво, които се финансират изцяло или частично от държавния бюджет по чл. 41 от Наредбата за планирането на социалните услуги /Приложение 1/**

**Г-н Иво Пазарджиев:** Госпожа Катя Петрова, заповядайте.

**Г-жа Катя Петрова:** Уважаеми дами и господа общински съветници, предлагам на вашето внимание един изключително важен стратегически документ, свързан с планиране на социалните услуги, което е направено на база на анализ на потребностите на общинско ниво на съществуващите към момента социални услуги и на база на статистически данни, които са официално получени от източници за тази информация. Анализа на потребностите от социални услуги беше разработен в рамките на периода между декември и месец февруари тази година, спазвайки всички изисквания на Агенция „Социално подпомагане“ по изготвяне на съответната рамка по изготвянето му. След което пристъпихме към планиране на социалните услуги, които изготвихме като Приложение 1 и на сайта на Община Русе на 10 Февруари са публикувани за публично обсъждане. Изискването на наредбата за планиране на социалните услуги член 42 казва, че планирането трябва да се извърши и при проведено обществено обсъждане. Такова обществено обсъждане беше проведено с фокус групи, в които бяха обхванати студенти от специалност „Социална педагогика“, колеги доставчици на социални услуги и на 9 Март в тази зала проведохме обществено обсъждане с граждани и неправителствени организации и заинтересовани страни. В тази връзка…

**Г-н Иво Пазарджиев:** Моля за тишина в залата.

**Г-жа Катя Петрова:** В тази връзка е воден и регистър на постъпилите предложения, мнения, коментари, част от които са взети под внимание при изготвяне на предложение, което ние внесохме официално в общинския съвет за одобрение, заедно с информация, за която ви представих преди малко за проведеното обществено обсъждане и регистъра на постъпилите заявления. Социалните услуги, искам тук да разкажа малко по-подробно, тъй като това е първия анализ на планирането и първия план, който се изготвя от общините. Този анализ и планирането е обсъден и на областно ниво, тъй като част от услугите се предоставят на областно ниво, а друга част от услугите ще се предоставят и на национално ниво. В зависимост от потребностите, които са излезли на областно и на национално ниво, кметовете на общините чрез областния управител ще сключват споразумения помежду си за предоставяне на тези услуги от областно и национално ниво. Към настоящия момент в планирането в Приложение 1 са излезли като възможности 39 услуги, които ще се предоставят самостоятелно и 20 услуги, които ще се предоставят в комплекси. Това е по-различното в сегашното предоставяне на услуги. Към настоящия момент в приложението те са отразени като услуги с адреси, на които в момента се предоставят и услуги, които към настоящия момент се реализират като проекти, но са поети ангажименти от страна на Министерството на труда и социалната политика да бъдат финансирани след приключване на проектите като държавно делегирани дейности. Друга част от анализа са услугите, които са включени в Плана за възстановяване и устойчивост. Това беше направено миналата година в предварително картиране на социалните услуги, пак в координация с областния управител на нашата област. Така че предлагаме на вашето внимание да приемете Приложение 1 с информацията, която е представена за проведеното обществено обсъждане.

**Г-н Иво Пазарджиев:** Благодаря. Заявки за изказвания? Общински съветници имат право да се изказват по точката. Кметът на Община Русе ще направи процедурно предложение.

**Г-н Пенчо Милков:** Не знам защо, но виждам, че тук е управителя на услугите на „Каритас“ и правя предложение да го изслуша общинският съвет.

**Г-н Иво Пазарджиев:** Само името да запишем за протокола.

**Г-н Пенчо Милков:** Господин Марков, Стефан.

**Г-н Иво Пазарджиев:** Стефан Марков. Процедурно предложение за изслушване на господин Стефан Марков. Гласуваме процедурното предложение.

**КВОРУМ – 31. С 28 гласа „за“, 0 „против“ и 3 „въздържали се“ се прие процедурното предложение.**

**Г-н Иво Пазарджиев:** Господин Марков, заповядайте. В рамките на 3 минути.

**Г-н Стефан Марков:** Благодаря Ви. За първи път съм на общинска сесия. Не съм си и мислел, че ще се изказвам. Свършихте доста работа. Знам, че сте уморени. Сега, стана ясно госпожа Петрова, има трансформация, вече няма да има социални услуги, демек няма да има такива като досегашните приют. В случая говорим само за приюта за бездомни. От 11 години „Каритас“ Русе предоставят тази услуга. Много неща имах да ви казвам, но в тази промяна трябва да държим сметка, че новото ще бъде, че тя ще бъде само денонощна и същата сграда тя трябва да се издържа. Наричам го така, за да не бъркаме услугите. Ние влизаме в тази промяна от центрове към социални услуги в едни така добри позиции … приюта е влезнал в услугата застъпничество и посредничество с 15 бройки. Това, което се предлага да го приемете е с 0. Защо е важно при приюта да имат тази услуга, защото подслона няма да е достатъчен. То е само нощем, но не е задължително да изгониш хората, но през деня те могат да седят, но трябва да има с какво да се плаща. Там има още 3 услуги, които са мънички и не сме си и представяли, че при 15 в зелено, а минимума и 8, няма да има изобщо тази услуга. Дойдохме тук с нашия управител на приюта да предложим нали най-накрая, преди това извървяхме всичкия път. Предложихме как да бъде декомпозирано вътре в …. и така нататък, нали предложихме на господин Енчев, на госпожа Петрова да вземат от една наша друга точка 2 бройки за това застъпничество и посредничество и да намерят още 6. Разбрахме, че това няма да се случи. Приемаме го това, нямало как да се намерят още 6. За сведение, тези 6 са 1.2 работни места, но всеки лев, който върви покрай тях е нужен за приюта за издръжката му там – парно, ток, вода, хигиенни материали и така нататък. И сега, мислихме много и затова останах. Те ми казаха „Върви си, няма нищо да стане“ и така нататък. Сега, тъй като те нямат, окей, не могат да бъдат набрани. Сега, доста от тези услуги, които се предлагат от „Каритас“ е взето. Лошо няма, 9 са от застъпничество, отишли са някъде в някакви други точки извън нашите 3. Добре, лошо няма. Тогава ние предлагаме, след много разговори с управителя, с другите ми управители, от точката на „Байкал“ 10, което е Дневен център за деца с увреждания, да се вземат тия 10. Ние предлагаме само 2 от там да се вземат и общината да намери още 6. Е, не може. Тогава предлагаме 10 да бъдат взети, те са там 10 и да бъдат сложени в графа от демек от адреса „Байкал“ 10, да бъдат на „Тракия“ 25, където е и приюта. Благодаря на господин Милков, той е посещавал приюта. Винаги ни е подкрепял. Работили сме много добре и с госпожа Петрова, и с господин Енчев. Имаше тази сутрин разни неща, както и да е. Ние не сме нахални хора, не сме дошли да се караме и да правим изпълнения, но разберете…

**Г-н Иво Пазарджиев:** Времето изтече.

**Г-н Стефан Марков:** Също ни се казва, вие утре ще бъде други. Да, ние знаем това. Утре ще бъдат други доставчици. Окей, лошо няма.

**Г-н Иво Пазарджиев:** Благодаря.

**Г-н Стефан Марков:** Ама е важно какво ще им оставим, така че моля ви за тази промяна.

**Г-н Иво Пазарджиев:** Благодаря. Господин Кмета.

**Г-н Пенчо Милков:** Уважаеми господин Председател, уважаеми съветници, уважаеми господин Марков. Така, уважаеми господин Марков. Вземам думата, защото въпросът е много важен и не касае само господин Марков и Катя Петрова докладва точката, но на всички ясно да обясним какво се случва в момента. Държавата е приела нормативна уредба по силата на която общините и на областно ниво после, трябва да определим за един средносрочен период напред вида и количеството на услугите, които ще предоставяме социалните. Основен доставчик са кметовете на общини. Получава се нещо подобно на здравната карта, за да можете да направите аналогия с нещо познато в социалната област. Трябва напред да го кажем, за да не може да се получава ексцес, тоест много повече услуги, отколкото са необходими, но държавата кара социалните услуги заедно с общините да направят тази карта. Направихме много срещи. Това са реагирали днеска колегите, че на тези всички срещи не са участвали колегите. Няма лошо в това, днеска се прави предложение. Искам всяко нещо да бъде взето предвид и затова така искам госпожа Петрова да каже каза, че има варианти последно да кажем вземаме ли това предвид. Благодаря Ви, господин Марков за активната позиция. Ще я вземем предвид. Заповядай.

**Г-жа Катя Петрова:** Да, благодаря Ви. Наистина изключително тежка и трудна задача се падна да направим тези промени. Приемаме предложението, което направи господин Марков и за протокола ще го дам писмено. Комплекс, който е под номер 6 на улица „Байкал“ 10А, ред 4 просто се заличава като ред и в комплекс 8, който е с адрес Русе, улица „Тракия 25“, се прибавя нов ред 5, който е застъпничество и посредничество с 10 капацитет.

**Г-н Иво Пазарджиев:** Добре, благодарим. Други заявки за изказвания? С направената корекция гласуваме предложението.

**КВОРУМ – 32. С 32 гласа „за“, 0 „против“ и 0 „въздържали се“ се прие**

**РЕШЕНИЕ № 1276**

На основание чл. 21, ал. 2, във връзка с чл. 21, ал. 1, т. 23, във вр. с чл. 17, ал.1, т. 7 от Закона за местно самоуправление и местна администрация, във вр. с чл. 35, ал. 1 и ал. 2 от Закона за социални услуги и чл. 37, ал. 1 и чл. 42, ал. 4 и чл. 43, ал. 2 от Наредбата за планирането на социалните услуги, Общински съвет - Русе реши:

Одобрява Предложение за планирането на социалните услуги на общинско и областно ниво, които се финансират изцяло или частично от държавния бюджет по чл. 41 от Наредбата за планирането на социалните услуги /Приложение 1/.

**Точка 32**

**К.л.№ 1207 Дарение за изграждане на паметник на Васил Левски в район Тараклия, Република Молдова**

**Г-н Иво Пазарджиев:** Кой ще докладва? Някой ще докладва ли точката?

**Г-н Енчо Енчев:** Уважаеми господин Председателю, уважаеми общински съветници. В общинска администрация пристигна писмо от господин Паслар, относно строителство на паметник на Васил Левски в район Тараклия, населен почти изцяло с българи. Писмото беше разгледано на комисиите. Ние приемаме да го подкрепим със сумата от 5 000 лева, като на Комисия по култура беше направено от господин Дяков предложение да организираме и концерт. Вече създаваме организация и за концерта. Обявени са и банкови сметки, за да може и граждани, които имат възможност и които имат желание също да направят дарения за изграждането на паметника, който ще бъде открит през есента в район Тараклия. Предлагам да подкрепим проекта за решение.

**Г-н Иво Пазарджиев:** Благодаря. Заявки за изказвания по точката? Няма заявки за изказвания мисля. Заявка ли? Госпожа Досева, господин Дяков, госпожа Луиза Попова после. Добре, просто не разбрах кой направи заявка и кой е.

**Г-жа Елисавета Досева:** Уважаеми господин Председател, господин Кмете, колеги. Преди 3-4 години на частно посещение точно в Тараклия, в Молдова, случайно в едно от малките села, да не обяснявам на дълго и широко, защо ние направихме дарение на книги на български език. Отидохме с цел именно така на 24 Май. Аз не мога да ви обясня, няма как да се предаде, ако там на място не се види тяхното желание да са истински българи. Не само горещо подкрепям това нещо, но смятам, че е много малко. Даже то не е думата рекламира. Много малко се говори за това, защото там наистина те се гордеят с това, че са българи, пазят традициите и истински празнуват българските празници. Благодаря.

**Г-н Иво Пазарджиев:** Благодаря. Господин Дяков, заповядайте.

**Г-н Орлин Дяков:** Да, колеги, аз го направих това предложение. Надявам се да бъде добре организирано. Аз пък съм подарявал пиеса на местния театър „Смешен петък“ и знам много добре каква радост имат, когато правят изобщо български произведения. Надявам се да поканите господин Паслар, затова ставам, който да присъства тук. Тези хора за мене понякога са повече българи от нас. Благодаря ви.

**Г-н Иво Пазарджиев:** Благодаря на господин Дяков. Господин Траян Тотев.

**Г-н Траян Тотев:** Не мислех, че това е точка, по която да казваме кой какво е направил за българите зад граница. Ако трябва от ВМРО да даваме отчетност в тази посока, със сигурност списъка ще бъде дълъг. Да гласуваме точката и да подкрепим всички заедно с този жест българите в Тараклия. Благодаря ви.

**Г-н Иво Пазарджиев:** Благодаря. Други заявки за изказвания? Няма. Режим на гласуване по точката, моля. Изказване ли? Нямаше. Добре. Госпожа Даневска, изказване ли? Заповядайте.

**Г-жа Йорданка Даневска:** Уважаеми господин Председател, господин Кмет, колеги. Моето предложение е свързано със сумата, много е малко 5 000 лева за такъв паметник. Така че предлагам 10 000 лева да стане тази сума. Апострофирахте ме от място и не можах. Та предлагам сумата да стане 10 000 лева. Благодаря.

**Г-н Иво Пазарджиев:** Благодаря. Госпожа Наталия Кръстева. Моля за тишина в залата.

**Г-жа Наталия Кръстева:** Уважаеми колеги, тъй като нямах право на реплика, исках да използвам формално този подход към колегата Траян Тотев. Тази точка, за разлика от точката, на която бяхме вносители, ние ще покажем отговорно поведение и ще я подкрепим, дори преди малко колегата Даневска направи искане сумата да е по-голяма. В такива моменти, господин Тотев, действително трябва да сме солидарни и отговорни.

**Г-н Иво Пазарджиев:** Благодаря. Кметът на Община Русе. Господин Кмете, заповядайте.

**Г-н Пенчо Милков:** Уважаеми господин Председател, уважаеми колеги. Вземам думата по тази точка, за да ви помоля да направим следното. Колкото реши общинският съвет кмета на Община Русе ще изпълни вашето решение. Но аз ви моля да направим и друго, защото кампанията в смисъла е Русе да подкрепи. И Русе може да подкрепи, когато подкрепят русенци. Аз казах на 22 Февруари тази година е нашата покана на страницата на общината, на страницата в интернет на Община Русе към нашите съграждани, използвали сме нашия канал за комуникация. Вие сте всички общественици. Целта е и 10 няма да са достатъчни за паметника. Нека да се чуе силно, че русенци са подкрепили не институционално, а като граждани. Така молбата ми е, господин Станчев, остана ли нещо едно, с което не се подиграхме. Нещо, което саркастично не се обяснихме, нещо, което не се изшегаджийствахме?

**Г-н Иво Пазарджиев:** Моля ви за тишина в залата.

**Г-н Пенчо Милков:** Просто на всяко нещо саркастично и така. Айде за паметника на Левски да няма поне неуважителни изказвания. Давайте и се упражнявайте върху мен.

**Г-н Иво Пазарджиев:** Изказване прави господин Кмета.

**Г-н Пенчо Милков:** Правя изказване (шум от зала). Ми, в лични обяснения. Нещо, едно нещо за което не се подиграхме, а в случая и за подкрепа изграждането на паметника Левски. Моята молба е, на 22-ри сме се обърнали, аз ще подновя това, но молбата ми е чрез вас. Към всички хора да излезе като апел на общината, да съберем тези суми и да ги дадем на българите, българската общност в Тараклия. Тук само искам да кажа. Обърнали сме си и правим всичко възможно с господин Енчев „Златната гъдулка“, просто като друг анонс такъв да поканим хора от българските общности на север. От българската общност в Румъния, българската общност в Молдова, българската общност в Украйна да присъстват на нашия фестивал, защото Русе носи отговорност към тези български общности на север от България. Явно държавата не винаги е толкова активна. Извинявам се, че Ви реагирах толкова остро, но наистина темата е емоционална за Левски. На 22-ри сме се обърнали миналия месец, споделете поканата наистина да съберем повече от русенци средства. Благодаря ви.

**Г-н Иво Пазарджиев:** Господин Кмете, становище по предложението на госпожа Даневска?

**Г-н Пенчо Милков:** Ще направим възможното да го изпълним. Десет.

**Г-н Иво Пазарджиев:** Приемате ли го или? Приемате, добре. Господин Станчев, искате ли думата? Добре. С приетото предложение на администрацията за 10 000 лева гласуваме предложението.

**КВОРУМ – 36. С 36 гласа „за“, 0 „против“ и 0 „въздържали се“ се прие**

**РЕШЕНИЕ № 1277**

На основание чл. 21, ал. 2, във връзка с чл. 21, ал. 1, т. 8 от ЗМСМА и чл. 8, ал. 1 и чл. 34, ал. 4 от ЗОС, Общински съвет – Русереши:

1.Дава съгласие Община Русе да дари на Тараклийски район в Република Молдова сумата от 10 000 лева /десет хиляди лева/, които да бъдат използвани за изграждане на паметник на Васил Левски в град Тараклия.

2.Общинска администрация да изготви и Кметът на Община Русе да подпише договор за дарение при условията на точка 1 от настоящото решение.

**Точка 33**

**К.л.№ 1208 Одобряване на задание, разрешаване изработването на подробен устройствен план /ПУП/ – Парцеларен план на КТП към „Автокъща“ в ПИ 63427.159.466 в м. „Кону бунар“, землище на гр. Русе**

**Г-н Иво Пазарджиев:** Заповядайте, господин Главен архитект.

**Арх. Иван Ениманев:** Благодаря Ви. Уважаеми господин Председател, уважаеми общински съветници. Парцеларния план касае достъп до имот с идентификатор 159.671 с начин на трайно ползване за селскостопански горски ведомствен път общинска публична собственост. Ще се раздели на 3 поземлени имота с отделни идентификатори, като имот с идентификатор .732, който ще е територия на транспорта, съгласно член 21, алинея 3 от Закона за опазване на земеделските земи с площ от 202 квадратни метра ще бъде с промяна на предназначението. Благодаря ви.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 34. С 34 гласа „за“, 0 „против“ и 0 „въздържали се“ се прие**

**РЕШЕНИЕ № 1278**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-4/30.01.2023 г. от „Ауто Узато“ ЕООД чрез Калоян Цанев Енчев , Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план на КТП към „Автокъща“ в ПИ 63427.159.466 в м. „Кону бунар“, землище на гр. Русе
2. Във връзка с преминаването през ПИ 63427.159.671 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с площ 202 кв. м., като срокът на предварителното съгласие е до влизане в сила на решението на Комисията по чл.17, ал. 1 от ЗОЗЗ.

**Точка 34**

**К.л.№ 1209 Даване на Разрешение за изработване на проект за Подробен устройствен план – план за застрояване (ПУП-ПЗ) за ПИ с идентификатор 47336.11.346, местност „Вехтите лозя“, землището на гр. Мартен, община Русе**

**Г-н Иво Пазарджиев:** Заповядайте, господин Главен архитект.

**Арх. Иван Ениманев:** Благодаря. Уважаеми, господин Председател, уважаеми общински съветници. Предвидено е с подробния устройствен план да се определи устройствена зона за смесено многофункционално разновидност 2. Със скицата предложение се предвиждат ограничителни линии на застрояване отстоящи на 3 метра от вътрешните имотни граници и съобразени с преминаващите въздушни електропроводи. За имота се предвижда ново застрояване със складова база с офиси за фирмени нужди. Имотът попада в санитарно охранителна зона на водоизточник в Мартен, като съгласно член 82 от правила и нормативи за прилагане на общия устройствен план, проектът за ПУП следва да се съобрази с изискванията на Наредба 3/2000 година. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката.

**КВОРУМ – 34. С 34 гласа „за“, 0 „против“ и 0 „въздържали се“ се прие**

**РЕШЕНИЕ № 1279**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ, искане с вх. №УТ-27-10 от 27.01.2023 г. от „Душков Карго“, представлявано от Денислав Душков Цонев, чрез упълномощено лице- арх. Орлин Неделчев с Пълномощно №1106 от 01.02.2023 г. от Нотариус с Рег. №618, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 47336.11.346, находящи се в местност „Вехтите лозя“, землището на гр. Мартен, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ да се определи устройствена зона „Смесена многофункционална зона- Разновидност 2“ (Смф2), съгласно предвижданията на ОУПО- Русе, като се спазят изискванията за параметри на устройствените нормативи за зоната. ПУП да се разработи с ограничителни линии на застрояване отстоящи на по 3м от вътрешните имотни граници и съобразени със сервитута на преминаващите въздушни електропроводи. Предвижданото ново застрояване със складова база с офиси за фирмени нужди да се съобрази с ограничителните линии.
2. Проектът за ПУП-ПЗ да се съобрази с изискванията на Наредба №7 за правила и нормативи за устройство на отделните видове територии и устройствени зони, Наредба №8 за обема и съдържанието на устройствените планове, Наредба №16 за сервитутите на енергийните обекти и Наредба №3 от 16.10.2000 г.
3. Разрешава изработването на ПУП – ПЗ на ПИ с идентификатор 47336.11.346, находящи се в местност „Вехтите лозя“, землището на гр. Мартен, община Русе, в съответствие с одобреното в т. 1 задание.

**Точка 35**

**К.л.№ 1211 Одобряване на задание, разрешаване изработването на подробен устройствен план /ПУП/ – Парцеларен план за транспортен достъп до ПИ 63427.159.701 в м. „Кону бунар“, землище на гр. Русе**

**Г-н Иво Пазарджиев:** Заповядайте, господин Главен архитект.

**Арх. Иван Ениманев:** Благодаря. Уважаеми господин Председател, уважаеми общински съветници. Парцеларния план касае достъп до имот с идентификатор 159.448 с начин на трайно ползване за второстепенна улица общинска публична собственост. Ще се извърши промяна на предназначението на същия с площ от 1476 квадратни метра, съобразно член 21, алинея 3 от Закона за опазване на земеделските земи. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 36. С 36 гласа „за“, 0 „против“ и 0 „въздържали се“ се прие**

**РЕШЕНИЕ № 1280**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал.5 и чл.29, ал.1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-6/03.02.2023 г. от Хъкмет Нуридин Реджеб, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за транспортен достъп до ПИ 63427.159.701 в м. „Кону бунар“, землище на гр. Русе
2. Във връзка с преминаването през ПИ 63427.159.448 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с площ 1476 кв. м., като срокът на предварителното съгласие е до влизане в сила на решението на Комисията по чл. 17, ал. 1 от ЗОЗЗ.

**Точка 36**

**Изказване от Мариян Димитров – вх.№ОбС-228/09.03.2023 г.**

 **Г-н Иво Пазарджиев:** Изказване на господин Мариян Димитров във връзка със следващата точка, която предстои.

 **Г-н Мариян Димитров:** Уважаеми общински съветници, уважаеми господин Председател, господа заместник-кметове. Правя изказване и предложение по точката от дневния ред „Съгласие за ситуиране на Алея на джаза в рамките на Парка на младежта“. Напълно подкрепям инициативата на Русенска джаз колегия и в частност на Даниел Джумалийски, както и предложението на вносителите да бъде създадена Алея на джаза в рамките на Парка на младежта, където по подходящ начин да бъдат изложени имената на музикантите променили историята на джаза в национален и международен мащаб. Ако предложението се приеме, ще бъде обявен конкурс съобразно действащото законодателство. След широко обсъждане ще се създаде крайна визия на проекта. Без да се противопоставим на тази идея, правя две допълнителни предложения. На 16.06.2022 година направих питане, относно реставрацията и облагородяването на околното пространство около Махмудовата колона, известна е като Царев камък и намираща се също в Парка на младежта. Получих отговор от заместник-кмета Магдалина Илиева, цитирам: „Приоритет в програмата на кмета на Община Русе за настоящия мандат е градската среда, в това число и микро градската среда, включваща и парковете. Следва да отбележа, че има Махмудовата колона не присъства в списъка с паметници на културата, одобрен с общия устройствен план на Община Русе. По своята същност обаче тя безспорно се отнася към културно-историческите забележителности на град Русе. За реставрацията на паметника следва да се мисли, забележете, като за част от цялостното облагородяване на парка. Още повече, че имота, в който се намира и парка, като цяло подлежи на контрол от Министерство на културата и на съгласувателни процедури там. Необходимо е да се извърши подробно проучване за допустимите намеси от гледна точка на местоположението и може би да се изготви идеен проект за тази реставрация, който да бъде съгласуван с Министерството на културата“. Край на цитата. На 17.11.2022 година попитах кмета Пенчо Милков Община Русе смята ли на своята територия да създаде Алея на социалистическото изкуство. Получих отговор, че досега този въпрос не е стоял на дневен ред за обсъждане, тъй като не е поставен и че този въпрос трябва широко да се обсъди. Моля Общински съвет – Русе и Община Русе да спрат работа на парче и да включат в обсъждането на цялостната визия на Парка на младежта, освен Алеята на джаза, също така и моите две предложения, съобразно дадените от вас отговори – за Махмудовата колона и за Алеята на уличното изкуство. И накрая завършвам с думите на Даниел Джумалийски, че ако ние нямаме памет за миналото, по всяка вероятност нямаме фундамент, върху който да градим бъдещето. Благодаря.

**Г-н Иво Пазарджиев:** Благодаря на господин Димитров. Продължаваме с вече точката по същество.

**Точка 37**

**К.л.№ 1210 Съгласие за ситуиране на Алея на джаза в рамките на Парка на младежта**

**Г-н Иво Пазарджиев:** Господин Димитров.

**Г-н Орлин Дяков:** Ами той господин Димитров представи точката. Ами той изчете материала. Аз не мога да го допълня с нищо повече от това, че е инициатива на Джаз колегия Русе. В случая не става въпрос само за един човек, в никакъв случай не говорим само за господин Джумалийски, а за доста голяма група от хора. Мисля, че подобно предложение беше направено преди две сесии и аз просто започнах да го работя. Благодаря на госпожа Росица Георгиева и на доктор Константинова, че са също съвносители. Ами да, ние в Русе се гордеем с 2 неща, вероятно и с много повече от 2, но Мартенски музикални дни и джаза са две неща, с които ние имаме основание да се гордеем. Джаза беше онова, което ни правеше свободни, точно когато бяхме най-несвободни. И благодарение на тези хора, чиито имена ние ще видим, хората някак си не усещаха такава тегоба. Имах две срещи с господин Ениманев. Той май си тръгна и той. Имаме предварителни разговори, къде би могло да се ситуира, когато му дойде времето, ще бъде представен идеен проект и ще представим и мястото. Разбира се, всичко това ще бъде подложено на обсъждане в общинския съвет. Благодаря ви.

**Г-н Иво Пазарджиев:** Благодаря на господин Дяков. Заявки? Господин Неделчев.

**Г-н Александър Неделчев:** Благодаря, господин Председател. Уважаеми колеги, съжалявам, че ще отнема малко време, но няколко неща искам да кажа. Първо към вносителите, в проекта за решение ви предлагам да махнете думата „възпоменателна“, тъй като това се прави за нещо умряло. Излиза, че признаваме джаза в Русе за умрял. Някак си не ми звучи на мен лично. Не знам вие какво мислите. Второ, разсъждавах много по темата и си задавах въпроса колко гилдии най-общо казано или професии или занаяти с принос за Русе и русенци имаме? И колко са на брой алеите в Парка на младежта? Някак си доникъде няма да ни стигнат алеите уважаеми колеги, ако почнем така професия по професия, стил музика по стил музика да правим алеи. С Дани Джумалийски се познавам от много години. Много го уважавам, много ценя, обичам джаза, но обичам и рока. Обичам и други стилове музика, обичам и будителите на Русе, които нямат алея. В тях включвам и учителите и писателите. Обичам и лекарите на Русе, които нямат алея. Да не изброяваме. Тук има присъстващи лекари, които обичам. Значи, смятам, че темата е важна, сериозна, актуална. Трябва да помним миналото си, но нека да не работим на парче. Не ни отива като общински съвет. Затова предлагам на вносителите да оттеглят временно предложението си и заедно да помислим, ако трябва. Гордеем се, че Русе е град на първите неща в България. Дали ще има Алея на първите неща, дали ще има Алея на изявени русенци, не бива на парче да работим. Това е моето скромно мнение. Благодаря.

**Г-н Иво Пазарджиев:** Благодаря. Господин Орлин Дяков първо, после господин Траян Тотев.

**Г-н Орлин Дяков:** Ами приемам това за възпоменателно, но аз не го виждам никъде тук в материала написано.

**Г-н Иво Пазарджиев:** Ама го има. В проекта за решение.

**Г-н Орлин Дяков:** В решението, ами да грешка е. Да, значи приемам го разбира се, че ще махнем „възпоменателна“. Значи, вижте и аз доста мислих. Аз мисля, че това ще бъде първата стъпка за обособяване точно по гилдии и в това не виждам нищо лошо и нищо страшно. За мене омешването на музиканти с първи неща с де да знам композитори, лекари, учители при липса на критерийна система. Мисля, че е доста опасно. Според мен има достатъчно места в Русе, където можем да направим такива, защото това което си представяме не е това, което говорихме с доста широк кръг хора, със звезди, които са или някакъв възпоменателен знак, не знам какъв е, който е вграден в асфалта или в там плочки или където и да е. А по редица причини ясно е, да не се вандалства и така нататък. Аз мисля, че има достатъчно места в Русе, където биха могли да се обособят такива места. Където няма нужда да напишем кой кой е, а е ясно. Пред операта има великата тройка и е ясно, че тя е свързана с операта. Никой не е казал, че на всяка цена всичко би трябвало да стане в Парка на младежта. Аз говоря за Парка на младежта, защото всички знаете, че големите концерти на Бат‘ Петьо бяха в Дома на културата и затова ние говорим за това място. Иначе би могло да се ситуират пред Художествената галерия, в което не виждам нищо лошо, пред Доходното здание, в което не виждам нищо лошо също. Има десетки места, където това би могло да се случи. Естествено, прекрасно би било да има Алея на първите неща, но много внимателно трябва да се мисли за това как ще изглежда, защото всяко нещо трябва да бъде описано какво е, кога се е случило, как е изглеждало и това вече става нещо като музейна експозиция. А ние говорим за друго и не виждам нищо лошо да сме по гилдии. Благодаря.

**Г-н Иво Пазарджиев:** Благодаря, господин Дяков. Втора реплика за господин Тотев. Дуплика ли искате, господин Неделчев? Да, имате. Заявена е, да.

**Г-н Траян Тотев /реплика/:** С реплика на господин Неделчев излизам, защото така излезе от трибуната. Така, обичам това, не обичам това. Тука не говорим за какво се обича и какво не се обича. Говорим за важните неща за Русе. Това за мен като идея е важно за Русе и не ограничава възможността да бъдат изградени и други алеи, както каза Орлин и те да бъдат за различни направления, които са важни за Русе. Това е важно за Русе и това не е, защото някой обича нещо или не обича нещо, а защото това е емблематично за нашия град.

**Г-н Иво Пазарджиев:** Благодаря. Господин Неделчев, заповядайте за дуплика.

**Г-н Александър Неделчев /дуплика/:** Благодаря. Господин Тотев, ни най-малко пак казвам, не омаловажавам джазмените на Русе бивши и настоящи и не смятам, че не е важно, пак повтарям. Но има и други важни неща. И тук се връщам към репликата, за това, че трябва да има принципи и критерии. Точно, много точно казано. С две ръце подкрепям и точно, за да ги има тези принципи и критерии, аз казах не бива да се работи на парче. Нека да почнем от там. Кое е критерия, кое е най-важното за Русе? Кое е по-малко важното. Трудна работа, съгласете се. Много трудна. Какви ще са критериите? Много трудна работа, много различни сфери. Затова, нека първо добре да помислим и тогава да режем, не бива на парче.

**Г-н Иво Пазарджиев:** Благодаря. Други заявки за изказвания? Няма. Гласуваме предложението с приетата от вносителя корекция да бъде „Дава принципно съгласие да се ситуира Алея на джаза в Парка на младежта“, без „възпоменателно“. Гласуваме предложението.

**КВОРУМ – 32. С 30 гласа „за“, 0 „против“ и 2 „въздържали се“ се прие**

**РЕШЕНИЕ № 1281**

На основание чл. 21, ал. 1, т. 23 от ЗМСМА, във връзка с чл. 21, ал. 2 от ЗМСМА. Общински съвет – Русе реши:

1. Дава принципно съгласие да се ситуира Алея на джаза в Парка на младежта в град Русе.

 **Г-н Иво Пазарджиев:** По следващата точка аз съм вносител. Ще помоля госпожа Иванова да води.

 **Г-жа Деница Иванова:** Не искат да й дадат микрофон. Следваща точка.

**Точка 38**

**Приемане на график за заседанията на Общински съвет – Русе за периода от април до юли 2023 г.**

 **Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Колеги, след консултации на Председателския съвет предложението за следващите 4 дати за заседанията ни през месец Април, Май Юни и Юли са следните: 20 Април, 18 Май, 15 Юни, 13 Юли. Има достатъчно време между сесиите за внасяне на предложенията. Считам, че въпросните дати са. Имате ги в материалите, в таблетите, но ще ги повторя – 20 Април, 18 Май, 15 Юни, 13 Юли. Благодаря.

**Г-жа Деница Иванова:** Благодаря на господин Пазарджиев. Заявки за изказвания не виждам по точката. Режим на гласуване, моля.

**КВОРУМ – 35. С 35 гласа „за“, 0 „против“ и 0 „въздържали се“ се прие**

**РЕШЕНИЕ № 1282**

 На основание чл.57, ал. 2 от ПОДОбС, общинският съвет реши:

1. Утвърждава дати за провеждане на заседанията на ОбС – Русе за периода от месец април до месец юли 2023г., както следва:
	* 20.04.2023 г.
	* 18.05.2023 г.
	* 15.06.2023 г.
	* 13.07.2023 г.

**Г-жа Деница Иванова:** Следващата точка „Питания“. Заповядайте, господин Пазарджиев за водене.

**Точка 39**

**Питания**

**Г-н Иво Пазарджиев:** Благодаря. Първото питане е от господин Косю Станев. Заповядайте, господин Станев.

**Г-н Косю Станев:** Макар и с краткото време, с което разполагаше предложението, месеците втората половина на Октомври и месец Ноември до средата на Декември, все пак зададох въпрос как се реализира нашето предложение за културен чек за абсолвентите, за завършващите 12-ти клас в град Русе? Благодаря.

**Г-н Иво Пазарджиев:** Благодаря. Господин Енчо Енчев за отговор. Понеже аз го виждам отговора, може да маркирате основните неща.

**Г-н Енчо Енчев:** Да, аз ще направя едно резюме. Става въпрос не за абсолвентите, а за абитуриентите, господин Станев. Малко по-кратко резюме, защото вие имате подробния писмен отговор. С Решение № 898, прието с Протокол №33 на Общински съвет – Русе, беше приет бюджета на общината за 2022 година съгласно Т.3.7 от цитираното решение, в утвърдения разчет на целевите разходи и субсидии бяха предвидени средства в размер на 10 000 лева за инициативата „Културен чек“. Инициативата „Културен чек“ е насочена към всички дванадесетокласници в общински и държавни училища на територията на Община Русе. Основната цел на инициативата е да приобщи младите хора към музикални и театрални творби от българската и световна класика, като същите имат възможност да посетят едно представление напълно безплатно. Със заповед на кмета бяха определени реда и условията за предоставяне на културни чекове на учениците от 12 клас в училищата на територията на Община Русе. С писмо на Дирекция „Хуманитарни дейности“ към Община Русе бяха уведомени всички общински и държавни училища за разпределението на културните чекове на база брой ученици записани в 12 клас. Само за период от 2 месеца почти 50% от всички зрелостници или общо 627 души са се възползвали от възможността да посетят спектакъл на един от държавните културни институти на територията на нашия град. 84% от учениците са предпочели заглавие от афиша на Драматичен театър „Сава Огнянов“ Русе, а останалите 16% оперно представление в Държавна опера Русе. Държавен куклен театър са отчетени само единични посещения с културен чек. По този начин зрелостниците са се запознали с над 10 заглавия от българската и световна класика и техните съвременни сценични интерпретации. Считаме пилотното прилагане на инициативата за успешно. Смятаме, че при едно навременно планиране и обявяване старта на инициативата през пролетта на 2023 година, тя ще има по-голямо въздействие върху дванадесетокласниците. Освен това удължаването на периода за прилагането й ще гарантира по-широк достъп до разнообразното културно съдържание, увеличавайки избора между спектакли от афишите на културните институти за два различни театрални сезона. Благодаря.

**Г-н Иво Пазарджиев:** Благодаря. Да, разбира се, връчвам го на господин Станев. Господин Станчев за процедура, заповядайте.

**Г-н Станимир Станчев:** Уважаеми господин Председател, уважаеми колеги. Тъй като е видно без да направим и проверка дори по списък, че няма необходимия кворум. Процедурата ми е проверка на кворума и след като се установи, че няма кворум да се преустанови сесията и останалите питания да се прехвърлят като първа точка от следващата. Благодаря.

**Г-н Иво Пазарджиев:** Това би била последната. Ако няма кворум ще преустановим нашата работа. Видимо е, че няма, но ще го направим, за да се запише официално с регистрация в системата. Двадесет общински съветника се регистрираха. Нямаме необходимия кворум. Прекратявам заседанието. Питанията ще останат за следващата сесия. Приятен ден на всички и благодаря на тези, които останаха до края на заседанието.

**Изготвил: Проверил:**

**/Йоанна Гочева/ /Иво Пазарджиев/**